Medhufantheege meehunah hulhumale'ga apartment thakeh hadhanee\nމެދުފަންތީގެ މީހުންނަށް ހުޅުމާލޭގައި އެޕާޓްމަންޓުތަކެއް ހަދަނީ\nހުޅުމާލެ މަތިން ނަގާފައިވާ ފޮޓޯއެއް؛ އިތުރު އެޕާޓްމަންޓުތަކެއް ހަދައި ވިއްކުމަށް ވަނީ ނިންމާފަައި -- އަހުމަދު ޝުރާއު | އަވަސް\nހުޅުމާލޭގައި އެޕާޓްމަންޓް ބިލްޑިންގްތަކެއް ހެދުމަށްފަހު އެ ތަންތަން ވިއްކާނެ ބަޔަކު ހޯދަން އެޗްޑީސީން އިއްޔެ އިއުލާންކޮށްފި އެވެ.\nއެޗްޑީސީން އިއްޔެ އިއުލާން ކުރީ، "މިކްސްޑް ރެޒިޑެންޝަލް ބިލްޑިންގް" ގެ ގޮތުގައި ހަތަރު އެޕާޓްމަންޓް ބިލްޑިންގް އިމާރާތްކޮށް، ވިއްކާނެ ބަޔަކު ހޯދަން އެދޭ ކަމަށެވެ. މެދުފަންތީގެ މީހުންނަށް އަމާޒުކޮށް ހަދާ މި އެޕާޓްމަންޓުތައް ހެދުމަށް ބޭނުންވާ މީހުންގެ ޕްރޮޕޯސަލްް އަންނަ ސެޕްޓެމްބަރު 24 ގެ ކުރިން ހުށަހަޅަންޖެހެ އެވެ.\nއަލަށް ހަދަން ނިންމާފައިވަނީ 14 ބުރީގެ ތިން އިމާރާތާއި 10 ބުރީގެ އިމާރާތެކެވެ. މި އިމާރާތްތައް ހުންނާނީ ހުޅުމާލޭގެ ޕްލެޓިނަމް ބިލްޑިންގް ކައިރި ސަރަހައްދުގަ އެވެ. ހަތަރު އިމާރާތުގެ ތެރެއިން 10 ބުރީގެ އިމާރާތުގެ ބޮޑުމިނަކީ 12،294.10 އަކަފޫޓެވެ. ބާކީ ތިން އިމާރާތުގެ ބޮޑުމިނަކީ، 24،098.22 އަކަފޫޓާއި 30،047.97 އަކަފޫޓު އަދި 26،969.06 އަކަފޫޓު އެވެ.\nއިއުލާނުގައި ބުނީ އިމާރާތްތައް ހަދަން ޝައުގުވެރިވާ ދިވެހި ޕާޓީތަކުން ސެކިއުރިޓީގެ ގޮތުގައި 500،000ރ. ހުށަހަޅަންޖެހޭނެ ކަމަށެވެ. ބޭރު ޕާޓީއެއް ނަމަ ބިޑް ސެކިއުރިޓީގެ އަގަކީ އެއްލައްކަ ޑޮލަރު ކަމަށް ބުންޏެވެ. އަދި މި ދުވަސްވަރަަކީ، ކޮވިޑް-19 ގެ ދުވަސްވަރު ކަމުން ޕާޓީތަކުން ހުށަހަޅާ ޕްރޮޕޯޒަލްތަކުގެ މައުލޫމާތު ދޭނީ ރަޖިސްޓްރީ ކޮށްފައިވާ ފަރާތްތަކަށް އެކަނި ކަމަށާއި ރަޖިސްޓަރީ ކުރެވޭނީ އަންނަ އޮގަސްޓް މަހުގެ 13 ގެ ކުރިން ކަމަށެވެ.\nމި ޕްރޮޕޯސަލް އަށް ޝައުގުވެރިވާ ފަރާތްތަކުން މައުލޫމާތު ސާފުކުރުމުގެ އެންމެ ފަހު ތާރީހަކީ އޮގަސްޓް 27 އެވެ. މައުލޫމާތު ސާފުކުރަން އީމެއިލް ކުރަން ޖެހޭނީ [email protected] އަށެވެ. އެ ކޯޕަރޭޝަނުން ބުނީ، މައުލޫމާތުތަކުގެ ޖަވާބުތައް އެ ކޯޕަރޭޝަނުގެ ވެބްސައިިޓަށް އަޕްލޯޑް ކުރާނެ ކަމަށެވެ.\nހުޅުމާލޭގައި މިހާރުވެސް ވަނީ އެޕާޓްމަންޓު ބިލްޑިންތަކެއް ހަދައި ވިއްކާފަ އެވެ.\nހުޅުމާލެ އެޗްޑީސީ ފްލެޓް މައްސަލަ\nހިޔާ ފްލެޓުތައް: މަހަކު 11،000 ރުފިޔާ، ނިމޭނީ އަންނަ އަހަރު\nހުޅުމާލޭ ހެދިކާ ޓެންޓުތައް މަރާމާތަށް ނަގަނީ\n4،800 ރުފިޔާއަށް ހުޅުމާލެ ސާފު ކުރާނެ ދިވެހިން ހޯދަނީ


vnews - Faris vaguthun minivan kurumah Amnesty in govaalaifi\nފާރިސް ވަގުތުން މިނިވަންކުރުމަށް އެމްނެސްޓީން ގޮވާލައިފި\nފާރިސް މައުމޫން -- ވީފައިލް ފޮޓޯ\nރައްޔިތުންގެ މަޖިލީހުގެ ދިއްގަރު ދާއިރާގެ މެންބަރު އަހްމަދު ފާރިސް މައުމޫން އެއްވެސް ޝަރުތަކާ ނުލައި ވަގުތުން މިނިވަންކުރުމަށް އިންސާނީ ހައްގުތަކަށް މަސައްކަތްކުރާ ބައިނަލްއަގްވާމީ އެންމެ ބޮޑު އެއް ޖަމިއްޔާ، އެމްނެސްޓީ އިންޓަނޭޝަނަލް އިން ގޮވާލައިފި އެވެ.\nފާރިސްގެ މައްޗަށް ދައުލަތުން އުފުލާފައިވާ ދައުވާތަކުގެ ތެރެއިން ޝަހްސު އޮޅުވާލުމުގެ ދައުވާ ސާބިތުވެ އޭނާ މިވަގުތު ގެންދަވަނީ ހަތަރު މަހާއި 24 ދުވަހުގެ ޖަލު ހުކުމެއް ތަންފީޒު ކުރައްވަމުންނެވެ. މިހުކުމާ ގުޅިގެން ފާރިސްގެ މެންބަރުކަމުގެ ގޮނޑި ގެއްލިފައި ނުވިނަމަވެސް ޖަލުގައި ހުންނަވާތީ މަޖިލީހުގެ ޖަލްސާތަކަށް ހާޒިރުވުމުގެ ފުރުސަތު ވަނީ ގެއްލިފަ އެވެ.\nއެމްނެސްޓީން ނެރެފައިވާ ބަޔާނެއްގައި ބުނެފައިވަނީ ފާރިސްގެ މައްޗަށް ހަތް މައްސަލައެއްގައި ދައުވާކުރާ އެކަމަކު ފާރިސްގެ ޝަރީއަތްތައް ކުރިއަށް ގެންދަނީ ގާނޫނުތަކުން ކަށަވަރުކޮށްދީފައިވާ އިންސާފުވެރި ޝަރީއަތާ ނުލާ ކަމަށެވެ. އެހެންކަމުން ފާރިސްއަށް ކުރާ ދައުވާތައް އަނބުރާ ގެންގޮސް އޭނާ ވަގުތުން މިނިވަންކުރުމަށް އެމްނެސްޓީން ވަނީ ގޮވާލާފަ އެވެ.\nއެމްނެސްޓީގެ ބަޔާނުގައި ބުނެފައިވަނީ ފާރިސްގެ މައްޗަށް ތަފާތު ތުހުމަތުކޮށް އޭނާ ޖަލު ބަންދުގައި ހުންނަތާ އަހަރަކާ ކައިރިވެފައިވާއިރުޝަރީއަތްތައް ކުރިއަށް ނުދާ ކަމަށެވެ. ނަމަވެސް ރިޔާސީ އިންތިހާބު ކައިރިވުމުން ފާރިސްގެ ޝަރީއަތްތައް އަވަސްއަރުވާލައިގެން ކުރިއަށް ގެންދާ ކަން ފާހަގަކޮށް މިބަޔާނުގައިވަނީ އެއީ އިންތިހާބުގައި ވާދަކުރަން ފުރުސަތު ނުދިނުމަށް ކުރާ ކަމެއް ކަމަށެެވެ.\nފާރިސްގެ ދިފާއީ ހެކިންގެ ގޮތުގައި ހުށަހެޅި ބައެއް ހެކިތައް ކޯޓުން ބަލައިގެންފައި ނުވާ ކަމަށާއި ފާރިސްއާ ކުރާ ދައުވާތަކާ ގުޅިގެން ބައެއް ދައުވާތަކާ ގުޅޭ ލިޔެކިޔުންތައް ދައުލަތުން ފޯރުކޮށްދީފައި ނުވާ ކަމަށްވެސް މިބަޔާނުގައިވެ އެވެ. އެކަމުގެ ސަބަބުން ދިފާއު ތައްޔާރުކުރުމަށް ފާރިސްއަށް ގޮންޖެހުންތަކެއް ހުރިކަންވެސް ފާހަގަކޮށްފައިވެ އެވެ.\nފާރިސްއަކީ ޒަމީރުގެ ގައިދީއެއް ގޮތުގައި އެމްނެސްޓީން ބަލައިގެންފައިވާ ކަމަށާއި ފާރިސްގެ މައްޗަށް ދައުވާތަކެއް އުފުލީ އޭނާއަށް ލިބިގެންވާ ޚިޔާލު ފާޅުކުރުމުގެ މިނިވަންކަމާއި އެއްވެ އުޅުމުގެ މިނިވަންކަން ބޭނުން ކުރުމުގެ ސަބަބުން ކަމަށްވެސް އެމްނެސްޓީގެ ބަޔާނުގައިވެ އެވެ.\nމިބަޔާނުގައި ވަނީ އެއްވެ އުޅުމާއި ހިޔާލު ފާޅުކުރުމުގެ މިނިވަންކަން ކަށަވަރުކޮށްދިނުމާއެކު ހައްގުތައް ހިމާޔަތް ކުރުމަށް ދައުލަތުގެ މުއައްސަސާތަކުން މަސައްކަތް ކޮށްދިނުމަށްވެސް ގޮވާލާފަ އެވެ. އަދި ޖނާއީ އަދުލުގެ ނިޒާމުގެ ބޭނުން ސިޔާސީ އިދިކޮޅު ފަރާތްތަކަށް އަމާޒުކޮށްގެން ނާޖާއިޒް ގޮތުގައި ނުހިފޭނެ ކަން ކަށަވަރު ކުރުމަށްވެސް މިބަޔާނުގައި ވަނީ ގޮވާލާފަ އެވެ.\nއެމްނެސްޓީގެ ބަޔާން ނިންމާލަމުން ވަނީ ރައީސް އަބްދުﷲ ޔާމީން ވެރިކަމާ ހަވާލުވެވަޑައިގެން ފަހުން ރާއްޖޭގެ އިންސާނީ ހާލަތު ގޯސްވެފައިވާ ކަން ފާހަގަކޮށްފަ އެވެ. އަދި ގާނޫނުތައް އިސްލާހުކޮށްގެން ހައްގުތައް ހިފަހައްޓާ ހަނިކޮށްފައިވާ ކަމަށާއި ގެއްލިފައިވާ މީހުންނާއި މަރާލާފައިވާ މީހުންގެ ތަހުގީގުތައް ރަނގަޅަށް ކުރެވެމުން ނުދާ ކަންވެސް މިބަޔާނުގައި ވަނީ ފާހަގަކޮށްފަ އެވެ. މީގެއިތުރުން މިއަހަރު ބާއްވާ ރިޔާސީ އިންތިހާބުގައި ރައީސް ޔާމީނާ ވާދަކުރައްވާނެ ކަމަށް ބެލެވޭ ސިޔާސީ ލީޑަރުންނަށް ތަފާތުތައް ތުހުމަތުގައި ހުކުމްކޮށް ވާދަނުކުރެވޭ ގޮތް ހަދާފައިވާ ކަމަށްވެސް އެމްއެންނެސްޓީގެ ބަޔާނުގައި ވަނީ ބުނެފަ އެވެ.


Aasandha heydha 900 million rufiyaa ah vure matheegai\nއާސަންދައަށް ކުރި ހޭދަ 900 މިލިއަން ރުފިޔާއަށްވުރެ މަތީގައި\nކުޅުދުއްފުށީގައި ގާއިމް ކޮށްފައިވާ އާސަންދަ ނޮދާން ރީޖަނަލް ހޮސްޕޮޓަލް ހުޅުވަނީ -- ފޮޓޯ: އަވަސް\nގައުމީ ބޭސް ފަރުވާގެ ސްކީމް އާސަންދައަށް މިހާތަނަށް ކުރި ހޭދަ 900 މިލިއަން ރުފިޔާއަށްވުރެ މަތި ވެއްޖެ އެވެ.\nފިނޭންސް މިނިސްޓްރީން އާއްމުކުރި ހަފުތާގެ މާލީ ހިސާބުތައް ދައްކާ ގޮތުގައި މިދިޔަ މަހުގެ 29 ގެ ނިޔަލަށް އާސަންދައިން 906.9 މިލިއަން ރުފިޔާ ވަނީ ހޭދަކޮށްފަ އެވެ. މިދިޔަ އަހަރުގެ މި މުއްދަތުގައި އާސަންދައިން ހޭދަކޮށްފައިވަނީ 913.2 މިލިއަން ރުފިޔާ އެވެ. މި އަހަރު އާސަންދައިން ހޭދަ ކުރުމަށް ބަޖެޓުގައި ހިމަނާފައިވަނީ 950.8 މިލިއަން ރުފިޔާ އެވެ.\nއާސަންދައިގެ ހޭދަ މަދުވެފައިވަނީ ބެލެވޭ ގޮތުގައި ރާއްޖޭން ބޭރުން ބޭސް ފަރުވާ ކުރި މީހުންގެ އަދަދު މަދުވުމުންނެވެ. ބޭރުން ބޭސް ފަރުވާ ކުރި މީހުންގެ އަދަދު މި އަހަރު މަދުވެފައިވަނީ ކޮވިޑް-19 ގެ ސަބަބުން މާޗް މަހުން ފެށިގެން ލޮކްޑައުން ކޮށްފައިވުމުން ބޭރަށް ދިއުމުގައި ދިމާވި ދަތިކަމުގެ ސަބަބުން ކަމަށް ބެލެވެ އެވެ.\nއާސަންދަ ސްކީމުން ކުރި ހޭދަ މަތިވެފައިވާއިރު، މި އަހަރުގެ މިހާތަނަށް ސަބްސިޑީގެ ގޮތުގައި ވެސް 998.3 މިލިއަން ރުފިޔާ ވަނީ ހޭދަކޮށްފަ އެވެ. ނަމަވެސް މި އަދަދަކީ މިދިޔަ އަހަރުގެ މި މުއްދަތުގައި ހޭދަވެފައިވާ އެއް ބިލިއަން ރުފިޔާއާ އަޅާ ބަލާއިރު ދަށް އަދަދެކެވެ. މި އަހަރު ސަބްސިޑީގެ ގޮތުގައި ދޭން ހިމަނާފައިވަނީ އެއް ބިލިއަން ރުފިޔާ އެވެ.\nއާސަންދަ ފިނޭންސް މިނިސްޓްރީ ދައުލަތުގެ އާމްދަނީ + ފިނޭންސް މިނިސްޓަރު އިބްރާހިމް އަމީރު ދައުލަތުގެ ދަރަނި\nއެތެރޭގެ ދަރަނި 20 ޕަސެންޓް މައްޗަށް


Hrithik ge vaahka grade6ge text fothehga – Iru\nރިތިކްގެ ވާހަކަ ގްރޭޑް6ގެ ޓެކްސްޓް ފޮތެއްގައި\nބޮލީވުޑުގެ ތަރި، ރިތިކް ރޯޝަންގެ ހަޔާތާ ގުޅޭ މައުލޫމާތު، ތަމިލް ނާޑޫގެ ގްރޭޑް ހައެއް ޓެކްސްޓް ފޮތުގައި ހިމަނައިފި އެވެ.\nފިލްމު “ކަހޯ ނާ ޕިޔާރު ހޭ” އިން 2000 ވަނަ އަހަރު ބޮލީވުޑަށް ނުކުމެ މިހާތަނަށް ކާމިޔާބު އެތައް ފިލްމެއް ކުޅެފައިވާ 46 އަހަރުގެ އެކްޓަރުގެ ވާހަކަ ޓެކްސްޓް ފޮތެއްގައި ހިމަނާފައި ވަނީ ވާހަކަ ދައްކާއިރު އާގަންނަ މައްސަލަ ކުރިން ވަރަށް ބޮޑަށް ހުރި ރިތިކް އެކަމުން އަރައިގަންނަން މަސައްކަތްކޮށް ފާހަގަކޮށެވެ.\nއެގޮތުން ގްރޭޑް6ގެ ދަރިވަރުންގެ “ލައިފް އެންޑް ވެލިއުސް” ޓެކްސްޓް ފޮތުގައި އޭނާގެ ކުޑަކުޑަ ފޮޓޯއާ އެކު އެ ވާހަކަ ހިއްސާކޮށްފައި ވަނީ ފޮތުގައި ހިމަނާފައިވާ “ސެލްފް ކޮންފިޑެންސް” ނުވަތަ އަމިއްލަ ނަފުސަށް އިތުބާރުކުރުމުގެ މުހިއްމުކަމާ ބެހޭ ބާބުގަ އެވެ.\nރިތިކްގެ ސަޕޯޓަރަކު އެކަން ހިއްސާކޮށް ކުރި ޓްވީޓުގައި ބުނީ އޭނާގެ ކޮއްކޮގެ ގްރޭޑް ހައެއްގެ ޓެކްސްޓް ފޮތް ބަލަމުން ދަނިކޮށް ފެނުނީ ރިތިކްއާ ގުޅިގެން ލިޔެފައިވާ ލިޔުމެއް ކަމަށެވެ. އޭނާ ވަނީ އެ ސޮފުހާގެ ފޮޓޯއެއް ވެސް ހިއްސާކޮށްފަ އެވެ.\nރިތިކްގައި ގުޅިގެން މި ފޮތުގައި އޭނާއަކީ ކުޑައިރު ސްޕީކިން ޑިސްއެބިލިޓީ ނުވަތަ ވާހަކަ ދެއްކުމުގައި އުނިކަމެއް ހުރި ފަރާތެއް ނަމަވެސް އަމިއްލަ ނަފުސައަށް އޮތް އިތުބާރުގެ ސަބަބުން އޭނާއަށް ކުރިއަށް ދެވުން ގޮތް ހިމަނާފަ އެވެ.\nއޭގެ އިތުރުން ސްކޫލުގައި ބްލީގެ ޝިކާރައަކަށްވެ، އެތައް ދުވަހަކު ރޮމުން ގެއަށްދާ ކަމާއި ނަމަވެސް ފަހުން ތެރަޕީ ނަގަން ފެށި ކަމާއި އަދި ފަހުން ލޯގަނޑުގެ ކުރިމަތީގައި އެތައް ގަޑިއިރުތަކެއް ހޭދަކޮށް ބަސްތައް ކިޔަން ދަސްކުރިކަން ވެސް މި ލިޔުމުގައިވެ އެވެ.\nރިތިކްގެ ދިރިއުޅުމުގެ ވާހަކަ މީގެ ކުރިން ވެސް އެހެން ފޮތެއްގައި ހިމަނާފައިވެ އެވެ.\nދެހާސް އަށާރަ ވަނަ އަހަރު ރިތިކްގެ ދައްތަ ސުނައިނާ ރޯޝަން އޭނާގެ ބްލޮގްގައި ވެސް ވަނީ ކޮއްކޮގެ ހަޔާތާ ގުޅިގެން ލިޔެފަ އެވެ. އެގޮތުން އޭރު ބަސްތައް ކިޔަން ރިތިކް އުޅުން ގޮތް ހިއްސާކުރަމުން ސުނައިނާ ބުނީ އެތައް ގަޑިއިރެއް ވަންދެން ބަސް ކިޔަން ދަސްކުރަން އުޅުން ކަމަށެވެ. ހެނދުނާއި ރޭގަނޑާއި އަދި ފާހާނައިގައި އުޅޭ ވަގުތުގައި ވެސް އެގޮތަށް ބާރަށް ބަސް ކިޔާ އަޑުއިވުންކަން ފާހަގަކުރަމުން ސުނައިނާ ބުނީ އެ މަންޒަރު 22 އަހަރު ވަންދެން އޭނާއަށްފެނުނު ކަމަށެވެ.


ޕީޕީއެމް ލީޑާޝިޕް މައްސަލައިގެ ޝަރީއަތް މާދަމާ ފަށަނީ - Suvaadheeb\nއާޓިކަލް ޕޯސްޓްކުރީ ސުވާދީބު2އަހަރު ކުރިން يناير 16, 2019 024502\nޕީޕީއެމްގެ ބާރުތައް ކުރީގެ ރައީސް މައުމޫން އަބްދުލްގައްޔޫމާ ހަވާލުކޮށްދިނުމަށް އެދި އާންމު މެމްބަރަކު ހުށަހެޅި މައްސަލައިގެ ޝަރީއަތް ސުޕްރީމް ކޯޓުގައި މާދަމާ ފެށުމަށް ނިންމައިފިއެވެ.\nޕީޕީއެމްގެ ހިންގުން މައުމޫންއާ ހަވާލުކޮށްދިނުމަށް އެދި އެ ޕާޓީގެ އާންމު މެމްބަރެއް ކަމަށްވާ އަލީ އަހުމަދު އެ މައްސަލަ ފުރަތަމަ ހުށަހެޅީ ސިވިލް ކޯޓަށެވެ. ނަމަވެސް ފަހުން ސުޕްރީމް ކޯޓުން ވަނީ ސިވިލް ކޯޓުން އެ މައްސަލަ ނަގައި ބަލަން ފަށައިފައެވެ. އެ މައްސަލައިގެ އިބްތިދާއީ ބައްދަލުވުމެއް ސުޕްރީމް ކޯޓުގައި ދާދިފަހުން ބާއްވާފައެވެ.\nމި މައްސަލައިގެ ޝަރީއަތުގެ ފުރަތަމަ އަޑުއެހުން ސުޕްރީމް ކޯޓުގައި ބޭއްވުމަށް ހަމަޖެހިފައިވަނީ މާދަމާ ހެނދުނު 10:15 ގައެވެ.\nސުޕްރީމް ކޯޓުގައި މި މައްސަލަ ކުރިއަށްދާއިރު ޕީޕީއެމްގެ މިހާރު ލީޑަރޝިޕުން އަންނަނީ އާ ޕާޓީއެއް އުފެއްދުމަށް މަސައްކަތް ކުރަމުންނެވެ. އާ ޕާޓީއެއް އުފެއްދުމަށް އެ ބޭފުޅުން މަސައްކަތް ފެށީ ސުޕްރީމް ކޯޓުގައި ކުރިއަށްދާ މި މައްސަލަ ޕީޕީއެމްގެ މިހާރު ލީޑަރޝިޕާއި ދެކޮޅަށް ނިމިދާނެ ކަމަށް ބެލެވޭތީއެވެ.\nމި މައްސަލައިގެ އިތުރުން ޕީޕީއެމް އިން މިދިޔަ ސެޕްޓެމްބަރު މަހު ބޭއްވި ކޮންގްރެސްގެ މައްސަލަ ވެސް މިވަގުތު އޮތީ ސުޕްރީމް ކޯޓުގައެވެ.\nވަކި މީހަކަށް އަމާޒުކޮށް ގާނޫނު ހަދަން ތާއީދެއް ނުކުރަން: ޖަމީލް


Udhdhandin Hashigandah Gina Faidhaa Thakeh Libidhey | Dhiislam\nފޮނި ރަހަދޭ އުއްދަނޑިއަކީ ގިނަ ބަޔަކަށް ކަމުދާ، ފަނި ގިރައިގެންނާއި އޭގައި ލެވިފައިވާ ތޮށި ނައްޓައިގެންވެސް ކެއުމަށް ބޭނުންކުރާ މަޤުބޫލު ބާވަތެކެވެ. ހަކުރު އުފެއްދުމުގެ މައިގަނޑު މަސްދަރު ކަމުގައިވާ އުއްދަނޑިއަކީ ދަނޑުވެރިކަމުގައި އެންމެ ގިނައިން ހައްދާއުޅޭ ބާވަތެވެ. އެގޮތުން 2016 ވަނަ އަހަރުގެ ދަނޑުވެރިކަމުގެ ތަފާސް ހިސާބުތައް ދައްކާގޮތުން ދުނިޔޭގެ 90 އަށްވުރެ ގިނަ ޤައުމުން 1.9 ބިލިއަން ޓަނުގެ އުއްދަނޑި އުފައްދާފައިވާ ކަމަށް ކާނާއާއި ދަނޑުވެރިކަމާއި ބެހޭ ޖަމިއްޔާއިން ހާމަކޮށްފައިވެއެވެ.\nއުއްދަނޑި އުފެއްދުމުގައި އެންމެ ކުރީގައި އުޅޭ ޤައުމަކީ ބްރެޒިލްއެވެ. އެޤައުމުން ދުނިޔޭގައި އުފައްދާ އުއްދަނޑީގެ 41 އިންސައްތަ ހިއްސާކުރެއެވެ.\nތާރީޚީ ފަތްފުއްތަކުން ދައްކާގޮތުން އެންމެ ފުރަތަމަ އުއްދަނޑި ފެނިފައިވަނީ ދެކުނާއި ދެކުނު އިރުމަތީ އޭސިޔާގެ ޤައުމުތަކުންނެވެ. އަދި 8 ވަނަ ޤަރުނުގެ ތެރޭގައި މުސްލިމުންނާއި އަރަބި ވިޔަފާރިވެރިން އޭސިޔާއިން އައްބާސީ ޚިލާފަތުގެ ދަށުގައިވާ ސަރަހައްދުތައް ކަމުގައިވާ މެސެޕެޓޯމިއާއާއި މިޞްރާއި އަދި އަންދަލުސްފަދަ ތަންތަނަށް އުއްދަނޑި ތަޢާރަފް ކުރިއެވެ.\nގިނަ ސިއްޚީ ފައިދާތަކެއް\n- އުއްދަނޑިއަކީ އުފެދުމުގައި "އަލްކަލައިން" ބާވަތެއް ކަމުގައިވުމުން އުރަމަތީގެ ކެންސަރާއި ޕްރްސްޓްރޭޓް ކެންސަރުން ދުރުކޮށްދީ ކެންސަރާ ދެކޮޅަށް ހަނގުރާމަކުރެއެވެ.\n- އުއްދަނޑީގައި އެކުލެވޭ ގުލްކޯޒުން ހަށިގަނޑަށް ބޭނުންވާ ހަކަތައާއި ބާރު ލިއްބައިދެއެވެ. ކުޅިވަރާއި ބުރަ މަސައްކަތުގައި އުޅޭ މީހުން އުއްދަނޑި ބޭނުން ކުރުމުން ހަށިގަނޑުގައި ބާރުޖެހި ހަށިގަނޑުން އުނިވާ ފެން ލިއްބައިދިނުމަށް އެހީތެރިވެދެއެވެ.\n- އުއްދަނޑީގައި އެކުލެވޭ "އެލްކަލައިން" މާއްދާގެ ސަބަބުން އެސިޑްގެ މިންވަރު ގިނަވެ ދިމާވާ ކުޑަކަމު ދިއުމުގެ މައްސަލަތައް ހައްލުކޮށްދެއެވެ. އަދި އުއްދަނޑި ބޭނުންކުރުމުން ގުރުދާއާއި ކުޑަކަމު ދިއުމުގެ ނިޒާމް ސާފުކޮށް ހަރުދަނާ ކޮށްދެއެވެ.\n- އުއްދަނޑީގައި "ޕޮޓޭސިއަމް" ގިނަ އަދަދަކަށް ހުރުމުގެ ސަބަބުން އުއްދަނޑި ބޭނުންކުރާ މީޙުންގެ ބަނޑު ސާފުކޮށްދީ ބޮޑުކަމުދިއުމަށް ފަސޭހަކޮށްދެއެވެ.\n- ހުންއައުމުގެ ސަބަބުން ހަށިގަނޑުން ގިނަ އަދަދަކަށް ބޭރުވެގެންދާ ޕްރޮޓީންސްގެ ސަބަބުން ހަށިގަނޑުގައި ހިމެނޭ ޕްރޮޓީންސްގެ މާއްދާތައް މަދުވެގެން ދެއެވެ. މިކަމަށް އަވަސް ހައްލެއް ހޯދުމަށް އުއްދަނޑިއަކީ އެންމެ ރަނގަޅު ވަސީލަތެވެ.\n- "ގްލައިސިމިކް އިންޑެކްސް" މަދުން ހިމެނޭ ބާވަތަކަށް އުއްދަނޑި ވުމުގެ ސަބަބުން މިއީ ހަކުރު ބަލީގެ މީހުންނަށްވެސް ބޭނުންކުރެވޭ ދުޅަހެޔޮކަންމަތީ ހަށިގަނޑު ބެހެއްޓުމަށް އެހީވެދޭނެ އެއްޗެކެވެ. އެހެން ނަމަވެސް ހަކުރު ބަލީގެ ދެވަނަ ވައްތަރު ހުންނަނަމަ، އުއްދަނޑި ކެއުމުގައި ވަކި ހުދޫދެއް އޮތުމަކީ މުހިއްމު ކަމެކެވެ.


ހޯރަފުށީ އެއަރޕޯޓުގެ ޓަރމިނަލްއާއި ފަޔަރ ބިލްޑިންގ އިމާރާތްކުރަން ބަޔަކާ ހަވާލު ކޮށްފި! | Sandhaanu\nހޯރަފުށީ އެއަރޕޯޓުގެ ޓަރމިނަލްއާއި ފަޔަރ ބިލްޑިންގ އިމާރާތްކުރަން ބަޔަކާ ހަވާލު ކޮށްފި!\nހޯރަފުށީ އެއަރޕޯޓުގެ ފަޔަރ ބިލްޑިންގްއާއި ޕެސެންޖަރ ޓާމިނަލް ހެދުމަށް ބަޔަކާ ހަވާލުކޮށްފިއެވެ. މި މަސައްކަތް ހަވާލު ކޮށްފައިވަނީ މިހާރުވެސް އެއަރޕޯޓްގެ މަސައްކަތް ކުރަމުންގެންދާ އެމްޓީސީސީ އަށެވެ.\nމިކަމަށްޓަކާ މިއަދު ބޭއްވި ރަސްމިއްޔާތެއްގައި، ދަޢުލަތުގެ ފަރާތުން އެއްބަސްވުމުގައި ސޮއި ކޮށްފައިވަނީ، ޓްރާންސްޕޯޓް މިނިސްޓަރ ޢާއިޝަތު ނަހުލާއެވެ. އަދި އެމްޓީސީސީގެ ފަރާތުން ސޮއިކުރެއްވީ އެކުންފުނީގެ ސީއީއޯ، އާދަމް އާޒިމްއެވެ.\nމިމަޝްރޫޢު އެކުންފުންޏާއި ހަވާލުކޮށްފައިވަނީ 80 ދުވަހުގެ ތެރޭގައި ނިންމާ ގޮތަށެވެ. މިމަޝްރޫޢަކީ 16،131،042.02 ރުފިޔާގެ މަޝްރޫޢެކެވެ.\nހޯރަފުށީ އެއަރޕޯޓް އަކީ 1200 މީޓަރުގެ ރަންވޭއަކާއި، 8635 ސްކޮއާ މީޓަރުގެ އެޕްރަންއަކާއި، އަދި ޓެކްސީވޭއަކާއި އެކު ތަރައްޤީ ކުރެވޭ އެއަރޕޯޓްއެކެވެ. މި މަޝްރޫޢަށް 842،200 ކިއުބިކް މީޓަރުގެ ބިން ވަނީ ހިއްކައިފައެވެ. މި މަޝްރޫޢު މިއަހަރުގެ އޮކްޓޯބަރަށް ނިންމާލެވޭނެ ކަމަށް އެމްޓީސީސީއިން ބުނެއެވެ.


Haramfulhugai zamzam fen dhinumah Robot thakeh - Vaguthu\nމައްކާގެ ހަރަމްފުޅުގައި ޒަމްޒަމް ފެން ދިނުމަށް ރޮބޮޓްތަކެއް ބޭނުން ކުރަން ފަށައިފިއެވެ.\nސައުދީ ޕްރެސް އެޖެންސީ އިން ބުނީ ރޮބޮޓްތައް ބައިތިއްބާފައި ވަނީ މައްކާގެ ހަރަމްފުޅުގައި އާއި މަދީނާގައިވާ ކީރިތި ރަސޫލާގެ މިސްކިތް މަސްޖިދުއް ނަބަވީގައި ކަމަށެވެ.\nމައްކާގެ ހަރަމްފުޅާއި މަސްޖިދުއް ނަބަވީގައި ފެން ދިނުމަށް ރޮބޮޓްތައް ބޭތިއްބުން ރަސްމީކޮށް އިފްތިތާހުކޮށް ދެއްވީ މި ދެ މިސްކިތާ ހަވާލުވެވަޑައިގެން ހުންނަވާ ރައީސް ޝައިހް ޑރ. އަބްދުއްރަހްމާން ބިން އަބްދުލްއަޒީޒް އަލް ސުދައިސްއެވެ.\nމިކަމަށް ބޭއްވި ރަސްމިއްޔާތުގައި ޑރ. ސުދައިސް ވަނީ އިންސާނިއްތުކަމަށް ޒަމާނީ ޓެކްނޮލޮޖީ ބޭނުންކުރުމުގެ މުހިންމުކަން ހާމަކުރައްވައިފައެވެ. އަދި ކޮވިޑްގެ މިފަދަ ދަނޑިވަޅެއްގައި ރޮބޮޓް ބޭނުންކުރުމުގެ މުހިންމުކަންވެސް އެބޭފުޅާ ފާހަގަ ކުރެއްވިއެވެ.\nކޮވިޑާ ގުޅިގެން ސައުދީ ސަރުކާރުން ވަނީ ހަރަމްފުޅުގައި ތާމަލް ކެމެރާތަކެއްވެސް ބަހައްޓައިފައެވެ. މީގެ ސަބަބުން ހަށިގަނޑުގެ ފިނިހޫނުމިން ދެނެގަނެވި ކޮވިޑްގެ އަލާމަތެއް ހުރި މީހަކު ނަމަ ދެނެގަނެވޭނެއެވެ.\nކޮވިޑާ ގުޅިގެން މިއަހަރު ވެސް ސައުދީ އަރަބިއްޔާ ފިޔަވައި އެހެން ގައުމުތަކުގައި ދިރިއުޅޭ މީހުންނަށް ހައްޖުގެ އަޅުކަން އަދާކުރަން ފުރުސަތު ނުލިބޭނެ ކަމަށް ސައުދީން ވަނީ ބުނެފައެވެ. ނަމަވެސް ސައުދީ އަރަބިއްޔާގައި ދިރިއުޅޭ އެކި ގައުމުތަކުގެ މީހުންނަށް ހައްޖުގެ އަޅުކަން އަދާކުރުމުގެ ފުރުސަތު މިދިޔަ އަހަރެކޭ އެއްގޮތައް މިއަހަރު ވެސް ދޭނެއެވެ.\nސައުދީ ސަރުކާރުން ބުނީ މި އަހަރުވެސް ހައްޖުގެ އަޅުކަމަށް ދެވޭނީ 18 އަހަރާއި 65 އަހަރާއި ދެމެދުގެ ކޮވިޑް ވެކްސިން ޖަހާފައިވާ ފަރާތްތަކަށް އެކަނި ކަމަށެވެ. އަދި މި އަހަރު ހައްޖުގެ އަޅުކަމަށް ޖާގަ ހުޅުވާފައި ވަނީ އެންމެ 60،000 މީހުންނަށެވެ.\nކޮވިޑް ނިމުމުން ކުރިއެކޭ އެއްގޮތަށް ގިނަ ފަރާތްތަކަށް ހައްޖުގެ އަޅުކަން ޢަދާކުރުމަށް ދެވޭނޭ ކަމަށް ސައުދީ ސަރުކާރުން ބުނެއެވެ.\nސައުދީއަށް އެރި ވެލީގެ ތޫފާނެއްގެ ސަބަބުން ބޮޑު އެކްސިޑެންޓެއްް


LIVE: Covid-19: Fassivaa Dhivehinge Adhadhu Ithuruvaan Fashaifi - Vaguthu\nކޮވިޑް-19 އާއި ގުޅިގެން ސްކޫލްތައް ބަންދު ކުރުމަށް ފަހު އަލުން ހުޅުވިއިރު ނާސްތާ ޕްރޮގްރާމް އަދިވެސް ކުރިއަށްދާ ކަމަށް ވިދާޅުވެ ރައީސް ނަޝީދު މިރޭ ސައްހަ ނޫން މައުލޫމާތެއް ވިދާޅުވެއްޖެ.\nCovid-19 Aai Gulhigen Naasthaa Program Ah Veegoeh Raees Nasheed Ah "Olhijje" https://t.co/gsOXSfQPR8\n— Vaguthu Online (@VaguthuOnline) July 7, 2020\nއެމެރިކާ އިން ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އާއި ދެމެދު އޮތް ހުރިހާ ގުޅުމެއް ރަސްމީކޮށް ކަނޑާލައިފި.\nAmerica In Rasmeekoh WHO Aai Gulhun Kandaalaifi https://t.co/LjqgESxZcW\nފިހާރަތަކާއި ރެސްޓޯރެންޓްތައް އަދި ސެލޫންތައް ފަދަ ހާއްސަ އުސޫލެއްގެ ދަށުން މިހާރު ޚިދުމަތް ދެމުން ގެންދާ ހުރިހާ ވިޔަފާރިއެއް ވެސް އެޗްޕީއޭ އިން އެކުލަވާލާފައިވާ އުސޫލުތަކަށް ތަބާވޭތޯ ބަލަން ބޮޑު އިނިސްޕެކްޝަނެއް ކުރިއަށް ގެންދަން ނިންމައިފި.\nHurihaa Viyafaarithakun Usool Thakah Thabaaveytho Balan HPA In Ninmaifi https://t.co/w6qHnlLvYq\nކުޑަބަނޑޮސްގައި ކަރަންޓީން ކޮށްފައި ތިބި މީހުންގެ ކެއުން އިއްޔެ އިން ފެށިގެން އެކަށީގެންވާ ގޮތެއްގައި ނުލިބޭކަމުގެ ޝަކުވާ އެތަނުގައި ތިބި މީހުން ކުރަމުން ގެންދަނިކޮށް މިރޭ ކަރަންޓީންގައި ތިބި ހާއްސަ ދެބޭފުޅަކަށް "މޮޅު ކެއުމެއް" ދީފި.\nKuda Bandos Quarantine: Haasa Dhebeyfulhakah "Molhu Keumeh" https://t.co/iQMuXz84XW\nރާއްޖެ އިން ކޮވިޑް-19 ޖެހުނު މީހުންގެ ތެރެއިން އިތުރު 45 މީހަކު ބަލިން ރަނގަޅު ވެއްޖެ.\nBREAKING NEWS: Covid-19: Ithuru 45 Meehaku Balin Rangalhu Vejje https://t.co/AHeBNXxJrH\nރާއްޖެ އިން އިތުރު ދިހަ މީހަކު ކޮވިޑް-19 އަށް ފައްސިވެއްޖެ.\nBREAKING NEWS: Covod-19: Ithuru 10 Meehaku Fassivejje https://t.co/HwGEcYiAQP\nކޮވިޑް-19 އަށް ޖޯކު ޖެހި ބްރެޒިލްގެ ރައީސް ޖައިރު ބޮލްސޮނާރޯ ކޮވިޑް-19އަށް ފައްސިވެއްޖެ.\nBREAKING: Covid-19 Ah Joke Jehi Brazil Raees Fassi Vehjjehttps://t.co/LOGJnm1sgJ\nމިހާރު ދުނިޔޭގައި ހަލުވިިކަމާއެކު ފެތުރެމުންދާ ކޮވިޑް-19 ޖެހިގެން އީރާނުން ރެކޯޑް އަދަދަކަށް މީހުން މަރުވެއްޖެ.\nBREAKING| Covid-19:Iran In Record Adhadhakah Meehun Maruvejjehttps://t.co/BJUnYIrvzY\nHajjah Dhaa Meehun Quarantine Kuraneehttps://t.co/B3p5PZjuxV\nބެއިޖިން އިން އިއްޔެ އެއްވެސް މީހަކު ކޮވިޑް-19 އަށް ފައްސިވެފައި ނުވާކަމަށް އޮފިޝަލުން ވިދާޅުވެއްޖެ.\nChina Ge Gaabilkan Anehkaaves Dhahkaifi, Iyye Beijing In Ekakuves Fassinuvey https://t.co/NMbEAUcGSn\nމިމަހުގެ 15 ވަނަ ދުވަހު ވެލާނާ އިންޓަނޭޝަނަލް އެއާޕޯޓް އަލުން ހުޅުވާލާއިރު ރާއްޖެ އަށް ފްލައިޓްތައް އަންނާނެ ކަމަށް ސަރުކާރުން އިއުލާން ކޮށްފައިވާ އަދަދަށް ފްލައިޓްތައް ނާންނާނެކަން ކަށަވަރު ވެއްޖެ.\nKurin Iulaan Kohfai Oeh Adhadhah 15 Vana Dhuvahu Raajje Ah Flight Eh Naahnaane https://t.co/GZUq4VAHjp\nނ. މާފަރު އިންޓަނޭޝަނަލް އެއާޕޯޓުގައި ކޮވިޑް-19 އަށް ޓެސްޓު ކުރެވޭނެ އިންތިޒާމް ހަމަޖައްސައިފި.\nMaafaru Airport Gai Covid-19 Ah Test Kureveyne Goiy Hadhaifi https://t.co/SovA3NTiSc\nދުނިޔެއިން މިދިޔަ 24 ގަޑިއިރު ތެރޭގައި އިތުރު 170,681 މީހަކު ކޮވިޑް-19 އަށް ފައްސިވެ އިތުރު 3,565 މީހަކު މަރުވެފައިވޭ.\nމިއާއެކު މިހާތަނަށް ދުނިޔޭގެ އެކި ކަންކޮޅުތަކުން ބަލި ޖެހުނު މީހުންގެ ޖުމްލަ އަދަދު ވަނީ 11,732,169 އަށް އަރާފައި. އަދި ޖުމްލަ މަރުވި މީހުންގެ އަދަދު މިހާރު ވަނީ 540,119 އަށް އަރާފައި.\nމިހާތަނަށް ދުނިޔެއިން މި ބަލި ޖެހުނު މީހުންގެ ތެރެއިން ރަނގަޅުވީ، 6,623,954 މީހެއް. އޭގެތެރޭގައި އިއްޔެ ރަނގަޅުވީ 92,728 މީހަކު ހިމެނޭ.\nމިވަގުތު ކޮވިޑަށް ފަރުވާ ކުރަމުން ދަނީ 4,568,096 މީހަކަށް. އޭގެތެރެއިން 58,777 މީހެއްގެ ހާލު ސީރިއަސް.\nއެމެރިކާއިން އިތުރު 49,759 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 360 މީހަކު މަރުވެއްޖެ. އެޤައުމުން މިހާތަނަށް ޖުމްލަ 3,040,006 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 132,961 މީހަކު ވަނީ މަރުވެފައި.\nއިންޑިއާ އިން އިތުރު 22510 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 474 މީހަކު މަރުވެއްޖެ. އެޤައުމުން މިހާތަނަށް ޖުމްލަ 720346 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 20174 މީހަކު ވަނީ މަރުވެފައި.\nބްރެޒިލް އިން އިތުރު 21486 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 656 މީހަކު މަރުވެއްޖެ. އެޤައުމުން މިހާތަނަށް ޖުމްލަ 1626071 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 65556 މީހަކު ވަނީ މަރުވެފައި.\nBREAKING | Covid-19: Brazil In Ithuru 656 Meehaku Maruvehjehttps://t.co/kbJxAbBCG0\nCovid-19: Raajje In Bali Fenunuthaa 121 Dhuvas, Mihaaru Faruvaa Dhenee 361 Meehakahhttps://t.co/mzpSKGay82\nIndia Ge Hospital Akun, Covid-19 Ah Nassi Kan Anngaidhey "Fake" Report Thakeh Vikkaneehttps://t.co/TVFSU42bKj\nCovid-19: India In7Lakka Meehunnah Bali Jehi, Maruvi Meehun Ge Adhadhu 20,000 Ahhttps://t.co/6yeF3aqdTD\nދެކުނު އެފްރިކާ އިން އިތުރު 8971 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 111 މީހަކު މަރުވެއްޖެ. އެޤައުމުން މިހާތަނަށް ޖުމްލަ 205721 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3310 މީހަކު ވަނީ މަރުވެފައި.\nރަޝިޔާ އިން އިތުރު 6611 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 135 މީހަކު މަރުވެއްޖެ. އެޤައުމުން މިހާތަނަށް ޖުމްލަ 687862 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 10296 މީހަކު ވަނީ މަރުވެފައި.\nމެކްސިކޯ އިން އިތުރު 4683 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 273 މީހަކު މަރުވެއްޖެ. އެޤައުމުން މިހާތަނަށް ޖުމްލަ 256848 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 30639 މީހަކު ވަނީ މަރުވެފައި.\nސައުދީ އަރަބިއްޔާ އިން އިތުރު 4207 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 52 މީހަކު މަރުވެއްޖެ. އެޤައުމުން މިހާތަނަށް ޖުމްލަ 213716 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1968 މީހަކު ވަނީ މަރުވެފައި.\nޕާކިސްތާނުން އިތުރު 3344 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 50 މީހަކު މަރުވެއްޖެ. އެޤައުމުން މިހާތަނަށް ޖުމްލަ 231818 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4762 މީހަކު ވަނީ މަރުވެފައި.\nބަންގްލަދޭޝް އިން އިތުރު 3201 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 44 މީހަކު މަރުވެއްޖެ. އެޤައުމުން މިހާތަނަށް ޖުމްލަ 165618 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2096 މީހަކު ވަނީ މަރުވެފައި.\nކޮލަމްބިއާ އިން އިތުރު 3171 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 146 މީހަކު މަރުވެއްޖެ. އެޤައުމުން މިހާތަނަށް ޖުމްލަ 120281 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4210 މީހަކު ވަނީ މަރުވެފައި.\nޗިލީން އިތުރު 3025 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 76 މީހަކު މަރުވެއްޖެ. އެޤައުމުން މިހާތަނަށް ޖުމްލަ 298557 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 6384 މީހަކު ވަނީ މަރުވެފައި.\nޕެރޫ އިން އިތުރު 2985 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 183 މީހަކު މަރުވެއްޖެ. އެޤައުމުން މިހާތަނަށް ޖުމްލަ 305703 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 10772 މީހަކު ވަނީ މަރުވެފައި.\nއާޖެންޓީނާ އިން އިތުރު 2632 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 75 މީހަކު މަރުވެއްޖެ. އެޤައުމުން މިހާތަނަށް ޖުމްލަ 80447 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1582 މީހަކު ވަނީ މަރުވެފައި.\nއީރާނުން އިތުރު 2613 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 160 މީހަކު މަރުވެއްޖެ. އެޤައުމުން މިހާތަނަށް ޖުމްލަ 243051 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 11731 މީހަކު ވަނީ މަރުވެފައި.\nފިލިޕީންސުން އިތުރު 2079 މީހަކު ކޮވިޑް-19 އަށް ފައްސިވެ، މި ބަލީގައި އިތުރު6މީހަކު މަރުވެއްޖެ. އެޤައުމުން މިހާތަނަށް ޖުމްލަ 46333 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1303 މީހަކު ވަނީ މަރުވެފައި.\nއިރާގުން އިތުރު 1796 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 94 މީހަކު މަރުވެއްޖެ. އެޤައުމުން މިހާތަނަށް ޖުމްލަ 62275 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2567 މީހަކު ވަނީ މަރުވެފައި.\nއޮމާނުން އިތުރު 1557 މީހަކު ކޮވިޑް-19 އަށް ފައްސިވެ، މި ބަލީގައި އިތުރު5މީހަކު މަރުވެއްޖެ. އެޤައުމުން މިހާތަނަށް ޖުމްލަ 47735 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 218 މީހަކު ވަނީ މަރުވެފައި.\nކަޒިކިސްތާނުން އިތުރު 1403 މީހަކު ކޮވިޑް-19 އަށް ފައްސިވެއްޖެ. އެޤައުމުން މިހާތަނަށް ޖުމްލަ 48574 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 188 މީހަކު ވަނީ މަރުވެފައި.\nބޮލީވިއާ އިން އިތުރު 1226 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 56 މީހަކު މަރުވެއްޖެ. އެޤައުމުން މިހާތަނަށް ޖުމްލަ 39297 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1434 މީހަކު ވަނީ މަރުވެފައި.\nއިންޑޮނީޝިއާ އިން އިތުރު 1209 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 70 މީހަކު މަރުވެއްޖެ. އެޤައުމުން މިހާތަނަށް ޖުމްލަ 64958 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3241 މީހަކު ވަނީ މަރުވެފައި.\nޕެނަމާ އިން އިތުރު 1185 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 23 މީހަކު މަރުވެއްޖެ. އެޤައުމުން މިހާތަނަށް ޖުމްލަ 39334 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 770 މީހަކު ވަނީ މަރުވެފައި.\nތުރުކީން އިތުރު 1086 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 16 މީހަކު މަރުވެއްޖެ. އެޤައުމުން މިހާތަނަށް ޖުމްލަ 206844 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5241 މީހަކު ވަނީ މަރުވެފައި.\nހޮންޑަރަސް އިން އިތުރު 1022 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 10 މީހަކު މަރުވެއްޖެ. އެޤައުމުން މިހާތަނަށް ޖުމްލަ 23943 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 639 މީހަކު ވަނީ މަރުވެފައި.\nގާނާ އިން އިތުރު 992 މީހަކު ކޮވިޑް-19 އަށް ފައްސިވެ، މި ބަލީގައި އިތުރު7މީހަކު މަރުވެއްޖެ. އެޤައުމުން މިހާތަނަށް ޖުމްލަ 21077 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 129 މީހަކު ވަނީ މަރުވެފައި.\nއިސްރާއީލުން އިތުރު 791 މީހަކު ކޮވިޑް-19 އަށް ފައްސިވެ، މި ބަލީގައި އިތުރު3މީހަކު މަރުވެއްޖެ. އެޤައުމުން މިހާތަނަށް ޖުމްލަ 30749 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 334 މީހަކު ވަނީ މަރުވެފައި.\nމިސްރުން އިތުރު 969 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 79 މީހަކު މަރުވެއްޖެ. އެޤައުމުން މިހާތަނަށް ޖުމްލަ 76222 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3422 މީހަކު ވަނީ މަރުވެފައި.\nގުއަޓަމަލާ އިން އިތުރު 724 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 34 މީހަކު މަރުވެއްޖެ. އެޤައުމުން މިހާތަނަށް ޖުމްލަ 23972 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 981 މީހަކު ވަނީ މަރުވެފައި.\nކުވެއިތުން އިތުރު 703 މީހަކު ކޮވިޑް-19 އަށް ފައްސިވެ، މި ބަލީގައި އިތުރު5މީހަކު މަރުވެއްޖެ. އެޤައުމުން މިހާތަނަށް ޖުމްލަ 50644 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 373 މީހަކު ވަނީ މަރުވެފައި.\nނައިޖީރިއާ އިން އިތުރު 575 މީހަކު ކޮވިޑް-19 އަށް ފައްސިވެ، މި ބަލީގައި އިތުރު9މީހަކު މަރުވެއްޖެ. އެޤައުމުން މިހާތަނަށް ޖުމްލަ 29286 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 654 މީހަކު ވަނީ މަރުވެފައި.\nCovid-19: 6.6 Million Meehun Balin Rangalhu Vehjehttps://t.co/XToRLsG8Hh\n— Vaguthu Online (@VaguthuOnline) July 6, 2020\nRahkaatheri Gaumu Thakuge Therey Gai Lanka Nuhimeneyhttps://t.co/6SyXtUSaCt\nBREAKING | America In Covid Jehunu Meehun Ge Adhadhu3Million Ah Araifihttps://t.co/XNJlHllgB1\nފާއިތުވި ދެދުވަހު ރާއްޖެ އިން ކޮވިޑް-19 އަށް ފައްސިވާ ދިވެހިންގެ އަދަދު އިތުރުވާން ފަށައިފިއެވެ. އެޗްޕީއޭ އިން އާއްމު ކޮށްފައިވާ ތަފާސް ހިސާބުތަކަށް ބަލާއިރު، މިއަދު ފައްސިވި 23 މީހުންގެ ތެރޭގައި 16 ދިވެހިން ހިމެނެއެވެ. އިއްޔެ ފައްސިވި 33 މީހުންގެ ތެރޭގައި 12 ދިވެހިން ހިމެނެއެވެ.\nއިއްޔެ އަށް ވުރެ މިއަދު ފައްސިވި މީހުންގެ އަދަދު މަދުވި ނަމަވެސް ޑޮކްޓަރުން މިރޭ ވަނީ ހާލަތު ނުރައްކާ ވެދާނެ ކަމުގެ އިންޒާރު އަނެއްކާވެސް ތަކުރާރު ކުރައްވާފައެވެ. ކޮވިޑް-19 އަށް މިހާރު ފައްސިވާ މީހުންގެ ތެރޭގައި ގުޅުން ނެތް "އިންޑިޕެންޑެންޓް ކޭސްތައް" ދަނީ އިތުރުވަމުން ކަމަށާއި މިހެން ކަންތައް ވަމުން ދާނަމަ ބަލި ޖެހޭ މީހުންގެ އަދަދު އިތުރު ވެދާނެ ކަމަށް އައިޖީއެމްއެޗްގެ ޑޮކްޓަރ މުއާޒު މޫސާ މިރޭ ވަނީ ވިދާޅުވެފައެވެ.\nމިރޭގެ ނޫސްވެރިންގެ ބައްދަލުވުމުގައި ޑޮކްޓަރ ނަޒްލާ ރަފީގު ވިދާޅުވީ މިހާރު ދީފައިވާ ލުއިތަކުގެ ސަބަބުން ބައެއް މީހުން ކުރީގެ އާއްމު ދިރިއުޅުމަށް ބައްދަލު ވެފައިވާ ކަމަށެވެ. އެގޮތުން ކުޅެން ދިއުމާއި، ކުޅެ ނިންމާފައި ކޮފީ އަށް ދިއުން އެއީ އަނެއްކާ ވެސް އާދައަކަށް ހަދާފައިވާ ކަން ފާހަގަ ކުރައްވާ އޭނާ ވަނީ ކަންބޮޑުވުން ފާޅު ކުރައްވާފައެވެ.\nGulhun Neh Case Thah Ithuruvaan Fashaifi, Bali Fethurun Ithuruvedhaane - Dr.Muaz https://t.co/blj9gYSPIg\nKudabandos Gai Quarantine Kofai Thibi Meehunnah Thinirah Muguriha Dheyn Fashaifi https://t.co/dJtu8pz2D6\nBREAKING NEWS: Covid-19: Raajje In Ithuru 23 Meehaku Fassivejje https://t.co/ywdysoEwwC\nBREAKING NEWS: Covid-19: Ithuru 64 Meehaku Rangalhu Vejje https://t.co/LBSQN4LzwO\nޖުލައި 7, 2020 00:27\nމިހެން ވާނެ ނޫންތޯ.. ވަދެނުކުތުން މަނާ ނޯޓިސް ޖަހާފަ ހުންނައިރުގަވެސް ބޭރަށް ނިކުމެގެން މީހުންތައް ދަނީ އަމިއްލަ އެދުން ބޮޑުވެގެން...ބޯ ހަލާކު އެއްވެސް ވަރަކައް މި ދިވެހިން އަޑެއް ނާހައޭ.. އިހުސާންތެރިކަމުގެ ކަންފުޅެއްވެސް މި އަޅުތަކުންގެ ނެތީ ބާ ހަމަ!!!\nޖުލައި 7, 2020 18:37\nޢަދަދުތަކެއް ޖަހާލާފަ އެއްޗެޖޭ ކިޔާނީ ، އަދިވެސް ލާރި ލިބޭތޯ ތިޔަ ގޭމް ހުއްޓާލަން ވެއްޖެހެން ހީވަނީ


ފައިސާގެ ތަނަވަސްކަން ނެތްނަމަ ކަންބޮޑުވެވޭނެއެވެ. ދަތިތަކާއިމެދު ވިސްނައިލެވޭނެއެވެ. ނަމަވެސް އެކަންކަން ކުރަންޖެހޭނީ އެކަންކުރަންޖެހޭ އިމުގެ ތެރެއިންނެވެ. އެއްވެސް ޙާލެއްގަ އެއީ ތިމާއަށް އޮތް އެންމެ ބޮޑު މައްސަލަ ކަމުގައި ދެކެގެން ނުވާނެއެވެ! އެހެނީ ތަނަވަސްކަމަކީ ހުރިހާ ހިތާމަތަކާއި ހިތްދަތިކަން ފޫބައްދައިދޭ ކަމެއް ނަމަ ދުނިޔޭގެ އެންމ ބޮޑެތި ބިލިއަނަރުން ކަންބޮޑުވެ ޑިޕްރެސްވެގެން އުޅޭކަށް ނުޖެހޭނެއެވެ!\nތިބާ ހެޔޮ ޙާލުގައި ގަދަވެ ސަލާމަތުން އެބަ ހުރިހެއްޔެވެ؟ އެއޮތީ އެންމެ ބޮޑު ނިޢްމަތް ދެއްވަވައިފައެވެ. ބަނޑުހައިހޫނުކަން ފިލުވައިލެވޭވަރަށް ކާނެ އެތިކޮޅެއް އެބަހުރިހެއްޔެވެ؟ އެއޮތީ ދެން އެންމެ ބޭނުންވާ ކަންތައް ފުރިހަމަވެފައެވެ.\nފައިސާގެ ތަނަވަސްކަން ﷲ ތަޢާލާ ދެއްވަވަނީ އެކި މީހުންނަށް އެކިވަރަށެވެ! ވީމާ އެވެނި މީހަކު އުޅޭ ތަނަވަސްދިރިއުޅުމާއިމެދު ނުވިސްނާށެވެ! އޭނާ އެއުޅެނީވެސް އަދި ތިބާ ތިއުޅެނީވެސް ހަމަ ﷲ ތަޢާލާ މިންވަރުކުރެއްވެވި ފެންވަރުގައެވެ. ނަތީޖާ ފެނިގެންދާނީ އާޚިރަތްދުވަހުއެވެ. މީޒާނުގަ ޢަމަލުތައް ކިރައިލެވޭ ވަގުތުގައެވެ.\nތިމާގެ ބޭނުންތައް ފުއްދަވައިދެއްވެވުން އެދި ދުޢާކުރާއިރުވެސް ދުޢާކުރަންވާނީ ރިޒުޤަށް އެދިއެވެ. ނުފުދިހުރި އަސާސީ ބޭނުންތަކަށް އެދިއެވެ. އެއްވެސް ޙާލެއްގައި މިވެނި މީހަކު ފަދަ ތަނަވަސް މީހަކުކަމުގައިލެއްވެވުމަށް ނުއެދޭށެވެ! ތިމާގެ ޙާޖަތްތައް ފުއްދަވައިދެއްވެވުން އެދި ދުޢާކުރުމުން ﷲ ތަޢާލާ ރުހިވޮޑިގަންނަވާ ވަރަކަށް އެކަންކަން ފުއްދަވައިދެއްވަވާނެތެވެ!\nކުރާ ކޮންމެ ދުޢާއެއްގައިވެސް ވީހައި ގިނަ އަޅުކަންކުރުމަށް، ނަމާދުގައި ޚުޝޫޢަތްތެރިކަން ދެއްވެވުމަށް، ކުރާއަޅުކަން ޤަބޫލުފުޅުކޮށްދެއްވެވުމަށް އެދެންވާނެއެވެ! އަދި ތިމާ ދިރިއުޅެންކުރާ މަސައްކަތުގައި ބަރަކާތް ލެއްވެވުން އެދި ވެސް ދުޢާކުރަންވާނެއެވެ!\nވާޤިޢާ ސޫރަތް ނުކިޔަވައި ހަމަ އެއް ރޭވެސް ނުނިދާށެވެ! ރަސޫލް (ޞޢވ) ޙަދީޘްފުޅު ކުރައްވަވާފައިވަނީ އެ ސޫރަތް ކޮންމެ ރެއަކު ކިޔަވާމީހާ ހައިހޫނުކަމުގައި ހުންނަން ނުޖެހޭނެ ކަމަށެވެ. ވީމާ ޢާއިލާގެ އެންމެންވެސް ކިޔަވާށެވެ!\nއަޒްހާން އިބްރާހިމް5މިނެޓު ކުރިން


Male' ge husbinthah dhemehettenivi vilarehakah beynuvefai - vNews.mv\nމާލޭގެ ފަޅުން ހިއްކި7ހެކްޓަރުގެ ބިމުގެ ބައެއް:\nމާލޭގެ ހުސްބިންތައް ދެމެހެއްޓެނިވި ވިލަރެހަކަށް ބޭނުންވެފައި\nއެކި ސަރަޙައްދުގައިވާ ބިންތައް ބޭނުންކުރާނެ ގޮތުގެ މާސްޓަރ ޕްލޭން ބޭނުންވެފައި\nޖާދުﷲ ސައީދު 20 October 2019, 00:36\nމާލޭގެ ހުޅަނގު ފަރާތުން ފަޅުތެރޭގެ7ހެކްޓަރު ވެލިއަޅައި ހިއްކާފައިވަނީ މާލޭގައި ހުންނަން ނުޖެހޭ ތަންތަން އެ ސަރަޙައްދަށް ބަދަލުކުރުމަށް ކަމަށް އެތަން ހިއްކުމުގައި އިސްކޮށް ހުންނެވި އޭރުގެ ހައުސިންގ މިނިސްޓަރ މުޙައްމަދު މުޢިއްޒު ދާދިފަހުން ވަނީ ވިދާޅުވެފައެވެ.\nއެހެން ކަމަށް ވާނަމަ މާލޭގެ ފަޅުން ހިއްކި ބިމެއްގައި މާލޭގައި ނުހުންނަންވާ ތަންތަން އެހުންނަނީ މާލޭގައި ނޫން ބާވައެވެ. ވާހަކަފުޅު ދެއްކެވަނީވެސް ހިތްޕުޅަށް ވަން ގޮތަކާއި ޤަބޫލުފުޅު ކުރައްވަން ބޭނުންފުޅުނުވާތީ ޙަޤީޤަތާއި ދެކޮޅަށެވެ.\nމިހާރުގެ ޕްލޭނިންގ މިނިސްޓަރ މުޙައްމަދު އަސްލަމް ވިދާޅުވީ އެތަނަށް މާލޭގައި ހުންނަން ނުވާތަންތަން ކަމަށްބުނާ ޞިނާޢަތުގެ މަސައްކަތްތައް ބަދަލު ކުރުމުގެ ސިޔާސަތެއް ތަންފީޒުކުރަން އުޅުނުއިރު ހުޅުމާލެއާއި މާލެ އެއްގަމުން ގުޅުވައިލުން ނިމުމަކާހިސާބަށް ގޮސްފައިވާ ކަމަށެވެ. އެހެންވީމާ ހުޅުމާލޭގައި އެފަދަ ތަނެއް ނުހެދުނީ ކީއްވެކަން އެނގިވަޑައިނުގަންނަވާ ކަމަށް އަސްލަމް ވިދާޅުވިއެވެ.\nނަމަވެސް "އެހެންވީމަ އިންޑަސްޓްރިއަލް ވިލެޖްގެ ނަމުގަ އަޅުގަނޑުމެނަށް ލިބުނީ ޖަންކްޔާރޑެއް" ކަމަށް އަސްލަމް ވަނީ ވިދާޅުވެފައެވެ.\nމާލޭގެ ފަޅުން ހިއްކި ބިން ބޭނުކުރެވޭ ގޮތް\nކުރީގެ މިނިސްޓަރު ވިދާޅުވެފައިވަނީ ސަރުކާރުގެ ބަޖެޓުން ޚަރަދު ނުކުރަންވެގެން ޕޯރޓްސް ލިމިޓެޑާ ޙަވާލުކޮށްގެން ޞިނާޢީ ސަރަޙައްދު ކަމަށްބުނެ ހިއްކި ބިމުގައި ގުދަންއަޅަން ހަވާލުކުރި ކަމަށެވެ. އެހެން ނަމަވެސް އެކަމަށް ސަރުކާރުގެ ކުންފުންޏަކުން ޚަރަދު ކުރުމަކީ އަމިއްލަ ބާލީހަށް ބަންޑާރަ ކަފަ ގެންނެވުން ނޫނީ ކޮންކަމެއް ބާވައެވެ.\n2017 ވަނަ އަހަރުގެ ޖުލައި މަހުގެ 26 އަށް ނިންމަން ރާވައި ޕްލޭންކުރި ޞިނާޢީ ސަރަޙައްދު އޭގެ ފަހުން އަހަރުވެގެން ދިޔައިރުވެސް ތަރައްޤީކޮށް ޞިނާޢީ ތަނެއްގެ ގޮތުގައި ނުހެދުނުއިރު މިހާރު ކިޔަންވީ ކޮން ރާގެއްގެ ލަވައެއް ކަމެއް ނޭނގެއެވެ.\nމިހާރުގެ ޕްލޭނިންގ މިނިސްޓަރ ވިދާޅުވީ އެމަނިކުފާނަށް ފެނިވަޑައިގަތީ އެހެން މަންޒަރެއް ކަމަށެވެ. ނަމަވެސް އެ މަންޒަރު ވިދާޅުވެ ދެއްވުމަށް ނުކުޅެދިވަޑައިގެންނެވުމުން ނޫސްވެރީންގެ ސުވާލަށް ކޮންމެވެސް ވާހަކަފުޅެއް ދެއްކެވީ ކަމުގައެވެ.\n"އިންޑަސްޓްރިއަލް ވިލެޖްގަ ކޮންމެސް ވަރަކަށް ބޭނުންކުރެވޭނެ އިންޑަސްޓްރިއަލް ނުކީ ކަމުގަވިޔަސް އެސްޓީއޯގެ ބައެއް ރެޑީ މިކްސް ކަހަލަ، އެކަހަލަ ކަންތައްތަކެއް ކުރެވޭނެ. ނަމަވެސް އެއްކަލަ ކެމިކަލް ރައްކާކުރުމާ އެކަހަލަ ކަންތައް ނުކުރެވޭނެ. ބޮޑުބައި އަންނާނީ ހަމަ ޢާންމު ބޭނުމަށް. ސިޓީ ކައުންސިލާ އަދި މަޝްވަރާތައް ކޮށްފަ، ފައިނަލްކޮށް އެބޭފުޅުންގެ އިމްޕުޓާ އެކީގަ ފައިނަލް ކޮށްލާނަން އަޅުގަނޑުމެން. އޭގެތެރޭގަ ހުންނާނެ މިދެންނެވިހެން ޕެޓްރޯލް ޝެޑްވެސް އެބަހުރި އެތަނުގަ. ހުރިހާ އެއްޗެއް ނެގީކީއެއްނޫން. އެހެން ނަމަވެސް 186 މިލިއަން ޑޮލަރުގެ ބިލްޑިންގެއް ޔަޤީނުންވެސް ނާޅާނެ". އަސްލަމް\nމާލޭގެ ފަޅުން ހިއްކި ބިމުގައި މިހާރު ތަރައްޤީ ކުރާ ބައެއް ކަންކަން\nމާލޭގެ ބިން ހެޔޮ ގޮތުގައި ބޭނުން ކުރުމާ ގުޅޭގޮތުން ކޮންމެ ސަރުކާރަކުންވެސް ޕްލޭންތަކެއް ގެންގުޅޭ ކަމަށްވެއެވެ. ނަމަވެސް އެއީ ދެމެހެއްޓެނިވި، އަދި ބިނާކުރުވަނިވި ގޮތެއްގައި ޢަމަލީގޮތުން ކުރިއަށް ގެންދެވިފައިވާ މަސައްކަތަކެއްތޯއެވެ.\nއެއްސަރުކާރުން ކަޅުވަކަރު މިސްކިތް ވިއްކައިލީއެވެ. އަނެއް ސަރުކާރަށް އެމިސްކިތް ގަތްމީހާ ހަދިޔާ ކުރުމުން އެހެން ތަނެއްގައި އެމިސްކިތް ބެހެއްޓީއެވެ. އެއަށްފަހު ދެ ސަރުކާރެއްގެ ފަހުން ފެނުނީ އެމިސްކިތް ނެގިތަނެވެ. ދެން އައި ސަރުކާރުގައި ކުރިން ހުރި ތަނުން ކަނުކައްޗަށްވާގޮތަށް ހަމަ އެ ޕާރކުގައި މިސްކިތް ބަހައްޓަން ނިންމީ ޖެހިގެން އެއަށްވުރެ ބޮޑު މިސްކިތަކާއި ތާރީޚީ މިސްކިތްތަކެއް ހުރި ހިސާބަކާ މާދުރުނޫން ތަނެއްގައެވެ.\nމި ހުރިހާ މިސްކިތްތަކެއް އެއްތަނަކަށް ޖަމާކުރުމަކީވެސް މާލޭގެ ބިން ހެޔޮ ގޮތުގައި ހިފުންތާއެވެ. އެއީ ޙިމާޔަތް ކުރެވިފައިވާ ތާރީޚީ ބިނާއެއްގެ ގޮތުގައި މާލޭގެ ބިމުން ހެޔޮގޮތުގައި ބައެއް ނެގީ ކަމަށްވެސް ބުނެ އުޅެތެވެ.\nއެއް ސަރުކާރުން މާލޭގައި ހުސްތަންތަން ހެދުމަށް މީހުންގެ ގޯތިތައް ކޭކެއްހެން ފަޅައި ބައިބައި ކޮށްފައިވާތީ އެތަންތަން ނަގައި ބަދަލުގައި ހުޅުމާލެއިން ގޯތި ދިނުމަށްފަހު ގެތަކަކުން ބެދިފައިވާ ގޯޅި ގަނޑެއްގައި ޕާރކެއް ހެދިއެވެ. އެނޫން އިތުރު ބިންކޮޅެއް ސަރުކާރުގައި އޮތް ކަމެއް ނުވަތަ ނޫންކަމެއްވެސް ނޭނގެއެވެ.\nއަނެއް ސަރުކާރަކުން މާލޭގެ މުހިންމު ބިނާތަކާ އިމާރާތްތައް ހުރި ތަންތަނުންވެސް ބައެއް ނަގައިގެން ޕާރކުތައް ހެދިއިރު މާލޭގައި ހުސްތަންތަން ހަދަން ރަނގަޅު ޕްލޭނެއް ނެތް ބައެއް ސަރަޙައްދު ތަކުގައިވެސް ޕާރކުތައް ހެދިއެވެ. ނަމަވެސް މާލޭގެ ބިން ދުވަހެއް ދުވަހަކަށް ފުރެމުންދާތީ އަޅަންޖެހޭ މުހިންމު ފިޔަވަޅުތައް އެޅުން އަދި އޮތީ ކޮންހިސާބެއްގައި ކަމެއް ނޭނގެއެވެ.\nމާލޭގެ ފަޅުން ހިއްކި ބިން ޕާރކިންގ ޒޯނެއްގެ ގޮތުގައިވެސް ބޭނުން ކުރެވޭ\nކޮންމެއަކަސް މާލެއިން ހިއްކި7ހެކްޓަރުގެ ޞިނާޢީ ސަރަޙައްދަކީ ކެމިކަލް ބާވަތުގެ ގުދަން ބަހައްޓަން އެކަށީގެންނުވާ ތަނެއް ކަމަށް މިހާރުގެ ޕްލޭނިން މިނިސްޓަރ ވަނީ ވިދާޅުވެފައެވެ. އަދި އެތަނަކީ މާލޭގެ ވިޔަފާރި ބަނދަރުގެ ބިޔަ އުޅަނދުތައް ޕާރކްކުރާ ތަނަކަށް ހެދުމަށް ވިސްނުންފުޅު ގެންގުޅުއްވާ ކަމަށް ވިދާޅުވިއިރު މިހާރު މާލޭގެ ވިޔަފާރި ބަނދަރު ގުޅިފަޅަށް ބަދަލުކުރާނެ ކަމުގެ އިޝާރާތްތަކެއް ސަރުކާރުންވަނީ ކޮށްފައެވެ.\nނަމަވެސް އެ ވިޔަފާރި ބަނދަރުގެ ގޮތުގައިވާ އެމްޕީއެލް ސަރަޙައްދު އޮންނަ ގުރާބު ތުނޑިއަށް ހަދާނެ ގޮތަކާއި އެތަނަށް ވާނެ ގޮތެއް އަދި އޮތީ ނޭގުމުގެ ތެރޭގައެވެ. ނުވަތަ މަދަނީ ވިޔަފާރި ބަނދަރުގެ ބައެއްގެ ގޮތުގައި އެތަން ބޭނުންކުރާނީތޯ ނުވަތަ ނޫންތޯ ފަދަ އެތައް ސުވާލެއް ވަނީ އުފެދިފައެވެ.\n"އެތަންތަން ނަގައި ބަދަލުގައި ހުޅުމާލެއިން ގޯތި ދިނުމަށްފަހު ގެތަކަކުން ބެދިފައިވާ ގޯޅި ގަނޑެއްގައި ޕާރކެއް ހެދިއެވެ." މިއީ މިކަން ވީ ގޮތެއް ނޫން... ޕާކު ހެދި ބިންކޮޅަކީ ކުއްލިއްޔާ މިހާރުގެ އިސްލާމިކް ޔުނިވާސިޓީއިން ސައުދީން ދީފައިވާ އެހީން ބަދަލުދީފައިވާ ގެތަކެއް. އެތަން މޒ އަމިއްލައެދުމަށް ޕާކަކަށް ހެދީ، އިސްލާމިކް ޔުނިވާސިޓީ އަށް ބަދަލުވެސް ނުދީ....


ޤާސިމް މަރާލި ކަމުގެ ދަޢުވާއަށް އަދުހަމް އިންކާރުކޮށްފި | Jazeera\tޤާސިމް މަރާލި ކަމުގެ ދަޢުވާއަށް އަދުހަމް އިންކާރުކޮށްފި - Jazeera\nޤާސިމް މަރާލި ކަމުގެ ދަޢުވާއަށް އަދުހަމް އިންކާރުކޮށްފި\nއައިމިނަތު ޔުމްނާ February 18, 2020 56 views0\nޓެކްސީ ޑްރައިވަރު ޤާސިމް ހަސަން މަރާލިކަމަށް ކުރިން ޝަރީއަތުގެ މަޖިލިސްގައި އިޢުތިރާފްވީ މަސްތުގެ ހާލަތުގައި ހުރެ ކަމަށް ބުނެ އަދުހަމް ދައުވާއަށް އިންކާރު ކޮށްފިއެވެ.\nގާސިމް މަރާލި މައްސަލާގައި އަދުހަމްގެ މައްޗަށް ވަނީ ތޫނުއެއްޗެއް ބޭނުންކޮށްގެން ގަސްތުގައި މީހަކު މަރާލުމުގެ ދަޢުވާ އުފުލާފައެވެ. މީގެ ކުރިން ބޭއްވުނު އަޑުއެހުމުގައި އަދުހަމް ވަނީ ޤާސިމް މަރާލީ އޭނާ ކަމަށް އެއްބަސްވެ ، ގާސިމް މަރާލީ ގަސްތުގައި ނޫންކަމަށާއި އޭރު ހުރީ މަސްތުގެ ހާލަތުގައި ކަމަށްބުނެފައެވެ. މީގެއިތުރުން ޤާސިމަށް ހަމަލާދިނީ ކުލި ދެއްކޭނެ ގޮތެއް ނެތިގެން ފޭރެން އުޅުމުން ގާސިމް އަޑުގަދަ ކުރުމުން ކަމަށް ބުނެ އެރޭގެ ހާދިސާ ހިނގައިދިޔަ ގޮތުގެ ތަފްސީލް އަދުހަމްވަނީ، ޝަަރީއަތުގެ މަޖިލީހުގައި ކިޔައިދީފައެވެ.\nތަހުގީގުގެ މަރުހަލާގަ ކުށަށް އިއުތިރާފުވެ ޤާސިމްގެ ވާރިސުން ގެ މަޢާފް ބޭނުންވާކަމާށް ވެސް އަދުހަމް ވަނީ ބުނެފައެވެ. ވާރިސުން މާޢާފު ދީފިނަމަ އަދުހަމް ގެ މައްޗަށް އަންނާނީ 17 އަހަރުގެ ޖަލު ހުކުމެކެވެ. ކުރިން ބޭއްވުނު އަޑުއެހުމުގައި، ގާޒީ އިސްމާއީލް ރަޝީދު ނިންމެވީ މައްސަލަ އަވަސް ނިޔާގެ މައްސަލައެއްގެ ގޮތުގައި ކުރިއަށް ގެންދާށެވެ.\nމިއަދު ބޭއްވުނު އަވަސް ނިޔާގެ އަޑުއެހުމަކީ އަދުހަމްގެ މައްޗަަށް ހުކުމް އިއްވައި ވާރިސުންގެ ބަސްހޯދައި އަދަބި ކަނޑައަޅަން ތާވަލްކުރި އަޑުއެހުމެކެވެ.\nއަދުހަމް ކުށަށް އިންކާރު ކޮށް ޝަރީއަތުގެ މަޖިލީހުގައި މިއަދު ބުނިގޮތުގައި އޭނާ ކޯޓަށް ގެންނަނީ ފުލުހުން އޭނާ އަށް މަސްތުވާތަކެތި ދީގެން މަސްތުގެ ހާލަތުގައި ކަމަށެވެ. އަދި އޭނާއަށް ހޭވެރިކަން ޖެހުނީ މާފުއްޓަށް ބަދަލުކޮށް ކަރެކްޝަން ސަރވިސްއާ ހަވާލު ކުރުމުން ކަމަށް ވެސް ވަނީ ބުނެފައެވެ.\nއަދުހަމް ކުށަށް އިންކާރު ކުރުމުން ދައުލަތުން ވަނީ މައްސަލަ ކުރިއަށް ގެންދިޔުމަށް އެދިފައެވެ. އެހެންވެ އަލުން އިބްތިދާއީ އަޑުއެހުންތައް ފަށައި ހެކި ހުށަހަޅައި ޝަރުއީ މަރުހަލާތައް ފެށުމަށް ގާޒީ ވަނީ ނިންމާފައެވެ.\nމިއަދުގެ އަޑުއެހުމަށް ފުލުހުންގެ އޮފިސަރުންނާއި ޤާސިމްގެ ވާރިސުން ވެސްވަނީ ހާޒިރުވެފައެވެ. ފޭރުމާ ވަށްކަމުގެ މައްސަލަތަކުގެ ކުށުގެ ރެކޯޑް އަޮންނަ އަދުހަމްއަށް ވަކީލަކު ހަމަޖައްސައިދެއްވީ ބަންޑާރަ ނައިބުގެ އޮފީހުންނެވެ. ވަކީލް ވިދާޅުވެފައިވަނީ އަދުހަމް ދައުވާ އަށް އިންކާރު ކުރާކަން އެގުނީ މިއަދު ކަމަށާއި މީގެ ކުރިން އަދުހަމް އެފަދަ ވާހަކަ އެއް ވަކީލް ކައިރީގަ ބުނެފައި ނުވާކަމަށެވެ.


Viheumuge Thereyga Dhimaavi Kamakun Anhenaku Nuthedhuvevi Endhumatheega - Vaguthu\nވިހެއުމުގެ ތެރޭގައި ދިމާވި ކަމަކުން އަންހެނަކު ނުތެދުވެވި އެނދުމަތީގައި\nވިހެެއުމުގެެ ތެރޭގައި ދިމާވި މައްސަލައެއްގެ ސަބަބުން އަންހެނަކު އުމުރު ދުވަހަށް ނުތެދުވެވި އޮންނަން ޖެހިއްޖެއެވެ.\nއެމެރިކާގެ ސިޓީއަކަށް ނިސްބަތްވާ ވިކްޓޯރިއާ ކޮން ނަމަކަށް ކިޔާ އުމުރުން 29 އަހަރުގެ އެ އަންހެން މީހާ އޭނާގެ އަލަތު ދަރިފުޅު ވިހެއުމުގެ ތެރޭގައި ސިކުނޑިއަށް ލިބުނު ގެއްލުމެއްގެ ސަބަބުން ވަނީ އަބަދު ތަނެއްގައި އޮށޯވެ އޮތުމަށް މަޖުބޫރުވެފައެވެ. ކޮޅަށް ތެތުވާ ކޮންމެ ފަހަރަކު ސިކުނޑީން ފެެން ބޭރުވުމުގެ ސަބަބުން ބޮލަށް ތޫނު ތަދެއް އަރާ ކަމަށް ވެެއެވެ.\nވިހެއުމަށް ފަހު މި މައްސަލަ ދިމާވާތީ އެކަން ހައްލު ކުރަން މަސައްކަތް ކުރި ނަމަވެސް އެކަން ރަނގަޅުވާނެ ކަަމަށް ޑޮކްޓަރުން އުންމީީދު ނުކުރާ ކަމަށް ވިކްޓޯރިއާ ވަނީ ''ނިއުސް ވަޔަ" އަށްް ބުނެފައެވެ.\n"ޑޮކްޓަރުން ބުނީ ރަނގަޅެެއް ނުވާނެއޭ މިކަމެއް. ކޮންމެެ ފަހަރަކު ކޮޅަށް ތެދުވާ އިރަށް ބޮލަށް ގަދައަށް ތަދުވަނީ ސިކުނޑިން ފެެން ބޭރުވާތީއޭ. އަދި އެެކަން ހައްލެއްވެސް ނުކުރެވޭނެއޭ" ވިކްޓޯރިއާ ވަނީީ ބުނެފައެވެ.\nއޭނާ ބުނެފައިވާ ގޮތުގައި މި ތަދު ހަމައެކަނި ވަނީ ކޮޅަށް ހުންނަ އިރުއެވެެ. އޮށޯންނަ އިރަށް މިކަން އެއްްކޮށް ރަނގަޅުވާ ކަމަށް އޭނާ ވަނީ ބުނެފައެވެެ. އޭނާ ބުނެފައިވާ ގޮތުގައިި ކޮޅަށް ތަދުވެ ނޫޅެވުމުގެ ސަބަބުން އެންމެެ ނުވަ މަހުގެ އޭނާގެ ދަރިފުޅުގެ ހުރިހާ ކަމެއް އަދި ގޭތެރޭގެ ގިނަ މަސައްކަތްތައް ވެެސް ކުރަނީ އޭނާގެ ފިރިމީހާއެވެ.\nވިހެއުމުގެ ތެރޭގައިި ދިމާވާ މިފަދަ މައްސަލަތަކަށް ދުނިޔޭގެ އެކިި ކަންކޮޅުތަކުގައި ގިނަ ބަޔަކު އަންނަނީ ފަރުވާ ހޯދަމުންނެވެ.


SunOnline: FRIENDS ge Reunion ge Shooting August mahu\nފްރެންޑްސްގެ ރީޔޫނިއަންގެ ޝޫޓިން އޮގަސްޓް މަހު\n21 Jun 2020, 08:42\n"ފްރެންޑްސް" ގެ ޕޯސްޓަރެއް --\nގިނަ ދިވެހިންނަށް އަދިވެސް ކަމުދާ ޓީވީ ޝޯއެއް ކަމަށްވާ "ފްރެންޑްސް"ގެ ލީޑު ކާސްޓުންނާއެކު އެ ޝޯގެ ހާއްސަ "ރިޔޫނިއަން" އެޕިސޯޑުގެ ޝޫޓިން އަންނަ އޮގަސްޓް މަހު ފެށުމަށް ހަމަޖެހިފައިވާ ކަމަށް ހަބަރުތައް ބުނެފި އެވެ.\nކޮރޯނާ ވައިރަހުގެ ދެވަނަ ރާޅެއް ބިންދައިނުލައިފި ނަމަ ފްރެންޑްސްގެ ހާއްސަ އެޕިސޯޑުގެ ޝޫޓިން އޮގަސްޓް މަހު ފަށާނެކަމަށް އެ ސީރީޒްގެ ކޯ އެކްޓަރު މާތާ ކުފްމޭން ވެސް ވަނީ ޔަގީންކޮށްދީފަ އެވެ.\nމިދިޔަ ފެބްރުއަރީ މަހު ޝޯގެ ހާއްސަ "ރިޔޫނިއަން" އެޕިސޯޑެއް ގެނެސްދޭނެ ކަމުގެ އުފާވެރި ހަބަރު އެޗްބީއޯއިން ވަނީ ކަށަވަރުކޮށްދީފަ އެވެ. ނަމަވެސް ކޮރޯނާވައިރަހާ އެކު ފިލްމީ މަސައްކަތްތައް ވެސް އެއްކޮށް ހުއްޓުމަކަށް އައީ އެވެ.\nބައެއް ރިޕޯޓްތައް ބުނާގޮތުގައި މި އެޕިސޯޑް ހާއްސަކުރާނީ ތޭންކްސްގިވިން އަށެވެ.\nޝޯގެ ލީޑް އެކްޓަރުންނަކީ ޖެނިފާ އެނިސްޓަންއާއި ކޯޓްނީ ކޮކްސް އާއި ލީސާ ކުޑްރޯ އާއި މެޓް ލެބްލާންކް އާއި މެތިއު ޕެރީ އަދި ޑޭވިޑް ޝްވިމާ އެވެ. އެކުގައި ދިރިއުޅޭ ހަ ރަހުމަތްތެރިންގެ ދިރިއުޅުން ދައްކުވައިދޭ އެ ސީރީޒްގައި ހުރިހާ ރަހަތަކެއް އެކުލެވިގެންވެ އެވެ.\nއަ ކުއައެޓް ޕްލޭސްގެ ތިން ވަނަ ބައެއް އަންނާނެ


Vaahaka: Vanhanaa2(Episode 14) - Vaguthu\nވާހަކަ: ވަންހަނާ2- ސާދަވަނަބައި\nމެއި6ވަނަ ދުވަހު ގެނެސްދިން ބައި\n"އޭނ. މަށޭ؟" ނިހާ މޭގައި އަތް ޖައްސައިލަމުން ޔަޤީންނުވެފައި ހުރެ އެހިއެވެ. އޭނާ ފަރާތްފަރާތަށް އެނބުރި ބެލިއެވެ. އެންމެންގެ ތޫނު ނަޒަރުތައް އޭނާއަށް ހުއްޓިފައި ހުރުމުން އެ ހިތުގައި ނުތަނަވަސްކަމެއް އަށަގަތެވެ. ފަހަތަށް އެނބުރި ބަލާލިއިރު ދީޕިކާ ވެސް ހުރީ ނިކަން ހާސްވެފައެވެ. މުޅި މީހާ ދާހިއްލުވައިލައިފައެވެ. ފައިރޫޒް އައިސް ބިޑި އެޅުވީ ނިހާގެ ފަހަތުގައި އިސްޖެހިފައި ހުރި ދީޕިކާގެ އަތުގައެވެ. އެންމެން ހައިރާންވެގެން ބަލަން ތިބީ ދީޕިކާއަށްކަން ނިހާއަށް ރޭކާލީ އެ ހިސާބުންނެވެ.\n"ދީޕިކާ އޭ. މީ ކިހިނެއްވާނެ ކަމެއް." ދެލޯ މުދުނުގައި ޖެހިފައި ހުރި ނިކާލަށް ބުނެވުނެވެ. "ދީޕިކާތަ ނަޒީލް މަރާލީ؟ އެކަމަކު ކީއްވެގެން؟"\n"ރަށަށް ނުފޮނުވައިގެން." އިލްހާމް ތުރުތުރު އަޅައިގަތެވެ. މުޅިމީހާ ރުޅި އައިސްގެން ފަޅައިގެންދާ ވަރުވިއެވެ. ދީޕިކާ ރަށަށް ނުފޮނުވައިގެން އިލްހާމަށް ބިރުދައްކައިފައިވާތީ އޭނާއަށް ވިސްނުނީ އެގޮތަށެވެ. އަސްލު ސަބަބު އޮތީ ދީޕިކާގެ ހިތުގައެވެ. އެއީ ވަންހަނާ ކުރެވިފައިވާ ބޮޑު ސިއްރެކެވެ. އެ ސިއްރަކީ އެ އާއިލާއަށް ބޮޑު ޒަލްޒަލާއެއް ގެނުވާނެ ސިއްރެކެވެ.\n"ގޮތްކުޑަ." ޞަފިއްޔާ އަތުގަ ހުރި ބާރަކަށް ދީޕިކާގެ ކަންކަށި މަތީގައި ޖެހިއިރު ގިސްލެވެން ފަށައިފިއެވެ. "ކަލޭ މަގޭ ދަރީގެ ފުރާނަ ދުއްވާލީ. އެ ސޮރު ކަލެއަށް ކީއްކޮށްގެން؟ ބުނެބަލަ. ކީއްވެގެންހޭ އެސޮރު މަރާލީ."\nދީޕިކާ ފެށީ ރޯށެވެ. އިންޝާ ވެސް ދީޕިކާގެ ގަޔަށް ބޮލަށް އަރައިގަތެވެ. ޞަފިއްޔާ އިންޝާގެ ދެއަތުގައި ހިފެހެއްޓިއެވެ. އެ މުޑުދާރު އަންހެނާ ގައިގާ އިނގިލި ކުރި ވެސް ޖައްސަން ހެޔޮނުވާނެ ކަމަށް ބުނެ ޞަފިއްޔާ ނަޞޭހަތްތެރިވިއެވެ. އިންޝާ ބާރަށް ރޮމުން ޞަފިއްޔާގެ ގައިގާ އޮޅުލައިގަތެވެ.\n"އެ ސޮރު މަރާލީ ކީއްވެގެންހޭ؟" މިފަހަރު ސުވާލުކުރީ އިލްހާމް އެވެ. ދީޕިކާ އަނގައިން ނުބުނެ ހުރުމުން ދީޕިކާގެ ދެކޮނޑުގައި ހިފައި އިލްހާމް ތަޅުވައިގަތެވެ. ޖަވާބު ދިނުމަށް އެދި ހަޅޭއްލަވައިގަތީ ހޮނު ގުގުރިއެއްހާ ބާރަށެވެ. ދީޕިކާ ރޮމުންރޮމުން ފަހަތަށް ޖެހުނެވެ. އިލްހާމް ހުއްޓުވަން ފައިރޫޒް މަސައްކަތް ކުރިއެވެ. ނަމަވެސް އިލްހާމް އެ އަތް ފޮޅުވައިލައިފައި ގޮސް ދީޕިކާގެ ކަންކަށި މަތީގައި ވިހެލިއެވެ. ދީޕިކާގެ ބޮލަށް އެނބުރުން އަރައިގަނެގެން ދިޔައެވެ. ޓައިލްސްގަނޑު މައްޗަށް ގުޅައަކަށް ޖެހުނެވެ. ބިޑި އަޅުވާފައިވާ ދެ އަތް މޫނުގައި ޖައްސައިލަމުން އިލްހާމަށް ބަލާލި ވަގުތު ދެ ފުލުހަކު އައިސް އިލްހާމްގެ ދެއަތުގައި ހިފެހެއްޓިއެވެ. އިލްހާމް ފައި ވިއްދާފައި ހުރީ އެމީހުން ފޮޅުވާލައިފައި ގޮސް ދީޕިކާގެ ދުވަސް ދުއްވާލުމަށެވެ.\n"ޖަނަވާރާ. ބުނާށޭ." އިލްހާމް އަނެއްކާ ވެސް ހަޅޭލަވައިގަތެވެ. "ކަލޭ މަގޭ އަތުން މަރުވާން ބޭނުން ނޫނިއްޔާ ހަމަ މިހާރު ބުނޭ. މީހެއްގެ ފުރާނަ ދުއްވާލިއިރު ކަލޭ ހިތަށް ހަމައެކައްޗެއް ވެސް ނޭރިތަ؟"\nކުއްލިއަކަށް ދީޕިކާގެ މުޅި ޠަބީޢަތު ބަދަލުވެގެން ދިޔައެވެ. އިލްހާމުގެ ރުޅިވެރި މޫނު ފެނުމުން އޭނާއަށް ބުނެދޭން ނޭނގޭ ކަހަލަ ހިތްހަމަޖެހުމެއް ލިބުނެވެ. އެ ހިތުގައި އުފެދިފައިވާ ހާސްކަމާއި ބިރުވެރިކަން ފިލައިގެން ދިޔައެވެ. އޭނާ ފުންމައިގެން ތެދުވިއިރު މޫނުމަތިން ފެނުނީ އާ ކުލަތަކެކެވެ. ނަފުރަތެވެ. ރުޅިވެރިކަމެވެ. ބަދަލު ހިފުމުގެ ރޫހެވެ. ނިކަން އަވަސްއަވަހަށް އޭނާ އަތުގެ ނުފުށުން މޫނުމަތިން ފައިބަމުން ދިޔަ ދާތައް ފޮހެލިއެވެ. އަދި އިލްހާމުގެ މޫނަށް ތުން އޫކޮށްފައި ކުޅުގަނޑެއް ޖެހިއެވެ. އަދި ވަރުގަދަ ހިނިގަނޑެއް ޖަހައިލިއެވެ. އިލްހާމް ކެކިގަތެވެ. ފުލުހުން އިލްހާމް ހިފަހައްޓައިގެން ހުރުމުން އޭނާއަށް ކުރިޔަށް ދެވޭގޮތް ނުވުމުން ދީޕިކާއާ ދިމާއަށް ފައި މަޅާލިއެވެ. އަދި އަޑުގެ ނެތްތަނަށް ފެލިގަތެވެ.\n"ހަޅޭނުލަވަނީ." ދީޕިކާގެ ރުޅިވެރި އަޑުވެސް މަޑެއް ނޫނެވެ. "ކަލޭ މިހާރު ވިސްނެނީ. ދަރި މަރުވަނީ ވާނެ ދެރަ ވިސްނެނީ. ދެން ކަލޭ ރޮނީ އަބަދަށް ރޮނީ. އަހަރެން ދެރަވާން ބޭނުން ނެތީ. އަހަރެން ޕޮލިސްދަނީ. ކަލޭ ރޮނީ."\nދީޕިކާ އަނެއްކާވެސް ވަރުގަދަ ހިނިގަނޑެއް ޖަހައިލިއެވެ. އޭނާއަށް ލިބުނު ޝޮކުގައި ދުނިޔެއިން މޮޔަވީ ހެއްޔެވެ؟ އެންމެން ވެސް ހީކުރީ ދީޕިކާގެ ބުއްދި ގޯސްވީކަމަށެވެ. ނަމަވެސް ދީޕިކާ ހުރީ ހަމަހޭގައެވެ.\n"ކަލޭދަރި މަރާލަނީ. ކަލޭ އަބަދު ރޮނީ." އެތަނުގައި ތިބި މީހުންނަށް ދީޕިކާ ދައްކާ ވާހަކަތައް އެނގުނު ނަމަވެސް އެބަސްތަކުގެ މުރާދެއް ނުވިސްނުނެވެ. އެ ބަސްތަކުގެ ފަހަތުގައި ފޮރުވިފައިވާ މާނައެއް ނޭނގުނެވެ.\n"ތި ވާހަކަތައް ދައްކަން ޕޮލިހަށް ހިނގާ." ފައިރޫޒްގެ އިޝާރާތަށް އެތަނުގައި ހުރި އަންހެން ފުލުހަކު ދީޕިކާގެ އަތުގައި ހިފައިގެން ހިނގައިގަތެވެ. ދީޕިކާ ވަގުތުން އެ އަތް ފޮޅުވައިލިއެވެ. އިލްހާމާ ދިމާއަށް ބާރަށް ގޮސް ފައިކުރުކޮށްފައި ކޮޅުފައިން އިލްހާމްގެ ކުރިމަތިފަރާތުގައި ޖެހިއެވެ. އިލްހާމަށް އިހްސާސްވި ތޫނު ތަދާއެކު ހުރި ތަނަށް ތިރިވެވުނުއިރު އަނގައިން އާޚުގެ އަޑު ނުކުތެވެ. އިލްހާމްގެ ދެލޮލުން ކަރުނަ ހިލުވާލީ އެ ވޭނަށް ކެތް ނުވެގެންނެވެ. ދީޕިކާ ދެވަނަ ފަހަރަށް ވެސް ހަމަލަދޭން އުޅުނެވެ. އެހެނަސް އެ ދެމެދުގެ ހުރަހަކަށް ފައިރޫޒްވީއެވެ. ދެ ފުލުހަކު އައިސް ދީޕިކާގެ ދެއަތުގައި ހިފައިލުމާއެކު އޭނާ ދަތްކުނޑި ވިކާގަތެވެ.\n"ކަލޭ މަގޭ ދަރީގެ ދިރިއުޅުން ނަގާލީ." ދީޕިކާ މިފަހަރު ވާހަކަ ދައްކަން ފެށީ ސީދާ އިނގިރޭސި ބަހުންނެވެ. "ކަލޭ މަގޭ ދަރިފުޅާއެކު ގަދަކަމުން ނަހަމަ ގުޅުން ހިންގީ. މަގޭ ދަރިފުޅު ޕުރިޔާ ބަނޑުބޮޑުވީ ކަލޭގެ ދަރިއަކަށް. އޭނަ މުޅި ރަށަށް ބަދުނާމު ކުރި މީހަކީ ކަލޭ. އޭނަ ދަންޖެހުނީ އެ ބަދުނާމާ މަލާމާތަށް ކެތްނުވެގެން ކަލޭގެ ސަބަބުން. އޭނަ ވިހެއީ ވެސް ކަލޭގެ ދަރިއެއް. ކަލޭގެ އަންހެން ދަރި ޕީހޫ އެހުރީ އިންޑިއާގައި. ކަލޭމެންގެ ސަބަބުން އެމަންޖެ އިބްރީސް ޢާއިލާ އަތްދަށުވެ ސަލާމަތް ނުވެގެން އެ އުޅެނީ. މޮޔަ ގޮވަނީ. ކަލޭގެ ނުލަފާކަމުން މަގޭ މުޅި އާއިލާ ބިކަވެގެން ދިޔައީ. އާނ. އާނ. ނަޒީލް މަރާލީ މަ. ކަލެޔަށް މިހާރު ހުންނާނީ އެއްޗެއް ވިސްނިފަ. ދަރިއަކު މަރުވީމާ ހިތްދަތިވާވަރު ކަލެޔަށް މިހާރު ހުންނާނީ ވިސްނިފައި."\nމުޅިގެޔަށް ވަރުގަދަ ލޮޅުމެއް އައި ކަހަލައެވެ. ނިކާލްގެ ކަންފަތާ ހަމައަށް އެ ވާހަކަތައް ފޯރިއިރު މުޅި މީހާ ހުރީ އައްސި ވެފައެވެ. އޭނާއަށް ވަރުގަދަ ޝޮކެއް ލިބުނެވެ. ހިތް ހުއްޓުނުފަދަ އިޙުސާސެއް ކުރެވިގެން ދިޔައެވެ. އެޔާއެކު މުޅި މީހާ ތުރުތުރު އަޅައިގަތް ވަގުތު ޞަފިއްޔާގެ ކޮނޑުގައި ބާރަށް ހިފާލެވުނެވެ. އެތަނުގައި ތިބި އެންމެންގެ ނޭވާ ވެސް ސިކުންތު ކޮޅަކަށް ހުއްޓުނެވެ. ނިހާއާއި އިންޝާއަށް އެކަކު އަނެކަކާ ދިމާއަށް ބަލާލެވުނީ ހައިރާންކަމުން ފުރިގެންވާ ނަޒަރަކުންނެވެ.\n"ކިހިނެއްވީ އޭތަ؟ ދީޕިކާ އެ ކިޔަނީ ކީކޭތަ؟" ނިކާލަށް ވީ ގޮތް ފެނިފައި ޞަފިއްޔާ ވެސް ތުރުތުރު އަޅަން ފަށައިފިއެވެ. ދީޕިކާ އިނގިރޭސި ބަހުން އެކީ ބަނދިވަރު ނޭނގުނެއް ކަމަކު އެއްކަމެއް އޭނާއަށް ޔަޤީންކުރެވުނެވެ. އޭނާ އިލްހާމަށް ނިސްބަތްކޮށް އެ ދެއްކީ އިލްހާމްއާ ގުޅުންހުރި ވާހަކައެއް ކަމެވެ. އިލްހާމްގެ މޫނުމަތިން ފެންނަމުން ދިޔަ ބިރުވެރިކަމާ ދީޕިކާގެ ނަފުރަތުން ފުރިގެންވާ ރުޅިވެރިކަން އެކަނި ވެސް އެކަމަށް ހެކި ދެއެވެ. ދައްބަނޑުކޮޅުގައި އަތް ވިއްދާލައިގެން އިލްހާމް ހުރީ ޝައްކެއްގެ މަތީގައެވެ. ބައެއް ބަސްތަކުގެ މާނަ އޭނާއަށް އެނގެއެވެ. ޕްރިޔާގެ ނަން ވެސް އެ ލަފުޒުތަކުގެ ތެރޭގައި ހިމެނިފައިވުމުން ދީޕިކާ އެ ބުނި އެއްޗެއް އޭނާއަށް ފަހުމުވާ ކަހަލައެވެ.\n"މީނަ 2010 ވަނަ އަހަރު އިންޑިއާ ދަނީނު. ޑިސެމްބަރު މަހު ދަނީ. މަގޭ ދަރި ޕުރިޔާ ރޭޕުކުރަނީ. ބަނޑުބޮޑުވަނީ. މީނަގެ އަންހެންދަރި މިހާރު ވެސް ހުންނަނީ އިންޑިއާގަ." ދީޕިކާގެ ބަސްތައް މި ފަހަރު ހާއްސަ ކުރީ ޞަފިއްޔާއަށެވެ.\nޞަފިއްޔާ މިހުރިހާ ދުވަހުން އެނގެން ބޭނުންވި އަންހެންދަރީގެ ވަނަވަރު އެނގުމުން އޭނާގެ މުޅިގައިން ހީބިހި ހިލުވާލިއެވެ. ލިބުނު ޝޮކު ހިތާއި ހަމައަށް ފޯރިއިރު އޭނާ ފެންކަޅި ވެއްޖެއެވެ. އޭނާ ބޮޑަށް ހިތްދަވީ "ރޭޕް"ގެ ވާހަކަ އިވުމުންނެވެ. އިލްހާމަކީ ހަމަ އެހާ ނުބައިނުލަފާ އިންސާނެއް ހެއްޔެވެ؟ ޤަބޫލުކުރަން އުނދަގޫވި ނަމަވެސް ދީޕިކާގެ ވާހަކަތައް ޞަފިއްޔާއަށް ޤަބޫލުކުރަން މަޖުބޫރެވެ. ދީޕިކާ އެބުނާ ތާރީޚުގައި އިލްހާމް އިންޑިއާއަށް ދަތުރެއްކުރިކަން ދީޕިކާ އެނގެންޖެހޭނެ އިތުރު ސަބަބެއް ނެތެވެ. އިލްހާމް ސީދާ ވެލަމުން ޞަފިއްޔާގެ މޫނުން ނަޒަރު ވަކިކޮށްލީ ލަދުގަތް ވަރުންނެވެ. އޭނާ އެފަދަ ގޮތަކަށް އެންމެންގެ ތެރޭގައި ބޭޒާރުވުމުން ހަމަ ރަނގަޅަށް ވެސް ހާސްވެއްޖެއެވެ. ދިފާޢުގައި ބުނާނެ އެއްޗެއް ވެސް އޭނާގެ ސިކުނޑިއަކަށް ނައެވެ. ފުލުހުން ދީޕިކާގެ އަތުގައި ހިފައި ދަމަމުން ގެންދިޔައިރު ވެސް ހުނުން މެދު ނުކެނޑެއެވެ. އިލްހާމަށް ވެފައި ހުރި ގޮތުން އޭނާ އުފާފާޅުކޮށް ވައްތަރު ޖައްސާ ހަޅޭއްލަވަމުން ދިޔައެވެ.\nމުޅި ފެންޑާއަށް ވެރިވެފައި އޮތީ މަރުފަދަ ހަމަހިމޭންކަމެކެވެ. އެކަކު އަނެކަކާ ހަތަރު ކަޅި ހަމަކުރަން ނުކެރިފައި އެންމަނަށް ތިބެވުނީ ހުއްޓުން އަރާފައެވެ. އިސްޖެހިފައެވެ. އަނގަޔަކުން ބަހެއް ބޭރެއް ނުކުރެއެވެ. ނިހާ ނޫން އެންމެން ތިބީ ވެދިޔަ ކަންތައް ސިކުޑިއަށް ނަގައިގަންނަން ނޭނގިފައެވެ. ޤަބޫލު ނުކުރެވިފައެވެ. ހައިރާނުން ހައިރާންވެފައެވެ. ނިހާއަށް ކުޑަ ވެސް ސިހުމެއް ލިބުނީ ދީޕިކާ އެހާ ފަރިތަކަމާއެކު އިނގިރޭސި ބަހުން ވާހަކަ ދެއްކުމުންނެވެ. ދީޕިކާގެ ދަރިޔަކާ ގަދަކަމުން ޖިންސީ ގުޅުން ހިންގިކަން އެއީ ނިހާއަށް ކުރިން ވެސް އެނގިފައިވާ ހަޤީޤަތެކެވެ. ނިހާއަށް އެވާހަކަތައް ދީޕިކާ ވަނީ ކޮންމެވެސް ވަރަކަށް ހިއްސާކޮށްފައެވެ. އެ ހާދިޘާގެ ފަހަތުގައި ވެސް ހުރީ އިލްހާމްކަން އެނގުމުން އޭނާ ކުޑަކޮށް ވެސް ހައިރާނެއް ނުވެއެވެ. އިލްހާމް އެވީ ބޭޒާރުން ލިބުނު ހިތްހަމަޖެހުން ނިހާ ލިބިގަތީ ނަޒީލް ނެތި ދިޔުމުން ހިތާމަކުރާ ހާލުގައެވެ.\nޞަފިއްޔާ ކުރިޔަށް ޖެހިލިއެވެ. އިލްހާމަށް ގޮވައިލުމާއެކު އިލްހާމް ނިކަން އުނދަގޫ ގޮތަކަށް ބަލައިލިއެވެ. އެއްޗެއް ބުނަން އުޅުނެވެ. ބުނާނެ އެއްޗެއް ނޭނގިގެން އުޅޭފަދަ ގޮތަކަށް ހަރަކާތްތަކެއް ކުރިއެވެ. ޞަފިއްޔާ ގާތަށް ޖެހިލުމާއެކު އިލްހާމް އިސް ޖަހައިލިއެވެ.\n"މަގޭ މޫނަށް ބަލާބަލަ." ޞަފިއްޔާގެ އަޑުގައިވި އަސަރުތައް ދެނެގަންނަން އުނދަގުލެވެ.\nއިލްހާމް މަޑުމަޑުން އިސް އުފުލާލިއެވެ. ޞަފިއްޔާ އަތުގައި ހުރި ބާރެއްލާ އިލްހާމްގެ ކަންކަށި މަތީގައި ޖެހިއެވެ. ނިކާލް ދިޔައީ ސިއްސައިގެންނެވެ. ދުވެފައި ގޮސް މަންމަގެ އަތުގައި ހިފެހެއްޓިއެވެ. އިލްހާމުގެ ކަންކަށި މަތިން އަރައިގަތް ދިލައާއެކު އެޅި ވޭނުން ހީވީ ކަތުރުކަށިގަނޑު ބިންދައިގެން ދިޔަ ހެންނެވެ. އަނގަމަތި ފޮހެލިއިރު ލޭ ފެނުމުން އޭނާ ރުޅި ގަދަވެއްޖެއެވެ.\n"ޞަފިއްޔާ." އިލްހާމް އެއް އަތުން ކަންކަށީގައި ކާއްތާލަމުން ބާރަށް ބުންޏެވެ. "ގަޔަށް ބޮލަށް ނާރާ. އަނގައިން ތި ކިޔާ އެއްޗެއް ކިޔާ.."\n"ހަމަ މިހާރު މަ ވަރިކުރޭ. މަގޭ ދަރީގެ ގާޠިލާއެކު އެންމެ ހިނދުކޮޅަކު ވެސް އުޅޭކަށް ބޭނުމެއްނޫން. ހަމަ މިހާރު ވަރިކުރޭ. ނުބައިނުލަފާ ޝައިޠާނު މުޅިންވެސް ދޮގާއި މަކަރު. ތިކަހަލަ އެއްޗަކާއެކު އެންމެ ހިނދުކޮޅަކުވެސް އުޅޭކަށް ބޭނުމެއްނޫން. ހަމަމިހާރު ވަރިކުރޭ. މަގޭ ދަރިފުޅުގެ ގާޠިލަކީ ކަލޭ. މަގޭ ދަރިފުޅު މަރާލިމީހަކީ ވެސް ކަލޭ... ކަލޭ ކުރި ކުށެށްގެ ސަޒާ އެސޮރަށް ލިބުނީ. ހަމަ މިހާރު ވަރިކުރާށޭ...." ޞަފިއްޔާ ދެއަތުން އިލްހާމް ލައިގެން ހުރި ގަމީހުގެ ގިރުވާނުގައި ހިފައިގަންނަމުން ފެލިގަތެވެ.\n"ޞަފިއްޔާ މަގޭ އަތުން އަނިޔާއެއް ނުވަނީސް ދުރަށް ޖެހޭ." ޞަފިއްޔާގެ ދެއަތުގައި ހިފައި ވަކިކޮށްލަމުން އިލްހާމް ހަރުކަށި ރާގެއްގައި ބުނެލިއެވެ.\nޞަފިއްޔާ އެއްޗެއް ބުނުމުގެކުރިން ނިކާލް އެ ދޭތެރެއަށް ވަނެވެ. މައްސަލަ ހޫނުވެގެން ގޮސް އެކަކު އަނެކަކަށް އަނިޔާވެރިވާތަން ދެކޭކަށް އޭނާ ބޭނުމެއް ނޫނެވެ. މަންމަ ހަމައަކަށް އެޅުވޭތޯ އޭނާ އުޅުނެވެ. ދެކޮނޑުގައި ހިފައި އެތަނުން ދުރަށްލާން އުޅުމުން ޞަފިއްޔާ ނިކާލްގެ އަތް ފޮޅުވައިލިއެވެ. އޭނާ ނިކަން ބާރަށް ހިނގައިލައިފައި ގޮސް ސިޑިން އަރައިގެން ދިޔައެވެ. އިރުކޮޅަކުން އޭނާ އައީ ފޮށްޓެއް ހިފައިގެންނެވެ. ގެއިން ނުކުމެގެންދާން މާ ކުރިން ވެސް ތައްޔާރުވެގެން ހުރި ކަހަލައެވެ.\n"ކަލޭ ކަހަލަ ގޮތްކުޑަ މުޑުދާރު މީހެއްގެ ހިޔާވަހިކަމުގައި އެންމެ ހިނދުކޮޅަކުވެސް ހުންނާކަށް މަށެއް ބޭނުމެއް ނޫން." ޞަފިއްޔާ ނުކުންނަން ދިޔައެވެ. އިލްހާމް އަޅައެއް ނުލިއެވެ. މިވަގުތު ޞަފިއްޔާ ހުއްޓުވަން އުޅެގެން ކާމިޔާބެއް ނުލިބޭނެކަން އޭނާއަށް އެނގެއެވެ. ވިޔަސްވާނީ ފަޟީހަތެކެވެ. އެކަމަކު ޞަފިއްޔާގެ ފަހަތުން ނިކާލް ހިނގައިގަތުމުން އޭނާ ކަންބޮޑުވިއެވެ. ނިކާލް އޭނާގެ މަންމަ ހުއްޓުވަން އުޅުނެވެ.\n"މަންމާ. ރުޅިމަޑުކޮށްބަލަ." ނިކާލް ވިސްނައިދޭން އުޅުނެވެ. "ގެއިން ނުކުމެގެން ދިޔުމަކީ އަދި ހައްލެއްނޫނޭ. މަންމަ ނުކުމެގެން ދަންޏާ މަ ވެސް މަންމަގެ ފަހަތުން ދާނަން. މަންމަ އެކަހަލަ ފިރިއަކު ބޭނުން ނުވާއިރު މަ ވެސް އެކަހަލަ ބައްޕައެއް ބޭނުމެއް ނޫން. ރުޅިމަޑުކޮށްފައި ވިސްނާލާ."\n"ދަރިފުޅުދެކެ މަންމަ ރުޅިއެއް ނާދޭ." ޞަފިއްޔާ ރުޅި މަޑުކުރަމުން ބުންޏެވެ. "މަންމަ ދުވަސްކޮޅަކަށް އެކަނިވެލަން ބޭނުން. މަންމަ މިދަނީ މަންމަގެ ގެޔަށް. މަންމަ ފަހަތުން ދަރިފުޅު ނާންނާތި. ބައްޕައަށް ބަލާތި. ބައްޕައަކީ ކިތަންމެ ވިޔާނުދާ މީހަކަސް ބައްޕަ ދަރިފުޅަށް ރަނގަޅުވާނެ. އެހާ ލޯބިވެސް ވާނެ. މަންމައާ ބައްޕަ ވަކިވެގެން ދިޔަސް ލޭގެ ގުޅުމެއް ކެނޑިގެނެއް ނުދާނެކަން ހަނދާންކުރާތި. މަރުދުވަހާ ހަމައަށް ވެސް އެ ގުޅުން އޮންނާނެ."\n"ވަރިހަމަ މަށެށް ވެސް އެކަހަލަ މަކަރުވެރި ނުލަފާ ބައްޕައެއް ބޭނުމެއްނޫން." ނިކާލްގެ އަޑުގައި ވެސް ވަނީ ނަފުރަތެވެ. "މަށާ އޭނާއާ އެއްވެސް ގުޅުމެއް ނޯންނާނެ."\nނިކާލް ޞަފިއްޔާގެ އަތުގައި ހިފައިގެން ހިނގައިގަންނަން އުޅުނެވެ. ކުއްލިއަކަށް ނިހާ ތެޅިގެންފައި ނިކަން ބާރަށް ގޮސް ނިކާލްގެ އަތުގައި ހިފެހެއްޓިއެވެ. ނިކާލް ބަލައިލުމާއެކު ނިހާ ދެފަރާތަށް ބޯ ހޫރުވައިލިއެވެ. ޞަފިއްޔާއާއެކު ނިކާލް އެ ގެއިން ނުކުމެގެންދާކަށް ނިހާގެ ހިތެއް ނޭދެއެވެ. ނިކާލް ނުކުމެގެން ހިނގައްޖެނަމަ އޭނާއަށް ވެސް އެ ގެއިން ނުކުންނަން މަޖުބޫރުވާނެއެވެ. އެ ގެއިން ނުކުމެގެން އިލްހާމް ނުފެންނަ ހިސާބަށް ދާން ނިހާއަށް އަދި އަވަހެވެ. ދީޕިކާ އެ ހިފީ ދީޕިކާއަށް ލިބުނު އަނިޔާގެ ބަދަލެވެ. ފަޅާ އެރީ ވެސް އިލްހާމްގެ ކުށުގެ ޑައިރީން ފަޅި ސަފްޙާއެކެވެ. ނިހާގެ މަންމައަށް ލިބުނު އަނިޔާތައް އަދިވެސް އޮތީ ވަންހަނާވެފައެވެ.\n"މަންމަ އެބުނީ ހެޔޮކޮށް." ނިހާ އަވަހަށް ބުނެލިއެވެ. "ނިކް މަންމަގެ ފަހަތުން ދާނެކަމެއްނެތް. އިހަށް މަންމަ އެކަނިވެލުމަށް ފުރުޞަތުދީ. މި ގޭގަ އުޅުނަސް ބައްޕަގެ ކުރިމައްޗަށް ނާރައި ވެސް އުޅެވިދާނެ."\n"އެ ތެދެއް ދަރިފުޅާ." ޞަފިއްޔާ ވެސް ނިހާއާ އެއްބައިވުމުގެ ގޮތުން ބުނެލިއެވެ. "ދަރިފުޅު މިގޭގައި މަޑުކުރޭ. ބައްޕައަށް ބަލާތި ދަރިފުޅު. މީ މަންމަގެ އެދުމެއް."\nއިލްހާމްގެ "ނަޖިސްކަން" އެނގުމުން ޞަފިއްޔާ ނިންމުމެއް ނިންމައިފިއެވެ. ދެން އޭނާ ދުވަހެއްގެ ކޮޅުން ވެސް އިލްހާމާ އެއް ފުރާޅެއްގެ ދަށުގައި އުޅުމުގެ ވިސްނުމެއް ނެތެވެ. އިލްހާމް ގާތުން މިނިވަންވެގެން ވަކިން ދިރިއުޅެން ވެސް އޭނާގެ ހިތަށް ފަސޭހަވާނެއެވެ. އިލްހާމްގެ ސޫރަ ފެންނަ ކޮންމެ ފަހަރަކު ނަޒީލްގެ ހަނދާންތައް އާކުރާކަށް އޭނާ ބޭނުމެއް ނުވެއެވެ. ނަޒީލަށް އެ ލިބުނީ ބަފަޔަކު ކުރި ވިޔާނުދާ އަމަލެއްގެ ހިތި ސަޒާއެވެ. އޭނާ ދުވަހަކު ވެސް އިލްހާމަށް އެކުށަށް މަޢާފެއް ނުކުރާނެއެވެ. އެވަރުން ވެސް އޭނާ އިލްހާމްއާ ދޭތެރޭ ވިސްނިއެވެ. އިލްހާމް އެކަނިވެރިވެދާނެތީ އޭނާގެ ފަހަތުން ނިކާލް އައުން މަނާކުރިއެވެ.\nބާބު 15 - ދީޕިކާ\nދީޕިކާ ގެނެސް ތޭރިތަކެއް ޖަހާފައި ހުރި ކުޑަ ގޮޅިއަކަށް ލެވުނެވެ. އެއީ މައްސަލަ ނިމެންދެން އޭނާ ބެހެއްޓޭނެ ތަން ކަމުގައި އެންގިއެވެ. އެތަނުގެ ސެކިއުރިޓީއަށް ހުރި މީހާ އެ ތޭރި ދޮރުފަތް ލައްޕާ ތަޅުލިއެވެ. ދީޕިކާ މަންމައަށް ގުޅާލުމުގެ ފުރުޞަތެއް ލިބިދާނެތޯ އެހިއެވެ. ސެކިއުރިޓީ ގޮވައިލީ ފައިރޫޒްއަށެވެ. ދީޕިކާގެ ބަޔާން ނެގުމަށްފަހު ހުއްދަދެވިގެން ދާނެކަމުގައި ފައިރޫޒް އެންގިއެވެ.\nދީޕިކާ ވަށައިގެން ނަޒަރު ހިންގާލިއެވެ. އެތަނުގައި މާގިނަ އެއްޗެހި ތަކެއް ނެތެވެ. އެނދަކާއި ގޮދަޑިއެއްގެ އިތުރުން ބާލީހެއް އޮތެވެ. ދެން ހުރީ ފެން އިސްކުރެކެވެ. އެ ދިމާލުގައ ފާހާނާ ތަށްޓެއް ވެސް ހުއްޓެވެ. އެއީ ދެން ހަޔާތުގަ ބާކީ އޮތް ދުވަސްތައް ވޭތުކުރަން ޖެހިފައި އޮތް ތަންކަން އިހްސާސްވުމާއި އެކު ހިތްދަތިވިއެވެ. މަންމައާއި މާމަ އަދި ދަރިފުޅު މަތިން ހަނދާންވުމާއެކު މޭގައި ރިއްސަން ފެށިއެވެ. ދުވަހެއްގެ ކޮޅުން ވެސް އެމީހުން ފެނުމުގެ ނަސީބު ދެން އޭނާއަކަށް ނުލިބޭނެއެވެ. އެމީހުންނާ ވަކިން އޭނާ ދިރިއުޅުން ވޭތުކުރާނީ ކިހިނެއް ހެއްޔެވެ؟ ދީޕިކާއަށް ރޮވުނެވެ.\nއިންޑިއާގެ ޓުރެވެންޑުރަމަށް އުފަން ދީޕިކާއަކީ ކިޔަވައިގެން ހުރި ހަރުދަނާ ވަޒީފާއެއް އަދާކުރަމުން އައި މީހެކެވެ. އޭނާގެ ފިރިމީހާ ކާރު އެކުސިޑެންޓެއްގައި މަރުވުމަށްފަހު، އެ ދެމަފިރިންނަށް ލިބިފައިވާ ހަމަ އެކަނި ދަރިފުޅު ޕްރިޔާއަށް މަންމައަކާއި ބައްޕައެއްގެ ލޯބި ދީގެން ބޮޑުކުރަމުން އައި ޒިންމާދާރު މަންމައެކެވެ. "ދަ ގޭޓްއަވޭ ސުކޫލް" ގައި ޕުރީ ސްކޫލް ޓީޗަރެއްގެ ވަޒީފާ އަދާކުރަމުން ލިބޭ މުސާރައިން އާއިލާގައި ތިބި މަންމައާއި ބައްޕަ އަދި ދަރިފުޅުގެ ޚަރަދު ބަރަދުތައް ހަމަޖައްސަމުން އައި ހިތްވަރުގަދަ އަންހެނެކެވެ.\nދަރިފުޅު ފުރާފުރިހަމަވެ އުމުރުން 16 އަހަރު ފުރިގެން ދިޔައީ އުފަލާ ހިތްހަމަޖެހުމުގައި އުޅެއެވެ. ދަރިފުޅުގެ މިޒާޖަށާއި އުޅުމަށް ބަދަލު ތަކެއް އަންނަން ފެށީ އެހިސާބުންނެވެ. ނެގިމަޑުވެފައި އިނުމާއި އެކަނި އުޅުމަށް ލޯބިކުރަން ފެށިއެވެ. ބޭރަށް ނުކުމެ އުޅުން މަދުވިއެވެ. ދުވަސް ކޮޅަކުން ލިބުނު ހަބަރަކީ ދަރިފުޅު ބަނޑުގައި އިތުރު ފުރާނައެއްގެ ވިންދު ޖަހަމުންދާ ހަބަރެވެ. ދީޕިކާ ޕްރިޔާއަށް ވަރަށް އިތުބާރު ކުރެއެވެ. އޭނާގެ ރުހުމުގައި އެފަދަ ވިޔާނުދާ އަމަލެއް ނުހިންގާނެކަމަށް ބުނެ ހަޤީޤަތް ބުނެދިނުމަށް އެދި އޭނާ ރޮއެފައި އާދޭސް ކުރިއެވެ. ޕްރިޔާ ކިޔައިދިނީ އޭނާ އެކުވެރިއެއްގެ ގެޔަށް ގޮސް އުޅުމުގެ ތެރޭގައި ދިމާވި ހާދިޘާއެކެވެ. އެގޭގައި އުޅުނު ރާއްޖޭ ފިރިހެނަކު އޭނާ "ރޭޕް" ކުރި ވާހަކައެވެ. ދެ ފިރިހެނުންވެގެން އޭނާއާ ގަދަކަމުން ޖިންސީ ގުޅުން ހިންގުމަށްފަހު އެ ވާހަކަތައް އެއްވެސް މީހަކަށް ކިޔާ ނުދިނުމަށް ބުނެ އެމީހުން ބިރު ދެއްކި ވާހަކައެވެ. އެ ބުނާ ގެޔަކަށް ދީޕިކާ ދިޔައެވެ. ނަމަވެސް އޭރު އެގޭގައި އެބުނާ ބަޔަކު ނޫޅެއެވެ. އެ ގޭގެ ވެރިފަރާތާ ގުޅިގެން ހޯދި މައުލޫމާތުން ދީޕިކާއަށް ހަމަ އެކަނި ލިބުނީ އިލްހާމްގެ ޕާސްޕޯޓުގެ ކޮޕީއެކެވެ.\nދީޕިކާ ގެޔަށް އައީ މާޔޫސްވެ ހުރެއެވެ. ނަމަވެސް އޭނާ ހިތްވަރު އެލުވައެއް ނުލައެވެ. ޕްރިޔާގެ މުސްޠަޤުބަލު ހަލާކުގެ ތެރެއަށް ވެއްޓިގެން ދާތަން ބަލަން ހުންނާކަށް ދީޕިކާއަކަށް ކެތެއް ނުވާނެއެވެ. ދީޕިކާ މަދަދަށް އެދި ދިޔައީ ސްކޫލް ދައުރުގެ ރައްޓެއްސެއް ކައިރިޔަށެވެ. އެއީ އާދައިގެ ކުލިނިކެއްގައި މަސައްކަތް ކުރާ އެތެރެ ހަށީގެ ޑޮކްޓަރެކެވެ. ޕްރިޔާގެ ސޭކޭން ކުރުމަށް ފަހު ބަނޑަށް4މަސް ވެފައި ވާކަން ވެސް އެނގުނީ އޭނާގެ ފަރާތުންނެވެ. ޕްރިޔާއަކީ ކުޑަކޮށް "ފުއްކޮށް" ހުންނަ ކުއްޖެއް ކަމުން އެ ހުރިހާ ދުވަސް ވީ އިރުވެސް އެމީހުންނަށް އެކަން ނޭނގުނީއެވެ. ބަނޑަށް4މަސްވެފައި ވުމުގެ ސަބަބުން ގޭގައި ދަރި ވައްޓާ ލެވޭނެ މަގު ބަންދުވިއެވެ. ބަނޑުދޮންނަށް ބޭނުންނަމަ ހޮސްޕިޓަލަކަށް ގެންގޮސްގެން ނޫނީ އެކަން ނުވާނެ ކަމަށް ޑޮކްޓަރ އެންގިއެވެ. އަދި އޭނާގެ ކުލިނިކުގައި އެފަދަ ކަމެއް ކުރެވޭނެ އެއްވެސް ވަސީލަތެއް އަދި އިންތިޒާމެއް ވެސް ނެތް ކަމަށް ބުންޏެވެ. ދީޕިކާއަށް ހަދާނެ ގޮތް ހުސްވިއެވެ. އިންޑިއާގެ ހޮސްޕިޓަލްތަކުން ދަރި ވެއްޓުމަކީ ގާނޫނީ ގޮތުން މަނާ ވެސް ކަމެކެވެ. އަނެއް ކޮޅުން އެކަން ސިއްރިއްޔާތުގައި ކޮށްދޭ މީހުން ވެސް ކޮށްދެނީ އެހާ އަގުބޮޑުކޮށެވެ. ދީޕިކާއަކީ މަހު މުސާރައިން ފަރު ޖައްސާލައިގެން އުޅޭ މީހަކަށް ވާތީ އޭނާ އެވަރަށް ފައިސާ ހޯދާނީ ކޮންތާކުން ހެއްޔެވެ؟ ދަރި ވައްޓާލުމުގައި ހުރީ ހުސް ގޮންޖެހުމެވެ. އެންމެ ފަހުން ދީޕިކާ ނިންމީ ޕްރިޔާ ވިހަން ދެން މަޑުކުރުމަށެވެ. ވިހޭމަ ކުއްޖާ ޔަތީމު ހާނާއަކަށް ލާ ގޮތަށެވެ. އެއަށްފަހު ދުނިޔެ މައްޗަށް އިރު އަރައިގެން އައި ކޮންމެ ދުވަހަކީ ދީޕިކާއަށް ހަނގުރާމަ އަކަށް ވިއެވެ.\nޕްރިޔާގެ ކިޔެވުން ހުއްޓުމަކަށް ގެނެސް ގޭތެރޭގައި ހައްޔަރުކޮށްފައި ބައިންދަން ޖެހުނެވެ. އަވަށްޓެރިންނަށް ހަޤީޤަތް އެނގި އެމީހުންގެ މަލާމާތާއި ކުރިމަތިލާން ޖެހުނެވެ. އެދަރިފުޅުގެ ދިފާޢުގައި ތަނބަކަށް ވެސް ހުރީ ހަމައެކަނި ދީޕިކާއެވެ. ދުވަސް ނުފުރާ އަންހެން ކުއްޖެއް ވިހެއުމުން ގިނަ ބަޔަކަށް ޕްރިޔާގެ ހަޤީޤަތް ބޭޒާރުވިއެވެ. އެކުވެރިންނާއި ނުދަންނަ އެތައްބައެއްގެ ގަނާގެ ޝިކާރައަކަށް ވިއެއެވެ. ފުރައްސާރައާއި ޖެއްސުން ކުރިއެވެ. އެ ފުރައްސާރައިގެ ސަބަބުން ޕްރިޔާ ބަލިކަށިވީއެވެ. ޅަ އުމުރުގައި މަޔަކަށް ވެގެން އުޅެން އޭނާ ބޭނުން ނުވީއެވެ. އަމިއްލައަށް ދަންޖެހިގެން އޭނާ މަރުވެގެން ދިޔައީ މީހުންގެ ގަނާއަށް ކެތްނުކުރެވިގެންނެވެ. ދީޕިކާގެ ދިރިހުރުމުގެ އުންމީދާއި ލޮލުގެ ނޫރު މިދުނިޔެ ދޫކޮށް ދިޔުން ވެގެން ދިޔައީ ބަރުދާސްތުކުރަން ދަތިވި ހިތްދަތި ހާދިޘާއަކަށެވެ. ޕްރިޔާގެ ބަނޑުން އުފަންވި ތުއްތު ފުރާނައަށް ދީޕިކާގެ ހިތުން ހާއްސާ ޖާގައެއް ދެވުނީ އެހިސާބުންނެވެ. އެ ތުއްތުތުއްތު މޫނު ފެންނަ ކޮންމަ ފަހަރަކު ހީވަނީ ޕްރިޔާ ފެންނަ ހެންނެވެ. އެ ހިސާބުން ދީޕިކާ ނިންމީ އެ ކުއްޖާ ބަލާބޮޑު ކުރާށެވެ. ޔަތީމުހާނާއަށް ލާނެހާ ހިތްވަރު އޭނާއަށް ފަހުން ނުލިބުނީ ޖެހުނު ކުލުނެއްގެ ބޮޑު ކަމުންނެވެ. ލިބުނު ހިތްދަތިކަމުގެ ސަބަބުން އޭނާގެ ހިތުގައި ބަދަލު ހިފުމުގެ ރޫހު އާލާވެގެން ދިޔައެވެ. އެކަމުގައި އޭނާގެ މައިންބަފައިންގެ ފުރިހަމަ އެއްބާރުލުން ވެސް އޭނާއަށް ލިބުނެވެ. ރާއްޖެ ދެވޭނެ ގޮތެއް ހޯދުމަށް އޭނާ އެތައް އަހަރަކު މަސައްކަތް ކުރިއެވެ.\nދީޕިކާ ރާއްޖެ އައީ ވެސް ވަކި މަޤުޞަދެއް ހާޞިލުކުރުމުގެ ބޭނުމުގައެވެ. އިލްހާމްގެ ވަނަވަރު ހޯދައިގެން އޭނާ ރާއްޖެ އައިސް ފުރަތަމަ މަސައްކަތްކުރީ އެހެން ގެއެއްގައެވެ. އިލްހާމްގެ ގެއާ ހަމައަށް ފޯރީ ފަސް އަހަރު ދުވަހު އެހެން ތަނެއްގައި ގުލާނު ކުރަން އުޅުނު ފަހުންނެވެ. އެ ހިސާބުން އޭނާ އިންތިޒާރުކުރަމުން އައީ ރަނގަޅު ދަނޑިވަޅަކަށެވެ. ނަޒީލްގެ ވިޔާނުދާކަން އެނގުމުން ނަޒީލަށް މަރުގެ އަދަބު ހައްޤު ކަމުގައި އޭނާ ނިންމިއެވެ. އަދި އެ ނޫނަސް އިލްހާމް އާ އެންމެ ގާތްކޮށް އުޅޭ އޭނާގެ 'ރަން' ދަރިއަކީ ނަޒީލަށް ވުން ވެސް އެއީ ދީޕިކާ ނަޒީލް މަރާލަން ޝައުގުވެރިވި އެއް ސަބަބެވެ. ނަޒީލް އެކަނި ހުއްޓާ އަތުވާނެ ފުރުޞަތަކަށް އޭނާ ހުރީ ބަލަބަލައެވެ. އެގޮތުން އެއްރެއަކު އިންޝާ ތިރިއަށް ދިޔަ ވަގުތު އޭނާ އެ ކޮޓަރިއަށް ވަނީ ނަޒީލް ނިދާފައި އޮށްވައި ވަޅިން ހަމަލާދީ މަރާލުމުގެ ބޭނުމުގައެވެ. އެރޭ ނަޒީލްއާ އަރާ ހަމަވުމާއެކު އޭނާއަށް ހޭލެވުމުން ދީޕިކާއަށް ޖެހުނީ އެތާ ހުރި މާވަށިގަނޑުން އޭނާ ބޮލުގައި ޖަހައިފައި ދުވެފިލާށެވެ.\nއިބްރާހީމްބެ ބުނި ފަދައިން އިބްރީސްގެ އާއިލާގެ މީހުންގެ ދުއްތުރާތަކާ ކުރިމަތިލާން ޖެހުނީ އިލްހާމްގެ އަންހެންދަރި އަށެވެ. ޕްރިޔާގެ ބަނޑުން އުފަންވި އަދި ދީޕިކާގެ މާމަ ދަރި ޕީހޫއަށެވެ. ދީޕިކާ އަވަހަށް އެނބުރި ރަށަށް ދާން ބޭނުންވި ސަބަބަކީ ވެސް އެއީއެވެ. އޭނާގެ މަންމަގެ ގުރުދާ ފެއިލްވީކަމަށް ބުނެ ދީޕިކާ ހެދީ ދޮގެކެވެ. ރަށަށް ދެވޭނެ ގޮތެއް ނެތިގެން އެ ހުރިހާ ރޭވުމެއް ރޭވީ ވެސް މަންމަ ގުޅާފައި އަންނަން ކިޔާވަރުންނެވެ. ޕީހޫގެ ހާލު ގޯސްވަމުންދާތީ ދީޕިކާ ވެސް ބޭނުންވީ އޭނާގެ މަޤުޞަދު ހާސިލު ނުވި ކަމުގައި ވިޔަސް އެނބުރި ރަށަށް ދާށެވެ. ދެން އައީ އެރެއެވެ. ނަޒީލް މަރާލެވުނު ރެއެވެ. (ނުނިމޭ)\nމެއި 7, 2021 21:23\nވާވް. ސޯ އިޓް އިޒް އަ ރިވެންޖް... 😲\nމެއި 7, 2021 21:28\nމި ރޭ ގެ ޕާޓް ތަންކޮޅެއް ކު ރު ހެންހީވޭ ވަ ރަށް ސަޅި މި ޕާޓް ވެސް❤\nމެއި 7, 2021 22:04\nވ ސަޅި! ޕްލީޒް އިލްހާމް އަށް ސަފީނާގެ ބަދަލު ހިފައިދީ. އެ ހަގީގަތް އެއްމެނަށް ބުނެދީ. އޭނަ ފަލީހަތް ކޮއްލާ\nކޮބާތަ ކަންކަށި މައްޗަކީ؟ ކެކެކެ\nމެއި 8, 2021 12:45\nކޯތާފަތުން މޫނުގެ އަރިމަތި


AFC Cup group stage match thah baavvan Raajje in bid koffi | Mihaaru\nއޭއެފްސީ ކަޕް ގްރޫޕް ސްޓޭޖު މެޗުތައް ބާއްވަން ރާއްޖޭން ބިޑްކޮށްފި\nކޮވިޑް-19ގެ ސަބަބުން މެދުކަނޑާލާފައިވާ އޭއެފްސީ ކަޕްގެ މެޗުތައް އޮކްޓޫބަރުގައި އެއް ދަނޑެއްގައި އަލުން ފަށާއިރު، ދެކުނު އޭޝިއާ އަށް ހާއްސަ ގްރޫޕްގެ ހުރިހާ މެޗެއް ރާއްޖޭގައި ބާއްވާން އެފްއޭއެމުން ރަސްމީކޮށް ބިޑްކޮށްފި އެވެ.\nގްރޫޕް ސްޓޭޖުގެ މެޗުތައް އެއް ދަނޑެއްގައި ކުޅޭ ގޮތަށް ކަނޑައެޅީ ކްލަބްތަކާ އެކު ބޭއްވުނު މަޝްވަރާތަކަށް ފަހު އޭއެފްސީގެ ކޮމްޕެޓިޝަން ޑިޕާޓްމަންޓުން ވެސް ގިނަ ކަންކަން ބެލުމަށް ފަހު އެވެ.\nއިއްޔެގެ ނިޔަލަށް މެޗުތައް ހޯސްޓް ކުރުމަށް ބިޑް ކުރުމުގެ ފުރުސަތު އޮތީ ހުޅުވާލައިފަ އެވެ. ރާއްޖޭން ގްރޫޕް އީގެ މެޗުތައް ބާއްވަން ރާއްޖޭގެ އިތުރުން އެހެން ގައުމަކު ބިޑް ކުރިކަން ރަސްމީކޮށް އެނގިފައެއްނުވެ އެވެ. އެކަމަކު ބަންގްލަދޭޝް އިން ފަހު ވަގުތު ބިޑްކުރަން ތައްޔާރުވި ކަމުގެ މައުލޫމާތު ވަނީ ލިބިފަ އެވެ.\nއޭއެފްސީ ކަޕްގެ ދެކުނު އޭޝިއާ އަށް ހާއްސަ ގްރޫޕްގައި މި ވަގުތު ވާދަކުރަމުން އަންނަނީ ރާއްޖޭގެ ދެ ޓީމު ކަމަށްވާ މާޒިޔާ އާއި ޓީސީ ސްޕޯޓްސް ކްލަބްގެ އިތުރުން ބަންގްލަދޭޝްގެ ޗެމްޕިއަން ބަޝުންދުރާ ކިންގްސް އާއި އިންޑިއާގެ ޗެންނާއީ ސިޓީ އެވެ. މީގެ ތެރެއިން އެއްވެސް ގައުމެއްގައި ނުބޭއްވިއްޖެ ނަމަ އެހެން ނިއުޓްރަލް ދަނޑެއްގައި ކުޅެން އޭއެފްސީން ނިންމާނެ އެވެ.\nWe’ve ( @MaldivesFA) officially submitted our bid to host AFC Cup 2020 group stage(to be played centralized).\nWe appreciate the support and assistance by Government, @MoYSCEmv and Min @AhmedMahloof #towardsfuture #groupE #maldivesisopen #safetotravel\n— Bassam Adeel Jaleel (@bassam_jaleeI) July 17, 2020\nއޭއެފްއޭއެމްގެ ރައީސް ބައްސާމް އަދީލް ޖަލީލް އިއްޔެ ކުރެއްވި ޓްވީޓެއްގައި ވިދާޅުވެފައިވަނީ އޭއެފްސީ ކަޕްގެ ގްރޫޕް ސްޓޭޖުގެ މެޗުތައް ހޯސްޓް ކުރުމަށް ބިޑް ކުރުމުގެ މަސައްކަތުގައި ސަރުކާރާއި ސްޕޯޓްސް މިނިސްޓްރީގެ ފަރާތުން ލިބިގެންދިޔަ އެއްބާރުލުމަށް ވަރަށް ބޮޑަށް ޝުކުރު އަދާކުރާ ކަމަށެވެ.\nއޭއެފްސީ ކަޕްގެ މެޗުތައް ރާއްޖޭގައި ހޯސްޓްކުރަން ބަލާއިރު މި ވަގުތަށް ވެސް ކުރަން ޖެހޭނެ ކަންތައްތަކެއް އެބަހުއްޓެވެ. އެއީ ގަލޮޅު ދަނޑުގެ ލައިޓިން ރަނގަޅު ކުރުމުގެ މަސައްކަތެވެ. އެންމެ ފަހުން އޭއެފްސީން ކުރިއަށް ގެންދިޔަ އިންސްޕެކްޝަނުން އެނގުނު ގޮތުގައި އެ އިދާރާ އިން ހިންގާ މުބާރާތުގެ މެޗުތައް ބޭއްވޭވަރަށް ދަނޑުގެ ލައިޓިން ރަނގަޅެއް ނޫނެވެ. އެހެން ކަމުން އޭއެފްސީ ކަޕްގެ މެޗުތައް ރާއްޖެ ގެންނަން ބަލާއިރު އެކަން ރަނގަޅުކުރަން ޖެހޭނެ އެވެ.\nއެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް (ޖަވާ) "މިހާރަ"ށް ވިދާޅުވީ ރާއްޖޭން ބިޑްކުރިއިރު މަސައްކަތްތައް ރޭވިފައި އޮތީ ލިބިފައިވާ ވަސީލަތްތައް ބޭނުންކޮށްގެން މާ ބޮޑެތި ހަރަދުތަކެއް ނުކޮށް މުބާރާތް ހޯސްޓް ކުރުމަށް ކަމަށެވެ.\nމިހާރު އޮތްގޮތުން އޭއެފްސީ ކަޕްގެ ގްރޫޕް ސްޓޭޖު ފަހު ދެ މެޗު އެއް ވަގުތެއްގައި ކުޅޭ ގޮތަށް އޮތްއިރު، ގަލޮޅު ދަނޑުގެ އިތުރުން ދެ ވަނަ ދަނޑެއްގައި ކުޅެން ޖެހޭ މެޗު އޮންނާނީ އައްޑޫ ސިޓީގަ އެވެ. ރާއްޖޭން އެންމެ ފަހުން ހޯސްޓް ކުރި ބައިނަލްއަގުވާމީ ފުޓްބޯޅަ މުބާރާތަކީ މިދިޔަ އަހަރު އައްޑޫގައި ބޭއްވި ޔުއެފާ އެސިސްޓް ބައިނަލްއަގުވާމީ 15 އަހަރުން ދަށުގެ މުބާރާތެވެ.\nމާޒިޔާ ސ.ރ.ކ އެފްއޭއެމް ޓީސީ ސްޕޯޓްސް\nޢައްޑޫނޫން އެހެން ރަށަކަށް މިފަހަރު މިމުބާރާތްގެންދަން އެބަޖެހޭ ޓާފްދަޑުގަވެސް މިމުބާރާްތް ކުޅެވޭނެ.މަހިބަދޫ.އޭދަފުށި.ނިލަންދޫ.ހޮޅުދޫ.ނައިފަރުވެސް މިހިރީ މިމިބާރާތްބެއްވޭފެންވަރު ތާފްއަލާފަހުރި ރަށްތަށް\nއައްޑޫ ފިޔަވާ ޟާނު ތިޔަ ބުނާ ރަށްރަށުގައި ވެސް މުބާރާތް ބާއްވަންވީ. އެކަމަކު މުބާރާތް ބޭއްވުމަކީ ހަމަ އެކަނި އެދުވަހު ކުޅޭ މެޗް ކުޅެލުން ނޫންކަން ޟާނު އިގޭބާ ؟؟ މާލެ ނޫން ތަނަކަށް މުބާރާތް ގެންދާނަމަ މިވަގުތު އެންމެ ރަނގަޅީ އައްޑޫ ނުވަތަ ހަނިމާދޫ ކަމުގައި ދެކެން.\nތިޔަމުބާރާތުގެ މެޗްތައް މާލޭގައި ކުޅުމުގެ ބަދަލުގައި އައްޑޫސިޓީގައި ކުޅުން ރަނގަޅު. ދުނިޔޭގެ ޤައުމުތަކުގައި މިފަދަ މުބާރާތް ތަކުގެ ބޭނުން ކޮށްގެން ސަރަހައްުތައް ތަރައްޤީ ކޮށްފައި އެބަހުރި. އަހަރުމެންވެސް އެގޮތަށް އެކަން ކުރާންޖެހޭ.\nއެފްއޭއެމް އިއުލާންކޮށްފައިވާ 2023 އަހަރުގެ ދިވެހި ލީޤުގެ ވާހަކައަކީ ޙަޤީގަތެއް ކަމުގައިވާނަމަ މިމުބާރާތް އައްޑޫސިޓީގައި ބާއްވަންޖެހޭ. # އަދި ސޯލިޙްއާއި އެމްޑީޕީ ވެފައިވާ ވައުދާއި އެއްގޮތަށް ރާއްޖެ ޑިސެންޓްރަލައިޒް ކުރުމަށްޓަކާވެސް މިމުބާރާތް މާލެއިން ބޭރަށް ގެންދާންޖެހޭ. # އައްޑޫސިޓީގެ ދަނޑުގެ ލައިޓް ހަރުކޮށް ބައެއް އިތުރު ވަސީލަތް ޤާއިމްކޮށް ސްޓޭޑިއަމްގެ ނަމަކީ "އައްޑޫ އިކްއިޓޯރިއަލް ސްޓޭޑިއަމް" ކަމުގައި ހަމަޖައްސާ 2023 ގެ ލީޤަށް ސްޓޭޑިއަމް ތައްޔާރުކުރާންޖެހޭ.\nޖިހާދު - ނިލަންދޫ\nޤައުމީ ފުޓްބޯޅަ އިދާރާ އޭ ކިޔައިގެން އުޅުނު ކަމުގައި ވިޔަސް މުޅިތަން އޮތީ މާލޭގެ ޤުރޫޕް ތަކުން ޙިސޯރުކޮށްފަ. އެމީހުންގެ ޓީމަކަށް ނޫނީ ފުރަތަމަ ޑިވިޝަނަށް އަރާން ފުރުސަތުވެސް ނުލިބޭގޮތަށް ޤަވާއިދު ހަދާފައިއޮތީ. އަދި ރަށެއްގެ ޓީމެއް މޮޅަށް ކުޅެ މާލޭ ޓީމް ބަލިކޮށް ގަދަ6ނުވަތަ ހަތަރަކަށް ގޮސްފިނަމަ ވަގުތުން ޤަވާއިދު ބަދަލުކޮށްއެ ޓީމް ބާކީ ކުރާނެ. މިފަދަ ބަޔަކު ތިކަމެއް ނުކުރާނެ.\nމިދުވަސްވަރު ބިދޭސިންގެ އަމަލު ތަކާއި މާލޭގައި ކޮވިޑް ފެތުރެމުންދާ ބާރު މިނަށް ބަލާއިރު ތިޔަ މެޗްތައް މާލޭގައި ކުޅެން ނިންމައި ތައްޔާރީތަށް ވެފައިވަނިކޮށް އެންމެ ފަހުވަގުތު މެޗްތައް ބޭއްވޭގޮތް ނުވެ މުޅި މުބާރާތް ފަނިވެދާނެ. އައްޑޫ ނޫނީ ކުޅުދުއްފުއްޓަށް މެޗްތައް ބަދަލު ކުރޭ.\nމުބާރާތް ބާއްވާނީ އައްޑޫގައި ކަމަށް ޔޫތު މިނިސްޓަރ މަޙްލޫފު ވިދާޅުވި. މެޗްތައް ބޭއްވުމަށް އެއްވެސް މަސައްކަތެއްނުކޮށް ތިބެފައި އެންމެ ފަހުވަގުތު ބުނާނެ /ވަގުތު ނެތުމުން މިފަހަރު އައްޑޫ ސްޓޭޑިއަމްގައި ބޭއްވޭގޮތް ނުވީ' އިރާދަ ކުރެއްވީއްޔާ ވޯލްޑް ކަޕް ކޮލިފައިން މެޗްތައް ބާއްވަން ވާއިރަށް އައްޑޫ ސްޓެޑިއަމް އެންމެ ޒަމާނީ ފެންވަރަށް ތައްޔާރު ކުރާނެ ކަމަށް. އައްޑޫ ކުދިން ބާރަށް އަތްޖަހާ.\nމިހާރު ބިޑް ކާމިޔާބުކޮށްފަވާ އޮލިމްޕިކް ގޭމްސް އަށްފަހު ދެން އޮންނަ އޮލިމްޕިކް ގޭމްސް އަށްވެސް ރާއްޖޭން ބިޑްކުރަންފެނޭ. އެއީ އޭރުން ލައްކަ ގިނަބަޔަކު ރާއްޖެ އަންނާނެތީ. އަނެއްކާ ރަށްރަށުގެ ބީޗް ގަ ރިޔާ އަޅައިގެން ނިދޭ ގޮތަށް އެކޮމޮޑޭޝަންގެ ކަންކަން ހަމަޖައްސާލެވިއްޖިއްޔާ ވަރަށް ގިނަ ބަޔަކަށް އާ ތަޖުރިބާ އަކަށްވެސް ވަރަށް އުފާވެސްވާނެ!


Musaara kudanukuraanama Real Madrid in Pogba nugannaane | Mihaaru\nޔުނައިޓެޑްގެ މެޗެއްގެ ތެރެއިން ޕޮގްބާ.-- ފޮޓޯ: އޭއެފްޕީ\nމުސާރަ ކުޑަނުކުރާނަމަ ރެއާލުން ޕޮގްބާ ނުގަންނާނެ\n19 މެއި 2020 - 14:18\nމެޑްރިޑް (މެއި 19) - މެންޗެސްޓާ ޔުނައިޓެޑުގެ މިޑްފީލްޑަރު ޕައުލް ޕޮގްބާ ގަންނަން ރެއާލް މެޑްރިޑުން މަސައްކަތް ފަށާނީ އޭނާ މުސާރަ ކުޑަކުރަން އެއްބަސްވުމުން ކަމަށް ރިޕޯޓްތައް ބުނެފި އެވެ.\nޔުނައިޓެޑުން ތަށްޓަށް ވާދަނުކުރާ ނަމަ ޕޮގްބާ އެ ޓީމުގައި ހުންނަން ހިތްހަމަނުޖެހޭނެ ކަމަށް ބުނެ، އޭނާ މި ސީޒަން ނިމުމުން ކްލަބް ބަދަލުކޮށްފާނެ ކަމުގެ އިޝާރާތެއް އޭޖެންޓް މިނޯ ރައިއޯލާ ވަނީ ދާދި ފަހުން ދީފަ އެވެ. ރައިއޯލާ އަންނަނީ ޕޮގްބާ އެހެން ކްލަބަކަށް ބަދަލުކުރަން ގިނަ މަސައްކަތްތަކެއް ކުރަމުންނެވެ. އެ ގޮތުން ރައިއޯލާ އެންމެ ގިނައިން މަޝްވަރާކުރާ ކްލަބަކީ ރެއާލް އެވެ.\nސްޕެއިނުގެ މީޑިއާ ރިޕޯޓްތައް ބުނާގޮތުން ދާދި ފަހުން ރައިއޯލާއާ އެކު ރެއާލްގެ ރައީސް ފްލޮރެންޓީނޯ ޕެރޭޒް ފޯނުން ގުޅައިގެންވަނީ ޕޮގްބާގެ ޑީލާ ބެހޭގޮތުން މަޝްވަރާކޮށްފަ އެވެ. ރެއާލުން ޕޮގްބާ ގެންނަން ޝައުގުވެރިވީ ނަމަވެސް އަހަރެއްގެ މައްޗަށް އޭނާ އަށް 17 މިލިއަން ޔޫރޯ ދޭ ގޮތަށް އެއްބަސްވުން ހަދަން ބޭނުމެއްނުވެ އެވެ. އަދި ރައިއޯލާ އަށް ވަނީ ޕޮގްބާ ކިޔާ މުސާރަ ކުޑަކުރަން ޖެހޭކަން އަންގައިފަ އެވެ. ޕޮގްބާ މި ވަގުތު ޔުނައިޓެޑްގައި ހުރީ އަހަރަކު 17 މިލިއަން ޔޫރޯ ލިބޭ ގޮތަށެވެ.\nކޮވިޑް-19އާ ހެދި އިނގިރޭސި ފުޓްބޯޅަ ސީޒަން މެދުކަނޑާލިއިރު ޕޮގްބާ ހުރީ އަނިޔާގަ އެވެ. ދާދި ފަހުން މީޑިއާ އަށް ދިން އިންޓަވިއުއެއްގައި ޕޮގްބާ ވަނީ އަލުން ފުޓްބޯޅަ ކުޅެން ފަށަން ކެތްމަދުވެފައި ހުރި ކަމަށް ބުނެފަ އެވެ.\nޕޮގްބާ އަކީ ޔުނައިޓެޑުން އެކަށީގެންވާ ފުރުސަތުތަކެއް ނުލިބުމުން 2012 ވަނަ އަހަރު ޔުވެންޓަސް އަށް ބަދަލުވެ ދުނިޔޭގެ ފެންވަރުގެ ތަރިއަކަށް ބަދަލުވި ކުޅުންތެރިޔެކެވެ. އޭގެ ފަހުން ޔުނައިޓެޑުން 2016 ވަނަ އަހަރު އޭނާ އަލުން އޭރުގެ ދުނިޔޭގެ ރެކޯޑް އަގަކަށް ގެނައީ އެވެ. އެ ފަހަރު ޔުނައިޓެޑުން ވަނީ ޕޮގްބާގެ ސޮއި ހޯދަން 105 މިލިއަން ޔޫރޯ ދައްކައިފަ އެވެ.\nމި ފަހަރުގެ ޓްރާންސްފާ މާކެޓްގައި ކުޅުންތެރިންގެ އަގު ދަށްވާނެ ކަމަށް ލަފާކޮށްފައިވާއިރު، ޕޮގްބާގެ އަގު ވެސް އުޅޭނީ 80-100 މިލިއަން ޔޫރޯއާ ދެމެދުގައި ކަމަށް ފުޓްބޯޅަ ދިރާސާކުރާ ފަރާތްތަކުން ބުނެ އެވެ. ރެއާލަށް ޕޮގްބާ ގެންދަން އެންމެ ބޮޑަށް ބާރުއަޅަނީ އެ ޓީމުގެ ކޯޗު ޒިނެދިން ޒިދާން އެވެ.\nދާދި ފަހުން ޔުނައިޓެޑްގެ ކުރީގެ ފޯވާޑް ވޭން ރޫނީ އޭނާގެ ކޮލަމްގައި ބުނެފައިވާގޮތުގައި ޔުނައިޓެޑަށް ޕޮގްބާގެ ހުނަރާ އެއްވަރަށް އޭނާގެ ބޭނުން ނުހިފެ އެވެ. އަދި ޔުނައިޓެޑްގެ މެދުތެރޭގައި ބްރޫނޯ ފެނާންޑޭސް ފަދަ ކުޅުންތެރިޔަކާ އެކު ޕޮގްބާ ލައްވައި ރަނގަޅަށް ކުޅެވޭނެ ކަމަށް ރޫނީ ގަބޫލުކުރެ އެވެ.


Gaumee volley team in kulhunu3vana match gai Hyderabad team athun furihama molheh - One Online\nސެންޓްރަލް ޒޯން ވޮލީބޯޅަ މުބާރާތަށް ތައްޔާރުވުމުގެ ގޮތުން ރާއްޖޭގެ ގައުމީ ފިިރިހެން ވޮލީބޯޅަ ޓީމުން އިންޑިއާގެ ހައިދަރުއާބާދުގެ ސްޕައިކާސްއާ ދެކޮޅަށް ކުޅުނު ތިން ވަނަ މެޗުވެސް ކާމިޔާބު ކޮށްފިއެވެ.\nއިންޑިއާގެ ހައިދުރައާބާދު ޓީމާ ދެކޮޅަށް ރާއްޖެއިން ތިން މެޗެއް މިފަހަރު ކުޅެފައިވާ އިރު، މިއަދު ހަވީރު ކުޅުނު މެޗު ކާމިޔާބުކުރީ ސީދާ ތިން ސެޓުންނެވެ.\nހައިދަރުއާބާދު ޓީމާ ދެކޮޅަށް ކުޅުނު ފުރަތަމަ ދެ މެޗުން ރާއްޖެ މޮޅުވީ 3-1 ސެޓުންނެވެ.\nމިއަދުގެ މެޗު ތިން ސެޓުން ރާއްޖޭން ކާމިޔާބުކުރިއިރު، ސެޓުތައް ގެންދިޔައީ 25-22، 25-22 އަދި 25-22 އިންނެވެ.\nމިއަދުގެ މެޗު ފޯރިގަދަ ކުރުމުގެ ގޮތުން ވީއޭއެމްއިން ވަނީ ސަޕޯޓަރުންގެ މެދުގައި ހާއްސަ ލަކީ ޑްރޯއެއް ނަގައިފައެވެ. އެ ލަކީ ޑްރޯގެ ގުރުއަތުން ހޮވޭ ދެ ފަރާތެއް ގައުމީ ޓީމުން ބަންގުލަދޭޝްގައި ކުޅޭ ސެންޓްރަލް ޒޯން ވޮލީ މުބާރާތުގެ މެޗަކަށް ވީއޭއެމްއިން ގެންގޮސްދޭނެއެވެ.\nމިއަދުގެ މެޗު ޝަރަފްވެރިކޮށްދެއްވީ އިންޑިއާގެ ސަފީރު މުނޫ މަހާވަރުއެވެ. މިއަދުގެ މެޗު ބައްލަވައިލެއްވުމަށް ރާއްޖޭގެ ކުޅިވަރާ ބެހޭ ވަޒީރު އަހުމަދު މަހުލޫފްވެސް ވަޑައިގެންނެވިއިރު، ވީއޭއެމްގެ ރައީސް މުހައްމަދު ރަނޭޝް (ރަނޭ) އާއި ކުޅިވަރުގެ އިސް ފަރާތްތަކުން މިއަދުގެ މެޗަށް ވަޑައިގެންނެވިއެވެ.\nމިއީ ރާއްޖޭގައި ގައުމީ ޓީމުން ސެންޓްރަލް ޒޯންގެ ކުރިން ކުޅުނު ފަހު މެޗެވެ. ސެންޓްރަލް ޒޯނަށް ތައްޔާރުވުމުގެ ގޮތުން މާލޭގައި ލަންކާއާ ދެކޮޅަށް ތިން މެޗާއި ހައިދަރުއާބާދު ޓީމާ ދެކޮޅަށް ތިން މެޗު ވަނީ ކުޅެފައެވެ. ލަންކާގެ ތިން މެޗުން ބަލިވިއިރު، ހައިދަރުއާބާދު ތިން މެޗުން ރާއްޖެ ވީ މޮޅުވެ.


ވަޒީފާއަށް އެދޭ ފޯމް ޅ. އަތޮޅު ތަޢުލީމީ މަރުކަޒުގެ އޮފީހުން ލިބެން ހުންނާނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 01 ޖުލައި 2019 ވާ ހޯމަ ދުވަހުގެ 14:00 ގެ ކުރިން ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ.އީ-މެއިލް އެޑްރަހަކީ: [email protected] އަށެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާތިލްކުރެވޭނެއެވެ. އަދި އިއުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ.


Italy vs Turkey match in mirey Euro fashaane - Hali News\nއިޓަލީ - ތުރުކީ ބައްދަލު ކުރާ މެޗުން ޔޫރޯ މިރޭ ފަށާނެ\nއިޓަލީގެ ސްޓާޑިއޯ އޮލިމްކޯ ސްޓޭޑިއަމްގައި އިޓަލީ އާއި ތުރުކީ ބައްދަލުކުރާ މެޗުން ޔޫރަޕުގެ ފުޓްބޯޅައިގެ އެންމެ ބޮޑު އީދު ރާއްޖޭ ގަޑިން މިރޭ ދަންވަރު 12:00 ގައި ފަށާނެއެވެ.\nޔޫރޯ ފުޓްބޯޅަ މުބާރާތް ކުރިން ބާއްވަން ތާވަލް ކުރެވިފައި އޮތީ މިދިޔަ އަހަރުއެވެ. އެކަމަކު ކޮވިޑް-19 ގެ ސަބަބުން މިއަހަރަށް ފަސް ކުރަން ޖެހުނީއެވެ. ޔޫރޯ ފުޓްބޯޅަ މުބާރާތް ފަށާ އިޓަލީއަކީ ކޮވިޑުގައި ޔޫރަޕުން އެންމެ ގިނަ މީހުން މަރުވި ގައުމެވެ. ކޮވިޑުގެ ހާލަތު ގޯސްވިޔަ ނުދިނުމަށްޓަކައި އިޓަލީގެ ސިއްހަތާ ބެހޭ އިދާރާއިން ނިންމާފައި ވަނީ އެގައުމުގައި ކުޅުމަށް ހަމެޖެހިފައިވާ މެޗުތަކަށް 17،600 އަށް ވުރެ ގިނަ ސަޕޯޓަރުން އެއްފަހަރާ ދަނޑަށް ނުވެއްދުމަށެވެ. ޔޫރޯގައި އިޓަލީއިން ބޭނުން ކުރާ ސްޓާޑިއޯ އޮލިމްކޯ ސްޓޭޑިއަމްއަކީ އެއްފަހަރާ 70،000 މީހުންނަށް ކުޅިބަލަން ވަދެވޭ ސްޓޭޑިއަމްއެކެވެ.\nރޮބާޓޯ މަންޗިނީގެ އިރުޝާދުގެ ދަށުން ނުކުންނަ އިޓަލީއިން އެންމެފަހުން ނެރެފައިވާ ނަތީޖާތަކަށް ބަލާއިރު އެގައުމަކީ މިފަހަރުގެ ޔޫރޯގެ ފެވަރީޓުންގެ ޓެގް އަޅުވައިގެން ތިބި ގައުމުތައް ސިއްސުވާލަފާނެ ގައުމެކެވެ. މިރޭ ތުރުކުރީއާ ދެކޮޅަށް ނުކުންނައިރު އިޓަލީއަށް ކުރިމަތިވެފައިވާ އެންމެ ބޮޑު މައްސަލައަކީ އަނިޔާގެ ސަބަބުން މިޑްފީލްޑަރު މާކޯ ވެރައްޓީ އާއި ސްޓެފާނޯ ސެންސީ ލޮރެންޒޯ ޕްލެގްރިނީއަށް އަނިޔާ ވެފައި ވުމެވެ. މީގެ ތެރެއިން ސެންސީ އާއި ޕްލެގްރިނީއަށް މުބާރާތުގައި ކުޅެވިދާނެކަމަށް ނުފެންނާތީ އެދެކުޅުންތެރިން ވަނީ ސްކޮޑުންވެސް ބާކީ ކޮށްފައެވެ. ވެރައްޓީގެ ކަކުލަށް ލިބިފައިވާ އަނިޔާއިން ރަނގަޅުވެ ކުރިއަށް ހުރި މެޗުތަކުގައި ކުޅެވިދާނެ ކަމަށް ބެލެވެއެވެ.\nލަފާ ކުރެވޭ އިޓަލީގެ ފުރަތަމަ އެގާރަ.\nތުރުކީގެ ކޯޗްކަމާ ސިނޯލް ގޫނެސް 2019 ހަވާލުވެ އެންމެ ބޮޑު ތަފާތެއް ގެނައީ ތުރުކީގެ ޑިފެންސަށެވެ. ކޮލިފައިންގައި ވަރުގަދަ ފްރާންސާއި އައިސްލެންޑާއި އެއްގްރޫޕެއްގައި ހިމެނުނު ތުރުކީ ކޮޅަށް ކޮލިފައިންގައި ވަދެފައިވަނީ އެންމެ3ލަނޑެވެ. ބެލްޖިއަމް ފިޔަވައި އެހެން ހުރިހާ ގައުމެއް ކޮޅަށް ކޮލިފައިންގައި ތިންލަނޑަށްވުރެ އިތުރަށް ވަނީ ވަދެފައެވެ. ތުރުކީއަށް އަނިޔާގެ މައްސަލަތަކެއް ނެތެވެ. ތަޖުރިބާކާރުންގެ ނަޒަރުގައި މިފަހަރު ފެންނާނެ އެންމެ ހުނަރުވެރި އެއްސްކޮޑް އޮތީ ތުރުކީގައެވެ.\nލަފާ ކުރެވޭ ތުރުކީގެ ފުރަތަމަ އެގާރަ.\nޔޫރޯގައި މާދަމާ ރޭ (12 ޖޫން) ކުޅުމަށް ހަމަޖެހިފައިވާ މެޗުތައް\n1. ވޭލްސް – ސްވިޓްޒަލޭންޑް (18:00)\n2. ޑެންމާކް – ފިންލެންޑް (21:00)


Sarukaaru Bali Kurumugai Idhikolhu Faraaiy Thah Goiy Husvefaivaa Kamah Adheeb Ge Vakeel Gabool Kuravvaifi - Vaguthu\nސަރުކާރު ބަލި ކުރުމުގައި އިދިކޮޅު ފަރާތްތަށް ގޮތް ހުސްވެފައިވާ ކަމަށް އަދީބުގެ ވަކީލު ގަބޫލު ކުރައްވައިފި\nސަރުކާރު ބަލި ކުރުމުގައި އިދިކޮޅު ފަރާތްތަށް ގޮތް ހުސްވެފައިވާކަމަށް ކުރީގެ ނައިބު ރައީސް އަހުމަދު އަދީބުގެ ވަކީލެއްގެ ގޮތުން މަސައްކަތް ކުރެއްވި މަހުފޫޒު ސައީދު ގަބޫލު ކުރައްވައިފިއެވެ.\nމަހުފޫޒުގެ ޕާސަނަލް ބްލޮގުގައިވާ ލިޔުމެއްގައި ވިދާޅުވީ "ޤަބޫލުކުރިޔަސް ނުކުރިޔަސް، ދިވެހިރާއްޖޭގެ މި އަނިޔާވެރި ސަރުކާރު ބަލިކުރުމުގައި އިދިކޮޅު ފަރާތްތައް ގޮތް ހުސްވެފައިވާ މަންޒަރު އޮތީ ހާމައަށް ފެންނާން " ކަމަށެވެ.\nއަދި އިސްލާޙަށް މަސައްކަތެއް ކުރުމަށް ވިސްނި ގިނަ މީހުންނާއި، އެމީހުންނަށް ފަހުން ވާގިވެރިވީ އެންމެންވެސް ތިބީ ޖަލުގައި، ނުވަތަ ރާއްޖޭގެ މާޙައުލާ ދުރުގައި ކަމަށާއި ރާއްޖޭގެ ޤާނޫނުއަސާސީގެ ދަށުން އުފައްދާފައިވާ މިނިވަން މުއައްސަސާތައް އޮތީ ވެރިކަމުގެ ބާރުގެ އުނގަށްވެއްޓި، ރިޝްވަތާ ފަސާދައިގައި، ނުވަތަ ޒާތީ މިނިވަންކަމުގެ ބިރުވެރިކަމުގެ ކަސްތޮޅުގައި ބަނދެވިފައި ކަމަށް މަހުފޫޒު ވިދާޅުވިއެވެ.\nމަހުފޫޒުގެ ލިޔުމުގައި ވަނީ އަނިޔާވެރިކަން ހާމައަށް ފެންނައިރުވެސް އެކަމާ އިޢުތިރާޟު ކުރުމެއްނެތީ ބިރުވެރިކަން އިންތިހާއަށް އޮތުމުން ކަމަށް ވިދާޅުވެފައެވެ.\nމީގެ އިތުރުން ސަރުކާރުން ކުރަމުން ގެންދާ ޣައިރު ޤާނޫނީ ޢަމަލުތައް ހުއްޓުވުމަށް ރައްޔިތުންގެ މަޖިލިސް ކަމަރު ބަނދެލިއިރަށް އެކަން ހުއްޓުވާލީ ސަލާމަތީ ބާރުތައް ބޭނުންކޮށްގެން މެންބަރުން ހިފައި ހައްޔަރުކޮށްގެން، އަދި މަޖިލިސް ތަޅުއަޅުވާފައިވާ ކަމަށާއި ސަރުކާރުގެ ނުފޫޒުން ކޮށްފައިވާ ޣައިރު ދުސްތޫރީ ޢަމަލުތަކަށް ސުޕްރީމް ކޯޓުން އިޢުތިރާޟުކުރުމުން، އެ ކޯޓުގެ ކޮންޓްރޯލް އަލުން ހޯދީ އެ ކޯޓުގެ ދެ ފަނޑިޔާރަކު ހިފައި ހައްޔަރުކޮށްގެން ކަމަށް މަހުފޫޒު ވިދާޅުވިއެވެ.\n"ޤާނޫނީ ގޮތުން ބާއްވަންޖެހޭ އިންތިޚާބު ބޯމަތިވާއިރު ވާދަވެރި ކެންޑިޑޭޓެއްގެ ހިލަމެއްވެސް ނެތް. ރިޔާސީ އިންތިޚާބެއްގެ ފޯރީގެ ބަދަލުގައި ފެންނަނީ މާޔޫސްކަމާއި ޖަލަށް ލާ މީހުންގެ ޢަދަދު ކޮންމެ ދުވަހަކު އިތުރުވާތަން" މި ލިޔުމުގައި މަހުފޫޒު ވިދާޅުވިއެވެ.\nބިރުވެރިކަން އުފެދެނީ މިހާ ހިސާބުން ކަމަށާއި މިހާރު ސަރުކާރަށް ތާއީދުނުކުރާ ފަރާތްތަކުން ފެންނަ ހަމަހިމޭންކަމާއި، މަޑުމައިތިރިކަމަކީ، މު މުޖުތަމަޢުއަށް އަންނަން އޮތް ތޫފާނެއްގެ ލިސާނަކަށް ވެދާނޭކަމަށް މި ލިޔުމުގައި ވެއެވެ.\nމުއައްސަސާތައް މެދުވެރިކޮށް އިންސާފު ނުލިބޭ މުޖުތަމަޢުތަކުގައި މީހުން އިންސާފު ހޯދަން މަސައްކަތްކޮށްފައި ހުރިތަން ފެންނަނީ އަމިއްލައަށް ކަމަށްވެސް މަހުފޫޒު ވިދާޅުވިއެވެ.\nމަހުފޫޒު މިހެން ވިދާޅުވެފައި މިވަނީ އިދިކޮޅު ފަރާތްތަކުގެ ހަރަކާތް ހުއްޓިފައިވާ ދަޑިވަޅެއްގައިކަން ފާހަގަކޮށްލެވެއެވެ. އެއް ކެންޑިޑޭޓެއް ނެރުމުގައި އެއްބަސްވުމަކަށް ނާދެވުމާއި ސަރުކާރު ވައްޓާލަން ދިން ތާރީހުތަކުގައިވެސް އެއްވެސް ކުރިއެރުމެއް ނުލިބުމުގެ ސަބަބުން އިދިކޮޅު ލީޑަރުން މިއަދު ވީ ތަނެއް ނޭނގޭ އިރު އިދިކޮޅު ކޯލިޝަންތެރޭގައި ކޯޅުމާއި ބައިބައިވުން އުފެދެމުންދާ ކަމުގެ އަޑު ދަނީ ގަދަ ވަމުންނެވެ.\nއޭޕްރީލް 28, 2018 14:49\nދޮންކަލޯ ތިވާގޮތަކީ ރައްޔިތުންތިބީ ހިތްހަމަޖެހިއުފާވެރިކަން ކަންމަތީވާތީ ބަޔަކު ވެރިކަމައިގެން ދައްކާވާހަކަތަކަކީ ސީދާ ކަނޑައެޅިގެން ދޮގިކަން ފަޅާ އެރީމަ މަގުތަކަށް ނުކުންނާނެ މީހަކު ނުވުން. ރިޔާސީ އިންތިހާބުގައި ވާދަކުރާނެ ކެންޑިޑޭޓެއް ނެތީމަ ކަލޭމެންނަށް ނެތް ކެމްޕޭނު ކުރެވޭކަށްވެސް.\nއޭޕްރީލް 28, 2018 15:01\nޣައިރު ޤާނޫނީ ކޮން އަމަލުތަކެއްކަން އަޅެ ނިކަން ބުނެލަދީބަލަ "މަހްފޫޒޫ". ސާބިތު ކުރެވޭ ވަރުގެ އެއްމެ މައްސަލައެއްވެސް ފެންނާކަށް ނެތް. ސާބިތު ކުރެވިއްޖެ ނަމަ ސާބިތު ވި މީހުން އެތިބީ ޖަލުގައި ހުކުމް ތަންފީޒު ކުރަން. ސަރުކާރުގެ ކުޑައެއް ބޮޑެއް ގާތްމީހެއް ތިމާގެ މީހެއް ބެލުމެއް ނެތި، ކުށެއްކޮށްފިކަމަށް ތުހުމަތު ކުރެވިއްޖެ ހިނދެއްގައި އެކަން ބަލާ ތަހްގީގް ކުރުމަށްފަހު، އެދަނީ ފަިޔަވަޅު އަޅަމުން. އެކަން ކުރި ދެވަނަ ސަރުކާރެއް މިރާއްޖެއަކު ފަހު ގެ ތާރީހުގައި އައިސްފައެއް ނުވޭ.\nއޭޕްރީލް 28, 2018 15:27\nއޭޕްރީލް 28, 2018 15:11\nއިދިކޮޅުގައި އަބަދުވެސް އޮތީ ބައިބައިވުން.4ލީޑަރުންވެސް ވެރިކަންބޭނުންވޭ!\nރަާއްޖޭގައި ޤާނޫނީ ޙުކޫމަތުނުހިންގާ 45 އަހަރު ހޭދަވުމަކީ ރަޔޔިތުންނަށް ކުށް އޮޅި ކުށަށް ފާޅުގައި އަރާގަތުމަށް ޖެހިލުންނުވިސަބަބު ރައީސް ނާޞިރުގެ ވެރިކަމުނފެށިގެން މިއަދާހަމައަށް ނާއިބު މިނިސްޓަރުންފެށިގެން މަތީ މީހަކު ކޯޓާއި ހަމަައަށް ގެންދެވިފައެއްނެތް އެއީތޯ\nއޭޕްރީލް 28, 2018 16:44\nކަލެއަށް އަޅެ މިވާގޮތް ރޭކާނުލާތީ ތީ ވަކީލުކަމަށް ކުފޫހަމަ މީހެއްތޯ ސުވާލު އުފެދޭ! މިކިޔައިދެނީ އަޑުއަހާ: މުޅި އިދިކޮޅު އޮތީ ނަޝީދުގެ ކަސްތޮޅު އެޅުވި ބަނދެވިފަ. ވީމާ އެކަމާ އިދިކޮޅު މީހުން ތިބީ މާޔޫސްވެފަ. ސަރުކާރު ފަޅިން މީހުންނަށް ހިތްހަމަޖެހުމާ އުފާވެރިކަމާއި މިނިވަންކަން އިޙްސާސް ކުރެވި ރާއްޖޭގެ 99% އޮތީ ޔާމީނާއެކު. އޯކޭތަ! އެނގިއްޖެތަ!\nއޭޕްރީލް 28, 2018 17:19\nމަހުފޫޒް އަކީ ދެއޮޅި އެއްނުވާ ބޯގަޅި އެއް\nއޭޕްރީލް 28, 2018 22:09\nގަޅި ނޫން ބަޔަކަށް އުޅެނީ އަދުރޭއާ ރުބެލްއާ. އެނޫން އެންމެންނަކީ މޮޔައިން!\nއޭޕްރީލް 28, 2018 19:41\nމަހުފޫޒު ކަލޭވެސް ދެންއަންނާނީ މިފަޅިޔަށް މުޅި ދިވެހި ރާއްޖެ ތަރަށްގީވަމުންއަންނަ ހަލުވިބާރުމިން ކަލެޔަށްވެސް ތަސައްވުރު ކުރެވިއްޖެ.\nއޭޕްރީލް 28, 2018 22:07\nހޭއަރާ! އެއޮތީ ސަރުކާރާ ދެކޮޅަށް މިލިޓެންޓް ވިސްނުން އިސްކުރަން!\nއޭޕްރީލް 28, 2018 19:49\nތިޔަގޮވެލިފަތިތިޔަގޮވާބޭފުޅުންނަކީ އަބަދުވެސް އިދިކޮޅުމީހުން އެމީހުންނައްސަރުކާރު ރަނގަޅެއްނުވާނެ ކެންޑިޑޭޓަކުނުނެރެވިގެންއުޅެނީ ހުރިހާލީޑަރުންވެސް ވެރިކަންބޭނުންވާތީ ތިޔަސޮރައެވަރުނޭގެނީތޯ ނޫނީ އެހެންބުނަންނުކެރެނީތޯ؟\nއޭޕްރީލް 28, 2018 20:39\nޤަބޫލުކުރިޔަސް ނުކުރިޔަސް ފެންނަން އޮތް ޙަޤީޤަތަކީ އަނިޔާވެރިންނަކަށް މި ސަރުކާރެއް ބައްޔެއް ނުކުރެވޭނެ.\nއޭޕްރީލް 28, 2018 21:43\nމިކަލޭގެ އަށް ކަމެއްވި ހަދާނެއް ހުރިހެން ހީއެއްނުވޭ .ސަރުކާރު އޮތީ ގާނޫނީ ގިއުގަނޑުގެތެރޭގަ. ޕާޓީއެއް ހަދާ އެޕާޓީ އަށް ކުށްވެރިންވައްދާ ގާނޫނީ ބާރު ކަނޑުވާލަން މަސައްކަތް ކުރިޔަކަސް ގޮތް ހުރި ސަރުކާރަކުން ދީލައެއް ނުލާނެ. ގާނޫނު ނެގެހެއްޓުމާ ގާނޫނުން އަދަބު ކަނޑައެޅެންފެށުމުން އަނިޔާވެރިކަމޭ ކިޔަނީ މީހުނަށް އޮޅުވާލުމަށްތަ ؟ މިހަރު މީހުން އެއަށްވުރެ ހޭލުންތެރި\nއޭޕްރީލް 28, 2018 22:33\nދޮންކަލޯ ދަތް އުނގުޅައިގެން ތުނބުޅި ރީތިކޮށްގެން ހުރެވޭތޯ ބަލާ!!!! ބޭކާރު އަނގަ ނުތަޅާ!!!\nއޭޕްރީލް 28, 2018 23:28\nސާބަހޭ ކޯލިޝަން. މޮޔަބައެއް. ރައީސް ޔާމީނަކީ، ވެރިކަމަށް ކުފޫހަމަވާ، ޖެހޭވަޔަށް އޮޑިދުއްވަން އެނގިވަޑައިގަންނަވާ މޮޅު ކެޔޮޅެއް. ސާބަހޭ ރައީސް ޔާމީން.\nއޭޕްރީލް 29, 2018 00:30\nމަ އެންމެ ވާހަކައެއް އަހާލަން ބޭނުންވަނީ. މުއައްސަސާތައް ބަނދެވި ކޮރަޕްޝަނޭ ކިޔާ އަނގަ ފުޅާކުރާއިރު ކޮރަޕްޝަންގެ ބައްޕަ ކަމަން އެންމެން ގަބޫލުކުރާ އަދީބްގެ ވަކީލަކަށް މަސައްކަތް ކުރީ ކީއްވެ؟ ކޮރަޕްޝަނޭ ފަސާދައޭ ކިޔަން ކަލެއަށްވުރެ ހަޔާތް ކުޑަ މީހަކު ނެއް.\nއޭޕްރީލް 29, 2018 01:12\nމިސަރުކާރު ވައްޓާލަންޖެހޭ އެއްވެސް ސަބަބެއްނެތް އެންފުރަތަމަ ނިކުތީ ކޮންސަބަބެއް އޮވެގެންތޯ؟ އަބަދުނުކުމެ ކަމަކާނުލާ ގަޑުބަޑުކުރާކަށް ފުރުސަތެއްނުލިބޭނޭ މިފެންނަނީ އެމަންޒަރު ދެންފެންނާނީ ކުރެވުނުމޮޔަކަންތަކާހުރެ ގެޔައްވަދެފިލާތިބޭތަން ރައިއްޔަތުން ބޭނުމީ ކަންކުރެވޭ ވެރިޔެއް މަގުމަތީ މުޒާހަރާކުރާ ވެރިޔެއް ބޭނުމެއްނޫން ވަރަށްސާފު\nއޭޕްރީލް 29, 2018 07:56\nބަލަ ކަލޭ ފުރަތަމަ މިނިންވަން ވަކީލަކަށްވެ ހުރެ އަގަތަޅާބަލަ މޯދެން ކާކު


Saif aai Kareena ge ufan dhuvas ves Raajjeygai\nސައިފާއި ކަރީނާގެ އުފަން ދުވަސް ރާއްޖޭގައި\nސައިފްގެ އުފަން ދުވަހު ނަގާފައިވާ އެ އާއިލާގެ ފޮޓޯތަކެއް\nކަރީނާ ކަޕޫރުގެ 41 ވަނަ އުފަން ދުވަސް ރާއްޖޭގައި ފާހަގަ ކޮށްފި އެވެ. ކަރީނާގެ ފިރިމީހާ އަދި އެކްޓަރު ސައިފް އަލީ ހާން ވަނީ ކަރީނާ އާއެކު ރާއްޖޭގައި ނަގާފައިވާ ވަރަށް ރޮމެންޓިކް ފޮޓޯއަކާއެކު ކަރީނާއަށް ހާއްސަ މެސެޖެއް ސޯޝަލް މީޑިއާގައި ޝެއާ ކޮށްފަ އެވެ.\nމިދިޔަ މަހު ސައިފްގެ އުފަން ދުވަސް ފާހަގަ ކުރަން ވެސް މި ދެމަފިރިން އެމީހުންގެ ދެ ދަރިން ގޮވައިގެން ރާއްޖެ އައިސްފައި ވެއެވެ.\nކަރީނާ މިފަހަރު ރާއްޖެ އައިސް ޗުއްޓީ ހޭދަ ކުރަމުން ނަގާފައިވާ ބައެއް ފޮޓޯތައް އޭނާ ދަނީ ސޯޝަލް މީޑިއާގައި ޝެއާ ކުރަމުންނެވެ. މީގެ ތެރެއިން އެއް ފޮޓޯއެއްގައި ފެންނަނީ އޭނާގެ ހަގު ދަރިފުޅު ޖޭ ކޮންމެވެސް އެއްޗެއް ބޭނުން ވެގެން ބޮޑާ ހާކާ މަންޒަރެވެ.\nއަދި އޭނާ ހެނދުނު ސައިބޯން ގޮސް އިނދެ ނަގާފައިވާ ފޮޓޯއެއް ވެސް ކަރީނާ ޝެއާ ކޮށްފައި ވެއެވެ. އެ ފޮޓޯގައި ޖޭ އިށީންނަ ގޮނޑި ފެންނަން އިނަސް ޖޭ އެއް ނުފެނެ އެވެ. ކަރީނާ މި ފޮޓޯގެ ކެޕްޝަންގައި އޭނާގެ ދަރިފުޅު ކޮބައިތޯ ސުވާލު ކޮށްފައި ވެއެވެ.\nމީގެ ދުވަސްކޮޅެއް ކުރިން އިންޑިޔާގެ މަޖައްލާއަކަށް ސައިފް ދީފައިވާ އިންޓަވިއު އެއްގައި ބުނީ ކަރީނާ އާއި އޭނާ ދެބަސް ވާން ޖެހޭ ފަހަރުފަހަރު ކަރީނާ ހިތްހަމަޖައްސާލައި ހައްދާލަން އެންމެ ރަނގަޅު ގޮތަކީ ލަންޑަނަށް ޗުއްޓީއަކަށް ގޮވައިގެން ދިއުން ކަމަށެވެ. ނަމަވެސް މިހާރަކަށް އައިސް ލަންޑަނަށް ވުރެ ވެސް އެމީހުންނަށް ރާއްޖޭގެ މަގްބޫލުކަން އިތުރުވެފައިވާ ކަމަށް ބެލެވެ އެވެ.\nބޮލިވުޑްގެ ގިނަ ތަރިންތަކެއް މިހާރު ރާއްޖެއަށް ވަރަށް ގިނަގިނައިން އަންނަކަން ފާހަގަ ކޮށްލެވެ އެވެ.\nސޯޝަލް މީޑީއާގައި އެ ތަރިން ޝެއާ ކުރާ ފޮޓޯތަކުން ޔަގީން ކުރެވޭ ގޮތުގައި ޕަރިނީތީ ޗޯޕްޅާ ވެސް މިހާރު ހުރީ މައިންބަފައިންނާއި ކޮއްކޮ އާއެކު ރާއްޖޭގަ އެވެ. އަނަންޔާ ޕާންޑޭ ވެސް ރާއްޖޭގެ ރިސޯޓެއްގައި ޗުއްޓީ ހޭދަ ކުރަމުން އެބަދެ އެވެ. އަދި ދާދި ފަހުން ސާރާ އަލީ ހާން ވެސް ރާއްޖޭގައި ޗުއްޓީ ހޭދަ ކޮށްފައި ވެއެވެ.\nޓޫރިޒަމް ކަރީނާ ކަޕޫރު ސައިފް އަލީ ޚާން\nމައިދައިތަ ޝަރުމީލާއަށް ކަރީނާ ވަރެއް ނެތް\nތައިމޫރާއި ޖޭ ފިލްމީ ތަރިންނަށް ވާން ކަރީނާ ބޭނުމެއް ނޫން!\nކަރީނާއާއި ސައިފް ރާއްޖެ އަތުވެއްޖެ\nކަރީނާގެ ދެވަނަ ދަރީގެ ނަން ވެސް ކަމަކު ނުދިޔަ


ސްވައިން ފްލޫއިން ރައްކާތެރި ވުމަށްޓަކައި މޫނުގައި މާސްކު އަޅައިގެންހުރި ކުޑަކުއްޖެއް ގޮވައިގެން މީހަކު މަގުމަތިން ހިނގާފައިދަނީ.---ފޮޓޯ: ނިޝާން އަލީ/މިހާރު\n25 މާޗް 2017 - 15:05 102 comments\nހުމާ ގުޅިގެން ބަންދުކޮށްފައިވާ ސްކޫލުތައް މާދަމާ އަލުން ހުޅުވަން އެޑިއުކޭޝަނުން މިހާރު ވަނީ ނިންމައިފަ އެވެ. އެއާ އެކު ވަރަށް ގިނަ ބެލެނިވެރިންގެ ޝަކުވާތައް ވެސް ވަނީ ފުނިޖެހިފަ އެވެ. އެއް ކަމަކީ އެންމެ ފަހުން ހާމަކުރި ތަފާސްހިސާބުތަކުން ބަލި ކޮންޓްރޯލްވި ކަމަށް ދައްކާފައި ނުވާއިރު، އަދި ބައެއް ޑޮކްޓަރުން ވެސް ބަލި ކޮންޓްރޯލް ނުވާ ކަމަށް ވިދާޅުވެފައިވާ އިރު، ދަރިން ސްކޫލަށް ފޮނުވަން ޖެހުމެވެ. ހަގީގަތުގައި ހުރިހާ ބެލެނިވެރިންހެން ވެސް ތިބީ ޝައްކެއްގަ އެވެ. ޝައްކެއްގައި ނެތް ބެލެނިވެރިއެއް ނަމަ، މާދަމާ އެ މީހުންގެ ދަރިން ސްކޫލަށް ނުފޮނުވާނެ ކަމަށް ދަނީ ފާޅުގައި ބުނަމުންނެވެ.\nA doctor just assured me that the flu is not controlled and children should be given flu vaccine annually #HPA\n— liusha (@liushath) March 23, 2017\nIt's not only unfair to the students but to the teachers as well who are at risk by being exposed ...@EducationMV\n— Julisha Ibrahim (@julishaibrahim) March 24, 2017\nList of students not attending school. Out of 25, 17 parents decides not sending kids to school. Its just 1 class @EducationMV @MoH_mv pic.twitter.com/s1vurVQTE6\n— Fainlokimas (@fainlokimas) March 24, 2017\n"އަޅުގަނޑުގެ ދަރިއަށް ސްކޫލުން ރޯގާ އަރައިފިއްޔާ އޭގެ ޒިންމާ ވާނީ ކާކުތޯ؟" ވައިބަ ގްރޫޕެއްގައި އެއް ބެލެނިވެރިޔަކު ސުވާލު ކުރި އެވެ. "ރޯގާގެ ހާލަތު ނޭނގި، އަދި ރޯގާ ކޮންޓްރޯލްވި ކަމަށް އަޅުގަނޑަށް ގަބޫލު ނުކުރެވޭހާ ހިނދަކު އަޅުގަނޑުގެ ދަރިފުޅު ސްކޫލަށް ނުފޮނުވާނެ ކަމަށް މިސް ކައިރީގައި ދަންނަވާލިން."\nއެހެން ބެލެނިވެރިޔަކު ވެސް ބުނަނީ ބަލި ކޮންޓްރޯލް ނުވާ ކަމަށާއި އޭނާގެ ތިމާގެ ގެއެއްގެ ތިން ކުއްޖަކު މިހާރު ވެސް ހުން އައިސްގެން އުޅޭ ކަމަށެވެ.\n"އެ ހުރިހާ ކުދިން މާދަމާ ސްކޫލަށް ހިނގައްޖިއްޔާ އެ ބަލި އިތުރަށް ފެތުރުން ނޫން ކަމެއް ވާނެތޯ؟" އޭނާ ސުވާލު ކުރި އެވެ.\nއެހެން ބެލެނިވެރިޔަކު ކުރި ޓްވީޓެއްގައި ބުނެފައި ވަނީ ސްކޫލުތައް ހުޅުވަން ނިންމުމަކީ ވަރަށް ދެރަކޮށް ކުރި ކަމެއް ކަމަށެވެ. އަދި މިއީ، ބައެއް ބެލެނިވެރިންް ސިފަކުރި ގޮތުގައި، ހޯމަ ދުވަހު ރައްޔިތުންގެ މަޖިލީހުގައި ނަގަން ހަމަޖައްސާފައިވާ ވަރުގަދަ ވޯޓާ ގުޅިގެން މީހުން ބިޒީކޮށްލަން ސަރުކާރުން ރޭވި ރޭވުމެކެވެ.\n"އަޅުގަނޑުމެންގެ ދަރިން އެގޮތަށް ހަލާކުކޮށްލާކަށް ބޭނުމެއް ނޫން. އާދިއްތަ ދުވަހު ނުފޮނުވާނަން ސްކޫލަކަށް،" ބެލެނިވެރިޔަކު ބުންޏެވެ.\nބަލި ކޮންޓްރޯލް ނުވާ ކަމަށް ހެކި ދައްކަމުން ބައެއް ބެލެނިވެރިން ޝެއާ ކުރަމުން ދަނީ މި މަހުގެ 21 ވަނަ ދުވަހު ފުލޫއާ ބެހޭ ޓެކްނިކަލް ކޮމެޓީން ނިންމާފައިވާ ނިންމުމެކެވެ. އޭގައި ބުނެފައި އޮންނަނީ ސްކޫލުތައް މި ހަފުތާގައި އެއްކޮށް ބަންދުކުރުމަށް ލަފާ ދޭ ކަމަށެވެ. ސްކޫލުތައް ބަންދުކުރީ އެ ލަފާގެ ދެ ދުވަސް ފަހުން، ބުރާސްފަތި ދުވަހު އެވެ. އެއީ އަސްލު ޑޮކިއުމެންޓެއްތޯ ދެންނެވުމުން ފްލޫ ކޮމެޓީގައި ހިމެނިވަޑައިގަންނަވާ އިސް ބޭފުޅަކު އެކަމާ ބެހޭ ގޮތުން ވާހަކައެއް ނުދެއްކެވި އެވެ. ވިދާޅުވީ، ދޭންޖެހޭ ލަފާ އެޑިއުކޭޝަން މިނިސްޓްރީ އަށް އޮންނާނީ ދީފައި ކަމަށެވެ.\nމި ޑޮކިއުމެންޓް ބުނާ ގޮތުން ހުޅުވާނީ ރަށްރަށުގެ ސްކޫލުތަކުގެ ތެރެއިން ހާލަތް ރިވިއުކުރުމަށް ފަހު އެ ސްކޫލުތައް އެކަންޏެވެ. އަދި އެ ޑޮކިއުމެންޓް ބުނާ ގޮތުން ވެސް ރޯގާ ކޮންޓްރޯލެއް ނުވެ އެވެ. އަނެއްކޮޅުން ބުރާސްފަތި ދުވަހު އޭޑީކޭގެ ޑޮކްޓަރު އަބްދުﷲ ނިޔާފް ކުރެއްވި ޓްވީޓެއްގައި ވެސް ވިދާޅުވެފައިވާ ގޮތުގައި ރޯގާ އަދިވެސް ކޮންޓްރޯލެއް ނުވެ އެވެ. ނިޔާފް އަކީ މި ހުމާ ބެހޭ ގޮތުން އާންމުން ހޭލުންތެރި ކުރެއްވުމުގައި އިސް ދައުރެއް އަދާކުރައްވާ ޑޮކްޓަރެކެވެ.\nއެޑިއުކޭޝަން މިނިސްޓްރީގެ އިސް ބޭފުޅަކު ވިދާޅުވީ ސްކޫލުތައް ބަންދުކުރީ އެޗްޕީއޭ އިން ދީފައިވާ ލަފައާ އެއްގޮތަށް ކަމަށެވެ. އެ ޑޮކިއުމެންޓަށް އިޝާރާތް ކުރައްވައި އޭނާ ވިދާޅުވީ "އޭގެ ފަހުން ވެސް ލަފައެއް ލިބިފައި އޮވެދާނެ ނޫންތޯ" ކަމަށެވެ.\n"ސްކޫލުތައް ހުޅުވަން އަޅުގަނޑުމެން ނިންމާފައި ވާނީ އެޗްޕީއޭގެ ލަފައާ އެއްގޮތަށް،" އޭނާ ވިދާޅުވި އެވެ.\nކިޔަވާ ކުދިން މާދަމާ އަލުން ސްކޫލަށް ނުކުންނަ އިރު ބެލެނިވެރިންގެ ޝައްކު އިތުރަށް ބޮޑުވި މައިގަނޑު އަނެއް ސަބަބަކީ ޑރ. ނިޔާފް އިއްޔެ ކުރެއްވި ޓްވީޓެވެ.\nJoel Adams - Please Don't Go (Official Music Video) https://t.co/N7U4gIiIX1\n— Abdulla Niyaf (@niyaf) March 24, 2017\nލަވައަކުން އޭނާ ކުރެއްވި މި ޓްވީޓް ވަރަށް ގިނަ މީހުން ބަލައިގަތީ، ސްކޫލަށް ކުދިން ނުފޮނުވަން ނުސީދާކޮށް ދެއްވި މެސެޖެއްގެ ގޮތުގަ އެވެ. މި ޓްވީޓް 300 އަށް ވުރެ ގިނަ މީހުން ރީޓްވީޓްކޮށް "ނުސީދާކޮށް ވިޔަސް މެސެޖް ދެއްވީތީ" ނިޔާފަށް ވަރަށް ބޮޑު ޝުކުރު އަދާކޮށްފައިވެ އެވެ.\nމާލޭގައި ވަރަށް ހަލުއިކަމާ އެކު ހުން ފެތުރެމުން ދަނިކޮށް ސްކޫލުތައް ބަންދުކުރީ ވެސް ހަމަ ކުއްލިއަކަށެވެ. ސްކޫލުތައް ބަންދުކޮށްލުމާ އެކު ހުން/ ރޯގާ ފެތުރުން ވަރަށް ބޮޑަށް ދަށްވެގެން ދިޔަ އެވެ.\nސްވައިން ފްލޫ ޖެހިގެން މިހާތަނަށް ތިން މީހަކު ވަނީ މަރުވެފަ އެވެ.\nDaily Influenza Summary 23rd March 2017 @PSMnewsmv @sunbrk @vaavu @Ch13official @raajjemv @Mihaarunews @avasmv @dhuvasmv @MoH_mv pic.twitter.com/7AM9rO1BWI\n— HPA Maldives (@HPA_MV) March 23, 2017\nއެޗްޕީއޭ އިން އެންމެ ފަހުން ނެރުނު ތަފާސްހިސާބު: މިއިން ދައްކާ ގޮތުން 23 މީހަކަށް އަދިވެސް ދަނީ ފަރުވާ ދެމުން.


Avas ge Nazim aai Afra ah Award\nއަވަސްގެ ނާޒިމާއި އަފުރާއަށް އެވޯޑް\nނާޒިމް އަދި އަފްރާ\nވިޔަފާރި އާއި އިގްތިސޯދު ދާއިރާ އަދި ޝަރުއީ އާއި ގާނޫނީ ދާއިރާއިން އެންމެ މޮޅު ނޫސްވެރިންގެ އެވޯޑް އަވަސްގެ ދެ ނޫސްވެރިން ހޯދައިފި އެވެ.\nރޭ ދަރުބާރުގޭގައި ބޭއްވި ނޫސްވެރިކަމުގެ އިނާމް ދިނުމުގެ ޖަލްސާގައި ޝަރުއީ އަދި ގާނޫނީ ދާއިރާއިން އެންމެ މޮޅު ނޫސްވެރިޔާގެ އެވޯޑް ހާސިލް ކޮށްފައި ވަނީ އަވަސްގެ ނޫސްވެރިޔާ ނާޒިމް ހަސަނެވެ. އޭނާ ވަނީ މިދިޔަ އަހަރު އެންމެ އުއްމީދީ ނޫސްވެރިޔާގެ އެވޯޑް ވެސް ހޯދާފަ އެވެ.\nވިޔަފާރި އަދިި އިގްތިސޯދުގެ ދާއިރާއިން އެވޯޑް ހާސިލް ކުރީ އަވަސްގެ ނޫސްވެރިޔާ މުހައްމަދު އަފްރާހެވެ.\nމިދިޔަ އަހަރު ނޫސްވެރިން އުފެއްދި އުފެއްދުންތަކަށް ރޭ އެވޯޑް ދީފައިވާއިރު މިދިޔަ އަހަރުގެ އެންމެ އުއްމީދީ ނޫސްވެރިޔާގެ އެވޯޑް ހޯދާފައިވަނީ ނޫސްވެރިޔާ ނަޖާހު މަސްއޫދެވެ. އޭނާއާއެކު އަވަސް އޮންލައިންގެ އަލީ އަފާފު ވެސް ވާދަ ކުރި އެވެ.\nއެވޯޑް ލިބުނު ނޫސްވެރިން ނައިބު ރައީސް ފައިސަލްއާއެކު -- އަހުމަދު އަޔާދު | އަވަސް\nޕްރިންޓް އަދި އޮންލައިން ކެޓަގަރީއިން ދެން އެވޯޑް ލިބުން ނޫސްވެރިންނަށް ބަލާއިރު ކުޅިވަރުގެ ދާއިރާ އަދި ފީޗާ ލިޔުމުގެ ދާއިރާއިން އެވޯޑް ހޯދީ މުހައްމަދު ހަމްދޫނެވެ.\nއިޖްތިމާއީ ދާއިރާއިން އެވޯޑް ލިބުނީ އާސިޔަތު މުހައްމަދެވެ. އޭނާއާ އަވަސް އޮންލައިންގެ އައިމިނަތު އިބްރާހިމް ވާދަ ކުރި އެވެ. ސިޔާސީ ދާއިރާއިން އެންމެ މޮޅު ނޫސްވެރިޔަކީ ފަޒީނާ އަހުމަދެވެ. އޭނާއާ ވާދަކުރީ މިދިޔަ އަހަރު އެ އެވޯޑް ހޯދި އަވަސް އޮންލައިންގެ މޫސާ ރަޝީދެވެ.\nއެންމެ މޮޅު ފޮޓޯ ޖާނަލިސްޓުގެ އެވޯޑް ހޯދީ ފޮޓޯ ޖާނަލިސްޓް ހުސެއިން ވަހީދެވެ.\nއެވޯޑް ހަފުލާގައި އަވަސްގެ ނޫސްވެރިން ފޮޓޯއަކަށް ހުއްޓި -- އަހުމަދު އަޔާދު | އަވަސް\nނައިބު ރައީސް ފައިސަލް ނަސީމް ޝަރަފުވެރިކޮށް ދެއްވި ހަފުލާގައި ރޭ ވަނީ ނޫސްވެރިކަމުގެ ޝަރަފުގެ އަލިމަސް ގަލަން ހަތަރު ބޭފުޅަކަށް ދެއްވާފަ އެވެ.\nމޯލްޑިވްސް މީޑިއާ ކައުންސިލް ދިވެހި މީޑިއާ\nއެމްއެމްސީގެ ރައީސް ކަމަށް ޝަހުބާން\nނޫސްވެރިކަމުގެ ހުރަސް ނައްތާލަން ރާއްޖޭން ގޮވާލައިފި\nމުހިންމު ތިން ދާއިރާއެއްގެ އެވޯޑް އަވަސް ނޫސްވެރިންނަށް\n"ކުރިން އޮތް ހާލަތަށް ދާން ބޭނުމެއް ނުވޭ"


ކޮވިޑް-19 : ރަޝިޔާގެ ވެކްސިންގެ ދެ ލައްކަ ޑޯޒަށްއޯޑަރުދޭން ނިންމައިފި | Sandhaanu\nކޮވިޑް-19 : ރަޝިޔާގެ ވެކްސިންގެ ދެ ލައްކަ ޑޯޒަށްއޯޑަރުދޭން ނިންމައިފި\nކޮވިޑުން ރައްކާތެރިވުމަށް ރަޝޔާއިން ތައްޔާރުކޮށްފައިވާ ވެކްސިންގެ ދެ ލައްކަ ޑޯޒަށް ދެ ދުވަހެއްގެ ތެރޭ އޯޑަރު ދެއްވާނެ ކަމަށް ރައީސުލް ޖުމުހޫރިއްޔާ އިބްރާހީމް މުޙައްމަދު ސާލިހު ވިދާޅުވެއްޖެއެވެ.\nރައީސުލްޖުމްހޫރިއްޔާގެ އޮފީހުގައި ރޭ ބޭއްވި ނޫސްވެރިންގެ ބައްދަލްވުމުގައި ވާހަކަފުޅު ދައްކަވަމުން ރައީސް ވިދާޅުވީ ކޮވިޑްން ރައްކާތެރިވުމަށް ވެކްސިން ހޯދުމަށް ސަރުކާރުން ގިނަ މަސައްކަތްތަކެއް ކުރަމުންދާކަމަށާ އެގޮތުން ރަޝިޔާގެ ސްޕްޓްނިކް ވެކްސިންގެ ދެ ލައްކަ ޑޯޒް ގެނައުމަށް މަސައްކަތް މިހާރު ކުރަމުން ދާކަމަށެވެ.\nރައީސް ވިދާޅުވީ އެކި ގަމުތަކާއި އޮތް ގުޅުމުގެ ތެރެއިން ވެކްސިން ހޯދުމަށް ގިނަ މަސައްކަތްތަކެއް ރާއްޖެ ސަރުކާރުން ކުރަމުންދާކަމަށެވެ.\n” އަޅުގަނޑުމެން މި ދޭތެރެއިން މަސައްކަތްކޮށްފިން ބައިލެޓްރަލްކޮށް އަޅުގަނޑުމެންގެ ރައްޓެހި ޤައުމުތަކުގެ އެހީގައި ވެކްސިން ހޯދުމަށް. ޔޫރަޕްގެ ވަރަށް ގިނަ ޤައުމުތަކާއި ވާހަކަ ދެކެވިއްޖެ. އެމެރިކާއާއި ކެނެޑާއާއިވެސް ވާހަކަ ދެކެވިއްޖެ. އޮސްޓްރޭލިއާވެސް މިދަނީ ވާހަކަ ދައްކަމުން އެހެންނަމަވެސް އަޅުގަނޑުމެންނަށް ލިބިފައިވާ ޖަވާބަކީ ބައިލެޓްރަލްކޮށް އެއް ޤައުމުން އަނެއް ޤައުމަށް ދޭން އަދި ނުނިންމަމޭ. އޭގެ ބަދަލުގައި ވެކްސިން ފޯރުކޮށްދޭނީ ޑަބްލިއުއެޗްއޯ އަށޭ. ސޮޕްޓެނިކާ އެކު މަސައްކަތް ފެށެންވެސް އަންނަނީ އެގްރިމެންޓެއްގައި ސޮއިކޮށްގެން. ” ރައީސް ވިދާޅުވިއެވެ.\nރައީސް ވިދާޅުވީ ވެކްސިން ހޯދުމުގައި ގިނަ ދަތިތަކާ ކުރިމަތި ލަމުންދާން ޖެހުނު ނަމަވެސް ރައްޔިތުންނަށް ވެކްސިން ހޯދައިދިނުމަށް މެދުނުކެޑި މަސައްކަތްތައް ކުރައްވާނެކަމަށެވެ.\nނޫސްވެރިންގެ ބައްދަލުވުމުގައި ބައިވެރިވެ ވަޑައިގެންނެވި ހެލްތު މިނިސްޓަރު ހައުމަދު ނަސީމް ވިދާޅުވީ\nރަޝިޔާ ވެކްސިން ވަރަށް އަވަހަށް ލިބޭނެ ކަމުގެ ޔަގީންކަން އެބައޮތް ކަމަށާ ވިދާޅުވީ އެއްބަސްވުން ގާއިމުކުރެވޭތާ މަސް ދުވަސްތެރޭ ވެކްސިން ލިބޭނެ ކަމަށެވެ.\n” ވަރަށް އަވަހަށް އަޅުގަނޑުމެނަށް އެ އެގްރިމެންޓްގައި ސޮއިކުރެވޭނެ ގޮތްވާނެ. އެޓާނީ ޖެނެރަލަށް ފެނިވަޑައިގަންނަވާ ބައިތައް އެވަނީ ފޮނުވާފައި. އެކަންކަން ނިމުނުހާ އަވަހަކަށް އެގްރިމެންޓްގައި ސޮއިކުރާނަން. މިހާރު ހަމަޖެހިފައި އޮތް ގޮތުން އެގްރިމެންޓްގައި ސޮއިކުރާތާ4ހަފްތާތެރޭ ރާއްޖެއަށް ވެކްސިން ލިބޭނެ.” މިނިސްޓަރ ނަސީމު ވިދާޅުވިއެވެ.\nސްޕުޓްނިކް ވީ ރާއްޖޭގައި ބޭނުން ކުރުމުގެ ހުއްދަ މޯލްޑިވްސް ފުޑް އެންޑް ޑްރަގް އޮތޯރިޓީން ވަނީ ދީފައެވެ.\nރާއްޖެއިން މިހާތަނަށް ބޭނުން ކުރަމުން ދަނީ ކޮވިޝީލްޑް އާއި އެސްޓްރަޒެނިކާ އާއި ފައިޒާ އަދި ސިނޯފާމް ވެކްސިނެވެ. ކޮވިޝީލްޑް ވެކްސިން ގިނަ ބަޔަކަށް ދީފައިވާއިރު އެ ވެކްސިން މިހާރު ވަނީ ހުސްވެފައެވެ. މިހާރު ދެމުން ގެންދަނީ ސިނޯފާމް އާއި ފައިޒާ އެވެ. ފައިޒާ ވެކްސިން ދެމުން ދަނީ ހާއްސަ ހާލަތްތަކުގައިވާ މީހުންނަށް އެކަންޏެވެ.


Messi ah faadu kiyanee beyinsaafun: Simeone | Mihaaru\n19 އެޕްރީލް 2019 - 12:284comments\nބާސެލޯނާއާ އެކު ޔޫރަޕް ފުޓްބޯޅައިގެ ހުރިހާ ކާމިޔާބަކާ އިންޑިވިޖުއަލް އެތައް ކާމިޔާބެއް ހޯދާފައިވާ މެސީ އަށް އާޖެންޓީނާއާ އެކު ތަށްޓެއް ހޯދިފައެއް ނުވެ އެވެ. ވޯލްޑް ކަޕާއި ކޮޕާ އެމެރިކާގައި ވެސް ލިބެނީ ނާކާމިޔާބެވެ. އޭނާ ދެ ފަހަރެއްގެ މަތިން ގައުމީ ޓީމާ ދުރަށް ދިޔަ ނަމަވެސް މި އަހަރުގެ ކޮޕާ އެމެރިކާގައި ކުޅެން އަލުން ވަނީ ގުޅިފަ އެވެ.\n'މެސީ ދިޔަ 2014 ވަނަ އަހަރުގެ ވޯލްޑް ކަޕް ކާމިޔާބުކުރުމާ ވަރަށް ގާތަށް. އޭނާ އަށް އެ މުބާރާތް ކާމިޔާބުނުކުރެވުނީ ނަސީބު ދެރަވެގެން. ބައެއް މީހުން އަބަދާ އަބަދު އޭނާ އަށް ފާޑުކިޔާ. އެކަމަކު މެސީ އަކީ އާދަޔާހިލާފު ހުނަރުވެރިއެއް. ކިތައް ބެލޮންޑިއޯ އެވޯޑް އޭނާ ހޯދައިދި. އޭނާ ނެތި (ބާސެލޯނާ) އެގޮތުގައި ނުފެންނާނެ،" ސިމިއޯނީ ބުންޏެވެ.\nއޭނާ ބުނީ ބާސެލޯނާގެ ކާމިޔާބީތައް އާޖެންޓީނާއާ އެކު މެސީ އަށް ނުހޯދެނީ ކީއްވެތޯ އެތައް ބަޔަކު ސުވާލު އުފައްދާ ކަމަށާއި އޭގެ ޖަވާބު ވަރަށް ފަސޭހަ ކަމަށެވެ.\n'ބާސެލޯނާގައި އެބަތިބި ބައެއް ކުޅުންތެރިން އަދި ޓީމެއް އޭނާ އަށް ސަޕޯޓްދޭ. އެކަމަކު އާޖެންޓީނާގައި އެފަދަ ކުޅުންތެރިންތަކެއް ނެތް. ކްރިސްޓިއާނޯ ރޮނާލްޑޯ އަށް ޕޯޗުގަލްގައި ވެސް ވަނީ އެހެން. ސަބަބަކީ ޕޯޗުގަލަކީ ޔުވެންޓަސް ނުވަތަ ރެއާލް މެޑްރިޑް ފަދަ ޓީމަކަށް ނުވުން،" ސިމިއޯނީ ބުންޏެވެ.


BREAKING NEWS: Miadhu Raajje In 157 Meehaku Covid Ah Fassivejje - Vaguthu\nމިއަދު ރާއްޖެ އިން 157 މީހަކު ކޮވިޑަށް ފައްސިވެއްޖެ\nމިއަދު އިރުއޮއްސި 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި ރާއްޖެ އިން އިތުރު 157 މީހަކު ކޮވިޑް-19 އަށް ފައްސިވެއްޖެއެވެ.\nމިއަދު ފައްސިވި މީހުންގެ ތެރެއިން 103 މީހަކު ފައްސިވީ މާލެ އިންނެވެ.\nމީހުން ދިރިއުޅޭ ރަށްތަކުން 20 މީހުން އަދި ރިސޯޓްތަކުން 34 މީހުން މިއަދު ފައްސިވިއެވެ.\nމިއަދު ފައްސިވި މީހުންނާއިއެކު ރާއްޖެ އިން ކޮވިޑަށް ފައްސިވި މީހުންގެ ޖުމްލަ ޢަދަދު ވަނީ 18،769 އަށް އަރާފައެވެ.\nކޮވިޑަށް ފައްސިވި މީހުންގެ ތެރެއިން އިތުރު 135 މީހުން ވޭތުވެދިޔަ 24 ގަޑިއިރުތެރޭގައި ބަލިން ރަނގަޅުވެފައިވެއެވެ. މިއާއެކު ރާއްޖެއިން ބައްޔަށް ފައްސިވި މީހުންގެ ތެރެއިން ޖުމުލަ 16،196 މީހުން ވަނީ ބަލިން ރަނގަޅުވެފައެވެ. މިވަގުތު ކޮވިޑަށް ފަރުވާ ހޯދަމުންދަނީ 2،506 މީހުންނެވެ. އޭގެތެރެއިން މިވަގުތު ހޮސްޕިޓަލްގައި އެޑްމިޓްކޮށްގެން ފަރުވާދެމުންދަނީ 162 މީހުންނަށެވެ.\nމިއަދު 4،353 މީހަކު ވަނީ ކޮވިޑަށް ޓެސްޓް ކޮށްފައެވެ. އެހެންކަމުން މިހާތަނަށް ރާއްޖޭގައި ކޮވިޑަށް ޓެސްޓް ކުރި ސުންކުތަކުގެ އަދަދު 492،160 އަށް އަރައެވެ. ކޮވިޑް-19 އަށް ފައްސިވި މީހުންގެ ތެރެއިން ރާއްޖެއިން މިހާތަނަށް 60 މީހަކު ވަނީ ނިޔާވެފައެވެ. އޭގެ ތެރޭގައި ހިމެނެނީ 52 ދިވެހިންނާއި 8 ބިދޭސީންނެވެ.\nފެބުރުއަރީ 21, 2021 22:22\nއެޗްޕީ ޢޭ ފެ އިލްވެ މަ އެމޫނާ މަގާމުން ދުރުކޮށް މިކަމުން އަރަ އިގަންނަން ތަންކޮޅެ އް ހަރުދަނާ ފިޔަވަަޅެ އް އަޅަންވެ އްޖެނު!!\nފެބުރުއަރީ 21, 2021 23:26\nމުޒާހަރާ ގިނަވާވަރަކަށް ކޮވިޑް ގިނަ ވާނެ. ކަރަންޓް އަގުބޮޑުވާ ވަރަކަށް ކޮވިޑް ގިނަވާނެ. ތެޔޮ އަގުބޮޑުވާވަރަކަށް ކޮވިޑް ގިނަވާނެ. މިހެންގޮސް ކޮވިޑް ގިނަވާ ބައިވަރު ކަންތައް ހުންނާނެ. މަޖީދީމަގު ކިތަންމެ ވަރަކަށް ތޮއްޖެހުނަސް ކޮވިޑެއް ގިނައެއް ނުވާނެ.\nފެބުރުއަރީ 21, 2021 23:29\nކުރިން ކިޔަނީ މީދާތައް ވަކަރުމަތިންދޭ ބުޅާއަރާ ބާއޮބާއޮ ގޮވާނޭ. މިހާރު ކިޔަނީ އިންޖެކްޝަން ޖެހުން ގިނަވަމުން ވަމުން ދޭ ކޮވިޑްއަރާ ބާރުބާރު ގޮވާނޭ.


ދެވަނަ ފަހަރަށް ފުރަބަންދު އިއުލާނު ކުރުމާ ގުޅިގެން ޔޫރަޕުގެ އެކި ކަންކޮޅުތަކުގައި މުޒާހަރާ | Sandhaanu\nދެވަނަ ފަހަރަށް ފުރަބަންދު އިއުލާނު ކުރުމާ ގުޅިގެން ޔޫރަޕުގެ އެކި ކަންކޮޅުތަކުގައި މުޒާހަރާ\nއަންގާރަ ދުވަހާއި އާދިއްތަ ދުވަހު ޔޫރަޕުގެ އެކި ސަރަހައްދުތަކުގައި އެ ގައުމުގެ ގިނަ ބަޔަކުއެއްވެ ވަނީ މުޒާހަރާތައް ބާއްވާފައެވެ. މި އެއްވުންތަކުގެ ބައިވެރިން ވަނީ ސަރުކާރުން އިއުލާނުކޮށްފައިވާ ފުރަބަންދާމެދު ނުރުހުން ފާޅުކޮށްފައެވެ. މިގޮތުން އޮސްޓްރިޔާ، ބެލްޖިޔަމް، ބަލްގޭރިއާ، ޑެންމާކް، ފިންލޭންޑް، ޖަރުމަނު، ރުމޭނިޔާ އަދި އިނގިރޭސިވިލާތުގެ މީހުން ވަނީ މުޒާހަރާތަކުގައި ބައިވެރިވެފައެވެ.\nސްވީޑަންގެ ސްޓޮކްހޯމްގައި ފުލުހުންވަނީ މުޒާހަރާގައި ބައިވެރިވި ގިނަ ބަޔަކު ހައްޔަރުކޮށްފައެވެ. އެއީ ސަރުކާރުން އިއުލާނުކޮށްފައިވާ ކޮވިޑް ގައިޑްލައިންއާ ޚިލާފަށް އެއްވުން ބޭއްވި މައްސަލައިގައެވެ. ނެދަލޭންޑްސްގައި ފުލުހުން ވަނީ އާމްސްޓަޑޭމްގެ ދާރުލްއާސާރު ހުންނަ ސަރަހައްދުގައި ތިބި މުޒާހަރާގެ ބައިވެރިންނާ ދިމާއަށް ވޯޓާރ ކެނަން ޖަހާފައެވެ.\nއިޓަލީގައި މީހުން ވަނީ މަގުތައްމައްޗަށް އެއްވެ ސަރުކާރުން ކަނޑައަޅާފައިވާ ކާފިއު އުވާލުމަށް ގޮވާލާފައެވެ. އަދި ޖަރުމަނު ވިލާތުގައި 20000 އަށްވުރެ ގިނަ މީހުން ވަނީ މުޒާހަރާތަކުގައި ބައިވެރިވެފައެވެ.


Messi aai Ronaldo baakee koh Dunga ge vote Neymar ah\nމެސީ އާއި ރޮނާލްޑޯ ބާކީކޮށް ޑުންގާގެ ވޯޓު ނޭމާ އަށް\nފީފާގެ މޮޅު ކުޅުންތެރިޔާ ހޮވަން ބްރެޒިލްގެ ކޯޗު ކާލޮސް ޑޮންގާ ވޯޓުދިނީ ބްރެޒިލާއި ބާސެލޯނާގެ ފޯވަޑް ނޭމާ އަށް ވޯޓުދީފި އެވެ.\nޑުންގާ ބުނީ މި ފަހަރަކީ ދުނިޔޭގެ މޮޅު ކުޅުންތެރިޔާގެ މަގާމު ނޭމާ ހޯދަންވީ ފަހަރު ކަމަށެވެ.\n"އަހަރެން ވޯޓުދިނީ ނޭމާ އަށް. މިއީ އޭނާގެ ފަހަރު. ރޮނާލްޑޯ މިދިޔަ އަހަރު ވަރަށް މޮޅަށް ކުޅުނު. އެކަމަކު އޭނާ އަށް މިހާރު އެވަރަށް ނުކުޅެވޭ. މެސީ އަށް އަނިޔާވެއްޖެ. މިހާރު ނޭމާ އެދަނީ އުދުހެމުން. ޓީމުގެ ލީޑަރޝިޕް ނަގައިގެން އޭނާ އިސްވެ މޮޅަށް ކުޅެމުންދަނީ. އޭނާ އަށް މި އިނާމް ލިބެންވީ ފަހަރު މިއީ،" 1994 ވަނަ އަހަރުގެ ވޯލްޑް ކަޕް ބްރެޒިލަށް ކާމިޔާބުކޮށްދިން ޑުންގާ ބުންޏެވެ.\nދުނިޔޭގެ މޮޅު ކުޅުންތެރިޔާގެ މަގާމަށް ފީފާއިން ޝޯޓްލިސްޓް ކުރި ތިން ކުޅުންތެރިންނަކީ ބާސެލޯނާގެ އާޖެންޓީނާ ކެޕްޓަން ލަޔޮނަލް މެސީ އާއި އެ ޓީމަށް ކުޅޭ ބްރެޒިލްގެ ކެޕްޓަން ނޭމާ އާއި ރެއާލް މެޑްރިޑަށް ކުޅޭ ޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯ އެވެ. މީގެ ތެރެއިން މިދިޔަ ދެ އަހަރާއެކު ރޮނާލްޑޯ ވަނީ މި އިނާމް ތިން ފަހަރު ހޯދައިފަ އެވެ. މެސީ ވަނީ ޖެހިޖެހިގެން ހަތަރު ފަހަރު ހޯދައި ރެކޯޑް ހަދައިފަ އެވެ.\nމި އިނާމަށް ނޮމިނޭޓްވި ނަމަވެސް ނޭމާ ބުނީ އިނާމް ލިބުމަށް އޭނާ އެދެނީ މެސީ އަށް ކަމަށާއި ރޮނާލްޑޯ އާއި މެސީއާއެކު އޭނާ ގަދަ ތިނެއްގައި ހިމެނިއްޖެނަމަ މަގްސަދު ހާސިލްވާނެ ކަމަށެވެ. ނޭމާ ވަނީ މި ސީޒަނުގައި ކުޅުނު 18 މެޗުގައި 16 ގޯލު ޖަހާފަ އެވެ.\nއެންމެ މޮޅު ކޯޗުކަން ބާސެލޯނާގެ އެންރީކޭ އަށް\nއެންރީކޭ އާއި ސަމްޕޯލީ އަދި ގާޑިއޯލާ ކުރި މޮޅީ ކާކު؟


Covid gulha beyhah America FDA ge vaguthee huhdha eh\nކޮވިޑް ގުޅަ ބޭހަށް އެމެރިކާ އެފްޑީއޭގެ ވަގުތީ ހުއްދައެއް ދީފި---\nކޮވިޑް ގުޅަ ބޭހަށް އެމެރިކާ އެފްޑީއޭގެ ވަގުތީ ހުއްދައެއް\nފައިޒާގެ ކޮވިޑް ބޭސް ގުޅަ ޕެކްސްލޮވިޑް 12 އަހަރުން މަތީ މީހުންނަށް ދިނުމަށް އެމެރިކާގެ ފުޑް އެންޑް ޑްރަގް އެޑްމިނިސްޓްރޭޝަން (އެފްޑީއޭ)އިން ވަގުތީ ހުއްދައެއް ދީފި އެވެ.\nޕެކްސްލޮވިޑަކީ ކޮވިޑަށް ފަރުވާ ކުރުމަށް ބޭސް އުފައްދާ ކުންފުންނަކުން މިހާތަނަށް އަޖުމަބަލަން ހުއްދަ ދިން ފުރަތަމަ ބޭސް ގުޅައަށްވާއިރު އެ ބޭސް ގުޅައާ ބެހޭގޮތުން އެ ކުންފުނީގެ ސިއީއޯ، އަލްބާޓް ބޫލާ ވިދާޅުވި ގޮތުން ޕެކްސްލޮވިޑަކީ ކޮވިޑްގެ އާ ވައްތަރުތައް ބަލިކަށިކޮށް ހަށިގަނޑު ދިފާއީ ނިޒާމު ދުޅަހޮޔޮ ކުރަން ބާރު އަޅާ ބޭހެއް ކަމަށެވެ.\nކޮވިޑ ގުޅަބޭހަށް އެމެރިކާގައި ހުއްދަ ދިންއިރު އޮމިކްރޮންގެ ބިރު ވެސް އެމެރިކާއަށް އޮތީ ބޮޑުވެފަ އެވެ. ކޮވިޑްގެ އާ ވޭރިއަންޓްތަކުގެ ބިރު ދުނިޔޭގެ ގިނަ ގައުމުތަކަކަށް އެބައޮތެވެ. ރާއްޖެއިން ވެސް ވަނީ ދާދިފަހުން އޮމިކްރޯން ވޭރިއަންޓްގެ4ކޭސް ފެނިފައިވެ އެވެ.\nކޮވިޑް ގުޅަބޭސް ކާން ޖެހޭ ގޮތަކީ ފަސްދުވަސް ވަންދެން ދުވާލަކު ދެއިރު އެވެ. ކޮންމެ އިރަކު ތިންގުޅަ އެވެ. މިއީ ދެބޭހެއްގެ މައްޗަށް އުފައްދާފައިވާ ފަރުވާއެކެވެ. ފަސްދުވަހުގެ ޑޯޒެއް 30 ގުޅައިގެ ފަރުވާއެއް ހަމަވާއިރު އެއީ 530 ޑޮލަރެވެ.\nދުނިޔޭގެ އެކި ގައުމުތަކަށް ކޮވިޑް ވޭރިއަންޓްތަކުގެ ބިރު ބޮޑުވަމުންދާ މިދަނޑިވަޅުގައި ހުރިހާ އެންމެންވެސް ސަލާމަތީ ފިޔަވަޅުތައް އެޅުމަކީ ވަރަށް މުހިންމު ކަމެކެވެ.\nކޮވިޑް ވެކްސިން ޖަހާ ރޭޓް ދަށަށް\nއިތުރު 1622 މީހުން ބޫސްޓަރ ޑޯޒް ޖަހައިފި\nވެކްސިންގެ ހަމަހަމަކަށް ކަށަވަރުކުރަން ރާއްޖެ އޮތީ ތައްޔާރަށް


އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބު - ގއ.ގެމަނަފުށީ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަން ބޭއްވުން\n22 ޑިސެމްބަރު 2021, 12:00 އިއުލާން\nގއ.ގެމަނަފުށީ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަން ބޭއްވުން\nޤާނޫނު ނަންބަރު: 2010/7 (ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން ހިންގުމުގެ ޤާނޫނު) އަށް 8 ވަނަ އިޞްލާޙު ގެނައުމުގެ ޤާނޫނުގެ 56-6 ވަނަ މާއްދާގެ (އ) ގައި ބަޔާންކޮށްފައިވާގޮތަށް، ގއ.ގެމަނަފުށީ އަންހެނުންގެ ތަރައްޤީއަށް މަސައްކަތްކުރާ ކޮމިޓީއިން ހުސްވެފައިވާ ގޮނޑިތަކަށް މެންބަރުން އިންތިޚާބުކުރުމަށް ބާއްވާ ބައި-އިލެކްޝަން، 2022 ފެބުރުވަރީ 05 ވާ ހޮނިހިރު ދުވަހު ބާއްވާގޮތަށް ހަމަޖައްސައިފީމެވެ.\nއަންހެނުންގެ ތަރައްޤީއަށް މަސައްކަތްކުރާ ކޮމިޓީއަށް އިންތިޚާބުކުރަންޖެހޭ މަޤާމުތަކަށް ކުރިމަތިލުމަށް އެދޭ މީހުންނަށް އެ ފުރުޞަތު، 2021 ޑިސެންބަރު 22 ވާ ބުދަ ދުވަހުގެ 21:00އިން ފެށިގެން،2022 ޖަނަވަރީ 06 ވާ ބުރާސްފަތި ދުވަހުގެ 15:00 ގެ ނިޔަލަށް ހުޅުވާލައިފީމެވެ.\nއަމިއްލަގޮތުން ކުރިމަތިލާ ކެންޑިޑޭޓުން ވޯޓު ކަރުދާހުގައި ނިޝާނެއް ނުވަތަ ލޯގޯއެއް ބޭނުންކުރާނަމަ އެ ނިޝާނެއް ނުވަތަ ލޯގޯ (ނިޝާން ނުވަތަ ލޯގޯ ހުށަހަޅާނީ ބައި-އިލެކްޝަނުގައި ވާދަކުރާ މީހާ ބޭނުންކުރާ ލޯގޯ އަދި ނިޝާން ފަދަ ތަކެތި ފާސްކޮށް ރަޖިސްޓަރީ ކުރުމަށް އެދޭ ފޯމާއެއްކޮށެވެ)\nމި އިންތިޚާބަށް ކުރިމަތިލުމަށް އެދޭ ފަރާތްތަކުގެ އެޕްލިކޭޝަން ފޯމު ބަލައިގަތުމަށް ހަމަޖެހިފައިވަނީ، 2021 ޑިސެންބަރު 22 ވާ ބުދަ ދުވަހުގެ 21:00 އިން ފެށިގެން،2022 ޖަނަވަރީ 06 ވާ ބުރާސްފަތި ދުވަހުގެ 15:00 ގެ ނިޔަލަށް އީމެއިލް މެދުވެރިކޮށެވެ. އިންތިޚާބަށް ކުރިމަތުލިމަށް އެދޭ ފޯމު މެއިލްކުރާނީ މި ކޮމިޝަނުގެ [email protected] މެއިލަށެވެ. އަދި އިންތިޚާބަށް ކުރިމަތިލުމަށް ހުށަހެޅި ހުށަހެޅުމާމެދު ނިންމިގޮތާއި ކެންޑިޑޭޓުންނަށް އަންގަންޖެހޭ އެންގުންތައް އިލެކްޝަންސް ކޮމިޝަނުން އަންގާނީ އެޕްލިކޭޝަން ފޯމުގައި އެފަދަ އެންގުންތައް ފޮނުވުމަށް ކެންޑިޑޭޓުން ބަޔާންކޮށްފައިވާ މެއިލަށެވެ.\nގއ.ގެމަނަފުށީ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި އިލެކްޝަންގެ ވޯޓު ނެގުމަށް ހަމަޖެހިފައިވަނީ، 2022 ފެބުރުވަރީ 05 ވާ ހޮނިހިރު ދުވަހުގެ 8:00 އިން 16:00 އަށެވެ. އަދި ވޯޓު ގުނަން ފަށާނީ ހަމަ އެދުވަހު ވޯޓު ނަގާ ނިމޭތާ 30 (ތިރީސް) މިނެޓުގެ ހުސްވަގުތުކޮޅަކަށް ފަހުގައެވެ. މި އިންތިޚާބުގެ ރަސްމީ ނަތީޖާ އިޢުލާން ކުރުމަށް ހަމަޖެހިފައިވަނީ 2022 ފެބުރުވަރީ 10 ވާ ހޯމަ ދުވަހުގައެވެ.\n18 ޖުމާދަލްއޫލާ 1443\n22 ޑިސެންބަރު 2021\n- WDC2020 އެޕްލިކޭޝަން ފޯމް\n- WDC2020 ކެންޑިޓޭޓު އިގުރާރު\n- WDC2020 ސިޔާސީ ޕާޓީގެ ގަރާރު\n- WDC2020 މޯލްޑިވްސް ކަރެކްޝަންސް – ދަރަނީގެ ކުށުގެ ރެކޯޑް ފޯމ\n- ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން ގެ ފޯމް